
Olamlarning xoliqi Alloh subhanahu va taologa hamdu sanolar 
bo'lsin! 

Olamlarning sarvari Muhammad ibn Abdullohga solavotu 
durudlar bo'lsin! 

U zotning ahli bayti va sahobalariga Allohning roziligi bo'lsin! 

O'tgan barcha mo'ninlarga Allohning rahmati bo'lsin! Ammo 
ba'd: 

Ota-onaga ularning vafotlaridan keyin farzandlari qilishi 
mumkin bo'lgan yaxshiliklardan biri ularning ezgu ishlarini oxiriga 
yetkazishdir. Marhum ustoz LatifXalilovjanoblari ma'rifiy xizmat 
qilish niyatida Abdulloh Avloniyning "Turkiy guliston yoki axloq" 
kitobini yangi nashrga tayyorlagan ekanlar. Ammo bu asar nashr 
etilmay turib qazo qildilar. Mana endi, marhumning vafodor 
farzandlari otalarining ezgu ishini davom ettirib, birodarimiz 
Ikromjon boshchiligida kitobni nashr qilmoqdalar. 

Alloh taolo bu ishni solih amallar qatoriga qo'shsin va uning 
savobidan marhum otalarini bahramand qilsin! 


Muhammad Sodiq Muhammad Yusuf 

Turkiy guliston yoxud axloq kitobi 


SO’ZBOSHI O’RNIDA 

XIX asrning ikkinchi yarmi XX asrning boshlarida Turkiston 
(Markaziy Osiyo) o’lkasida pedagogikfikrlaming rivojlanishida, 
xalq maorifi ishlarini yuksaltirishda ilg’orziyolilarning xizmatlari 
kattadir. Bundajadid adabiyotining yirikvakili shoir, dramaturg, 
muallim Abdulla Avloniy (1878-1934)ning xizmatlari ko’p. U 
maktablar ochib, shaxsan o’zi muallimlik qilish bilan birga 
maktablarni darsliklar bilan ta’minlash ishiga katta hissa qo’shdi. 
Uning qalamiga mansub «Turkiy Guliston yoxud axloq», «Birinchi 
muallim», «lkkinchi muallim» «Maktab Gulistoni » asarlari bir 
necha bor nashr etildi. Bularichida «Turkiy Guliston yoxud axloq» 
asari o’zbek klassik pedagogikasining ajoyib namunasi 
hisoblanadi. 

Abdulla Avloniy mazkur asarni fors klassik shoiri shayx 
Muslihiddin Sa’diy (1184-1310)ning «Guliston» asaridan 
ta’sirlanib, unga taqlid qilib yozganligi haqida shunday deydi: 
«Ban bu asari nochizonami bir necha muallim birodarlarimning 
iltijolari ila yozmoq va nashr qilmoqg’a g’ayrat va jasorat qilmish 
edim. Alhamdu lilloh val minna ikkinchi tab’ihada muvaffaq o’ldum, 
chunki Turkiston maktablarida o’z shevamizda (o’zbek tilida 
demoqchi) yozilmish mukammal «Axloq kitobining shunday 
asarga tashna va muhtoj ekanlig’i o’zum muallimlar jumlasidan 
o’ldig’imdan manga ham ochiq ma’lum o’ldi. Shuning uchun ko’p 
vaqtlar tajriba so’ngidan adibi muhtaram shayx Sa’diy usulida 
yozmoqni, garchi og’ir ish bol’sa ham, o’zimga muqaddas bir 
vazifa ado qilaroq bu kamchilikni oradan ko’tarmakni munosib 
ko’rdim». Demak, aytish mumkinki, «Turkiy Guliston yoxud 
axloq» Sa’diyning «Guliston» asari usulida o’zbek tilida yozilgan 
axloq kitobidir. 

AbdullaAvloniyning mazkur asari 1913 yilda Toshkentda llin 
bosmaxonasida litografik (toshbosma) usulida nashr etildi. Asar 
bunday darslikka bo’lgan ehtiyojni hisobga olib 1917 yilda 
ikkinchi marta chop qilindi. Har ikki nashr ham hajm jihatidan 
bir-biridan farq qilmaydi. Faqat birinchisi kotib Abdusalom 
Abdurahmon o’g’li, ikkinchisi kotib Abdul Mannon ibniAbdul Majid 
(o’zbek milliyteatrining mashhuraktyori Mannon Uyg’ur Majidov) 
dastxatidir. 



Turkiy guliston yoxud axloq kitobi 


«Turkiy Guliston yoxud axloq»ning uchinchi nashrini 1967 
yili «0’qituvchi» nashriyoti amalga oshirdi. Bunda asarda 
uchragan diniy iboralar, Hadisdan olingan hikmatlardavrtalabiga 
ko’ra tushirib qoldirildi. 

Asarni «0’qituvchi» nashriyoti 1992 yil asli nusxa yozuvida 
(arab yozuvi asosidagi o’zbek yozuvida) va rus alifbosi asosidagi 
o’zbek yozuviga o’girilgan matni bilan birga, shuningdek, qiyin 
so’zlar lug’ati ilova qilingan holda bosib chiqardi. 

«Turkiy Guliston yoxud axloq»ning qo’lingizdagi beshinchi 
nashri sobiq nashrlar ichida eng mukammalidir. Bunda kotib 
Mannon Uyg’ur dastxati matnining faksimeli, lotin yozuvi 
asosidagi yangi o’zbek yozuviga o’girilgan matni, qiyin so’zlar 
lug’ati berilgan. Bundan tashqari Abdulla Avloniyning «Birinchi 
muallim», «lkkinchi muallim» «Maktab Gulistoni » asarlaridan 
tanlangan hikoya, she’rlari ham ilova qilindi. 

Kitobni nashrga tayyorlashda iqtidorli shogirdlarimiz 
Tavakkalova Dilnoza va Boboxonova Feruzalarning xizmatlari bo’r. 

Asar keng kitobxonlar ommasiga mo’ljallangan ma’rifat 
darsligidir. lining yoshlarning axloqiy tarbiyasida katta 
ahamiyatga ega ekanligiga ishonchimiz komildir. 

Nashrhaqida bildirilgan fikr-mulohazalar, istaklarmamnuniyat 
bilan qabul qilinadi. 


LatifXalilov 

ASARI ABDULLA AVLONIY 


TURKIY GULISTON 
YOXUD AXLOQ 


Men bu asari nochizonimni birinchi maktablarimizning yuqori 
sinflarida ta’lim bermak ila barobar ulug’ adabiyot muhiblari, axloq 
havaskorlarining anzori oliylarina taqdim qildim. 

Har kun o’luram shomg’acha men g’amga giriftor, 

Har shab yonaram otasha parvona kabi zor. 

Hech kimsa emas bu meni ahvolima voqif, 

Men xastayamu millatim o’lmish nega bemor. 


Noshiri va shoiri Abdulla Avioniy. 


2-tab’i 

sana 1336 h. 

1917 m. 

Toshkent 

Tip. Lit. «Par. Sots. revolyuts» 1917g. 

BISMILLOHIR RAHMONIR RAHIYM 


AXLOQ 

Insonlarni yaxshilikg’a chaqirguvchi, yomonlikdan 
qaytarguvchi bir ilmdur. Yaxshi xulqlarning yaxshiligini, yomon 
xulqlarning yomonligini dalil va misollar ila bayon qiladurgan 
kitobni axloq deyilur. 

Axloq ilmini o’qub, bilub amal qilgan kishilar o’zining kim 
ekanin, janobi Haq na uchun xalq qilganin, yeryuzida nima ish 
qilmak uchun yurganin bilur. Bir kishi o’zidan xabardor bo’lmasa, 
ilmni, ulamoni, yaxshi kishilarni, yaxshi narsalarni, yaxshi 
ishlarning qadrini, qimmatini bilmas. O’z aybini bilub, iqrorqilub 
tuzatmakg’a sa’y va ko’shish qilgan kishi chin bahodirva pahlavon 
kishidur. Rasuli akram nabiyyi muhtaram afandimiz: «Mezon 
tarozusiga qo’yiladurgan amallarning ichida yaxshi xulqdan 
og’irroqi yo’qdur. Mo’min banda yaxshi xulqi sababli kechasi 
uxlamasdan, kunduzlari ro’za tutub ibodat qilgan kishilar 
darajasiga yetar», - demishlar. 

So ’ylasang so ’yla yaxshi so ’zlardan, 

Yo’qsa jim turmoqing erur yaxshi. 

O ’ylasang yaxshi fikrlar o ’yla, 

Yo’qsa gung bo’lmoqing erur yaxshi. 

Ishlasang ishla yaxshi ishlarni, 

Yo’qsa bekorlig’ing erur yaxshi. 


XULQ 

Inson ikki narsadan murakkabdur. Biri jasad, ikkinchisi 
nafsdur. Jasad ko’z ila bor narsalarni ko’rur.Ammo nafs idrok ila 
yaxshini yomondan, oqni qoradan ayirur. Jasadning ham, nafsning 
ham biror surati bordurki, yo yaxshi va yo yomon bo’ladur. 

Jasadning surati hammaga ma’lum birnarsadurki, harvaqt ko’zga 
ko’rinib turadur.Ammo nafsning surati ko’zga ko’rinmaydurgan, 
aql ila o’lchanadurgan bir narsadurki, buni xulq deb atalur. Agar 
bir kishi yoshligida nafsi buzulub tarbiyasiz, axloqsiz bo’lib 
o’sdimi, «Allohu akbar» bunday kishilardan yaxshilik kutmak 
yerdan turub yulduzlarga qo’l uzatmak kabidur. Rasuli akram 
nabiyyi muhtaram sallollohu alayhi vasallam afandimiz: 

«Bir tog’ning o’rnidan ko’chib ketganini eshitsangiz, 
ishoningiz, ammo bir odamning xulqi boshqa bo’ldi deb 
eshitsangiz ishonmangiz», - demishlar. 

Xulqi yomon yuz, ko’zlidin na sud 
Yuz, ko’zli xulqni qilmas kashud. 

Xulq mariziga davo istasang, 

Marg davosin berilur qistasang. 

Xulqi yomoning keturar ko ’p zarar, 

Xulqing o’zi boshingga kaltak urar. 

Xulqi fano bo’lsa degil aihazar, 

Xor-u zalillikda qolur darbadar. 


YAXSHI XULQ, YOMON XULQ 

Axloq ulamosi insonlarning xulqlarini ikkiga bo’lmishlar: Agar 
nafs tarbiyat topib, yaxshi ishlarni qilurga odat qilsa, yaxshilikg’a 
tavsif bo’lub, «yaxshi xulq» agar tarbiyatsiz o’sub, yomon 
ishlaydurgan bo’lub ketsa, yomonliqg’a tavsif bo’lub «yomon 
xulq» deb atalur. 

Janobi Haq insonlarning asl xilqatda iste’dod va qobiliyatli, 
yaxshi ila yomonni, foyda ila zararni, oq ila qorani ayiradurgan 
qilub yaratmishdur. Lekin bu insondagi qobiliyatni kamolga 
yetkurmak tarbiya ila bo’ladur. «Qush uyasinda ko’rganin 
qiladur». Inson javhari qobildur. Agar yaxshi tarbiya topib, buzuq 
xulqlardan saqlanub, go’zal xulqlarga odatlanub katta bo’lsa, 
har kim qoshida maqbul, baxtiyor bir inson bo’lub chiqar. Agar 
tarbiyatsiz, axloqi buzulub o’ssa, Allohdan qo’rqmaydurgan, 
shariatga amal qilmaydurgan, nasihatni qulog’iga olmaydurgan, 
har xil buzuq ishlarni qiladurgan, nodon, johil bir rasvoyi olam 
bo’lub qolur. 

Rasuli akram nabiyyi muhtaram afandimiz: «lmoni komil 
bo’lgan kishilaryaxshi xulqli bo’lurlar, sizning eng yaxshilaringiz 
xotunlariga yaxshilik qilganlaringizdur», - demishlar. 

Xudoning rahmat-u fayzihama insonga yaksardur, 

Va lekin tarbiyat birla yetushmak sharti akbardur. 
Tug’ub tashlovila bo’lmas bola, bo’lg’ay balo sizga, 
Vujudi tarbiyat topsa, bo’lurulrahnamo sizga. 

Temirchining bolasi tarbiyat topsa, bo’lur olim, 
Buzulsaxulqi, Luqmon o’g’libo’lsa, bo’lg’usizolim. 
Yomonlarga qo’shuldiNuhning o’g’li, o’ldibeimon, 
Yurudi Kahfiti xublar ila bo’ldi oti inson. 


TARBIYA 

Tarbiya-«Pedagogiya», ya’ni bolatarbiyasining fani demakdur. n 
llmi axloqning asosi tarbiya o’ldug’indan shul xususda bir oz =s 
so’z so’ylaymiz. Bolaning salomati va saodati uchun yaxshi tarbiya E 
qilmak, tanini pok tutmak, yosh vaqtidan maslakini tuzatmak, yaxshi -55 
xulqlami o’rgatmak, yomon xulqlardan saqlab o’sdurmakdur. Tarbiya ^ 
qilguvchilar tabib kabidurki, tabib xastaning badanidagi kasaliga 5 
davo qilgan kabi tarbiyani bolaning vujudidagi jahl maraziga «yaxshi ^ 
xulq» degan davoni ichidan, «poklik» degan davoni ustidan berub, 
katta qilmog’i lozimdur. Zeroki, «Hassinu axloqiko’m» amri sharifi 
uzra xulqimizni tuzatmakg’a amr o’linganmiz. Lekin xulqimizning 
yaxshi bo’lishining asosiy panjasi tarbiyadur. 

Axloqimizning binosining go’zal va chiroyli bo’lishiga 
tarbiyaning zo’r ta’siri bordur, ba’zilar «tarbiyaning axloqqa ta’siri 
yo’q, insonlar asl yaratilishida qanday bo’lsalar, shunday o’sarlar, 
tabiat o’zgarmas», - demishlar. 

Yomon xo’ tuzalmaydi darm on ila, 

Ipako’lmas ip, rangi alvon ila. 

Boqing, bir daraxt mevasiduryomon, 

Bo’lur yaxshi payvand, parvo bilan. 

Bilur har kishi asl ini rangidan, 

Va yokim ulangandagizangidan». 


KUTUBXONASI 


www.islom.uz 

KUTUBXONASI 


9 


Turkiy guliston yoxud axloq kitobi 


Lekin bu so’zto’g’ri emasdur. Chunki tarbiyaning axloqga, 
albatta, ta’siri bo’ladur. Oramizda masal borki, «sut ila kirgan, 
jon ila chiqar», mana bu so’z to’g’ridur. Rasuli akram nabiyyi 
muhtaram sallollohu alayhi vasallam afandimiz: «Beshikdan 
to mozorga borguncha ilm o’rgan», - demishlar. Bu hadisi 
sharifning ma’nosi bizlarga dalildur. Hukamolardan biri: - «Har 
bir millatning saodati, davlatlarning tinch va rohati yoshlarning 
yaxshi tarbiyasiga bog’lidur», - demish. Shariati islomiyada 
o’z bolalarini yaxshilab tarbiya qilmak otalarga farzi ayn, o’z 
millatining yetim qolgan bolalarini tarbiya qilmak farzi 
kifoyadur. Payg’ambarimiz: «Bolalaringizni yetti yoshida 
namozga o’rgatingiz. Agar o’n yoshida o’qimasa uringiz», - 
demishlar. 

Harkishining dunyoda oromijoni tarbiyat, 

Balki oxirida erur dorulamoni tarbiyat. 

Tarbiyat hamroh etadurhurila ruzvonlara, 

Gar desam bo’lmas xato jannat makoni tarbiyat. 

Ey, Otalar! Jonlaringizdan suchuk farzandingiz, 
G’ayrat aylang o’tmasun vaqt-zamoni tarbiyat. 

Moyai zilli xumodur tarbiyatning soyasi, 

Bizda anqo tuxmidekyo’q oshyoni tarbiyat. 


TARBIYANING ZAMONI 

Emdi ochiq ma’lum bo’ldiki, tarbiyani tug’ulgan kundan 
boshlamak, vujudimizi quvvatlandurmak, fikrimizi 
nurlandurmak, axloqimizi go’zallandurmak, zehnimizi 
ravshanlandurmak lozim ekan. Tarbiyani kimlar qilur? Qayda 
qilinur? degan savol keladur. Bu savolga, «birinchi uy tarbiyasi. 
Bu ona vazifasidur. Ikkinchi, maktab va madrasa tarbiyasi. 
Bu ota, muallim, mudarris va hukumat vazifasidur», - deb 
javob bersak, bir kishi deyurki, «qaysi onalarni aytursiz, 
bilimsiz, boshi paqmoq, qo’li to’qmoq onalarmi? O’zlarida yo’q 
tarbiyani qaydan olib berurlar», der. Mana, bu so’z kishining 
yuragini ezar, bag’rini yondurar. Otasiga nima dersiz, desak , 
qaysi ota? To’ychi, uloqchi, bazmchi, do’mbirachi, karnaychi, 
surnaychi, ilm qadrini bilmagan, ilm uchun bir pulni ko’zlari 

qiymagan, zamondan xabarsiz otalarni aytursizmi? Avval 
o’zlarini o’qitmak, tarbiya qilmak lozimdur», - der. Mana bu 
so’zni eshitgach, umid qo’llari qo’ltuqg’a urilur. 

Xayr, bo’lmasa muallimchi desak, «Qaysi muallim? Maqsadi 
pul, maslagi shuhrat, yuqori maktablarda o’qumagan, «usuli 
ta’lim» ko’rmagan muallimlarni aytursizmi? Avval o’zlari 
dorilmuallimin»larda o’qimaklari, so’ngra dars bermaklari 
lozimdur», - der. Mana bu so’z insonni hayrat daryosiga g’arq 
qilur. 

Mudarrislarga na dersiz desak, qaysi mudarris? Matlablari 
osh, maqsadlari chopon, darslari beimtihon, isloh yaqinidan 
yurmagan mudarrislarni aytursizmi? Bularo’z vazifalarini bilub, 
nafslaridan kechub, zamonga muvofiq ravishda darslarini isloh 
qilub, imtihon birla o’qutmaklari lozimdur», - der. Mana bu so’z 
harkimni «Alisloh» demakga majbur qilur. Bo’lmasa hukumat- 
chi? desak, «xayr, hukumat hammaning otasidur. O’z 
fuqarosining bolalarini tarbiya qilmak lozim, shuning uchun bizning 
Rusiya hukumati o’gay bo’lsak ham, har yerda bizlar uchun ham 
maktablar ochub, bolalarimizni tekin o’qitur. Lekin o’zimiz ish 
bilmagan, yalqov, uyda onamiztarbiyasi, otadan pul tarbiyasi, 
muallimdan axloq tarbiyasi, mudarrisdan funun tarbiyasi 
ko’rmaganimizdan, hukumat maktablaridan ham o’z 
hissalarimizni ololmaymiz», - der. Mana bu so’z bizlarni 
tarbiyadan mahrum, huquqning na ekanin bilmaganlig’imizni 
bildirur. 

Alhosil, tarbiya bizlar uchun yo hayot - yo mamot, yo najot 
- yo halokat, yo saodat - yo falokat masalasidur. Rasuli akram 
nabiyyi muhtaram sallollohu alayhi vasallam afandimiz: 
«lnsonlarning karami dinidadur, muruvvati aqlindadur, hasabi 
axloqindadur», - demishlar. 

Agar bir qushning yosh bolasin olib, 

Bo’lur tarbiyat birla yo’lga solib. 

Onasin olib asrag’on birla rom, 

Qilmas kishi sa’y qilsa mudom. 

Kerak tarbiyat yoshlikdan demak, 

Ulug’bo’Isa lozim kelur g’am yemak. 

Egur bemashaqqat kishi navdani, 

To’g’unchi egurkuydirib kavdani. 

BADAN TARBIYASI 

Badanning salomat va quvvatli bo’lmog’i insonga eng 
kerakli narsadur. Chunki o’qumoq, o’qutmoq, o’rganmoq va 
o’rgatmoq uchun insonga kuchlik, kasalsiz jasad lozimdur. 
Sog’ badanga ega bo’lmagan insonlar amallarinda, ishlarinda, 
ibodatlarinda kamchilik qilurlar. Maishatimizni rohatda 
bo’lmog’i jasadimizning sog’lom bo’lmog’iga bog’lidur. Biz 
sihatimizni saqlamak ila amr o’linganmiz, shuning uchun 
vujudimizi hifzi-sihatga zid bo’lgan yomon odatlar ila 
churitmakdan saqlanmakligimiz lozimdur. 

Badan tarbiyasining fikrtarbiyasiga ham yordami bordur. Jism 
ila ruh ikkisi bir choponning o’ng ila terisi kabidur. Agar jism 
tozalik ila ziynatlanmasa, yomon xulqlardan saqlanmasa, 
choponning ustini qo’yib astarini yuvub ovora bo’lmoq kabidurki, 
harvaqt ustidagi kiri ichiga uradur. Fikr tarbiyasi uchun mahkam 
va sog’lom birvujud kerakdur. Shuning uchun ota-onalar bolalari 
kasal bo’lgan zamon beparvolik qilmay, tezlik ila tabib yoki 
do’xturga boqizmak kerak. 

Imom Shofe’i hazratlari: «llm ikki xildur: biri badan ilmi, 
ikkinchi din ilmi», - demishlar. Bunga qaraganda eng avval hifzi 
sihatqoidalarini bilmak, salomatlikga ters bo’lgan narsalardan 
saqlanmak ila bo’ladur. 

Ichkulik, ko’knor, nasha, afyun, taryok, chilim, nos, popirus 
kabi badanning salomatlikig’a zararli, og’ulik, ba’zisi harom, 
ba’zisi makruh, ba’zisi isrof bo’lgan narsalardan qochmak, 
saqlanmak shariat, aql, hikmatyuzasidan lozimdur. Rasuli akram 
nabiyyi muhtaram sallollohu alayhi vasallam afandimiz: «Har 
narsa ko’p ichganda mast qiladurgan bo’lsa, man sizni aning 
ozginasidan ham nahy qilaman», - demishlar. 

Salomatlikni saqlov lozim ishdur. 

Gunahdin saqla jismingyoz-u qishdur. 

Kasaibo’lsang, bo’lurdunyo qorong’u, 

Maishat talx o’lub hasrat chekishdur. 

Harom-u shubhadan pok et o’zingni, 

Bu dunyo aysh-u ishratdan kechishdur. 

Hama ishratchi hijronlikda ketdi, 

Bu olamda bir ish ishlab ketishdur. 

FIKRTARBIYASI 

Fikr tarbiyasi eng kerakli, ko’p zamonlardan beri taqdir 
qilinub kelgan, muallimlarning diqqatlariga suyalgan, vijdonlariga 
yuklangan muqaddas bir vazifadur. Fikr insonning sharofatlik, 
g’ayratli bo’lishiga sabab bo’ladur. Bu tarbiya muallimlarning 
yordamiga so’ng daraja muhtojdurki, fikrning quvvati, ziynati, 
kengligi muallimning tarbiyasiga bog’lidur. Dars ila tarbiya 
orasida bir oz farq bor bo’lsa ham, ikkisi bir-biridan 
oyilmaydurgan, birining vujudi birig boylangan jon ila tan 
kabidur. 

Masalan: joy solinmagan yaxshi bir uyning ichida o’tirmak 
mumkin o’lmadig’i kabi, ichiga harxil yangi ashyolar to’ldurub 
ziynatlangan eski imorat ham o’lturushga yaramaydur. Basharti 
o’ltursa, insonlar: «Eski uyga yangi zoldivor», «kir ko’ylakkajun 
jiyak», «mis qozonga loy tuvoq» deb hajv, kulgi qilurlar 

Fikr agar yaxshi tarbiyat topsa, 

Xanjar; olmosdan bo’luro’tkur. 

Fikrning oyinasi olursa zang, 

Ruhi ravshan zamir o ’lur benur. 


AXLOQ TARBIYASI 

Axloq tarbiyasi: insonlarga eng muhim, ziyoda sharaf, baland 
daraja berguvchi axloq tarbiyasidur. Biz avvalgi darsda tarbiya 
ila dars orasida farq bor, deduk, chunki dars oluvchi-biluvchi, 
tarbiya oluvchi-amal qiluvchi demakdur. 

Shuning uchun tarbiya qiluvchi muallimlarning o’zlari ilmlariga 
omil bo’lub shogirdlarga ham bergan darslarini amal ila 
chaqushturub o’rgatmaklari lozimdur. Bu ravishi ta’lim ila berilgan 
dars va ma’lumot shogirdlarning diliga tez ta’sir qilub, mulloyi 
boamal bo’lurlar. 

Rasuli akram nabiyyi muhtaram sallollohu alayhi vasallam 
afandimiz: «Eng yomon kishilar ilmiga amal qilmaydurgan 
kishilar», - demishlar. Agar tarbiya qiluvchi muallim o’zi olim 
bo’lub amalsiz bo’lsa, buning ham shogirdlarning axloqiga zo’r 
ta’siri bo’ladur. «Domlaning o’zi falon joyda falon ishni qildi. Ammo 

bizlarga qilmanglar, haromdur, deb va’z etadur», deb fikr va 
xayollariga bo’yla shak va shubha tushub qoladur. 

BAYT 

Minbaruzra jilva aylab va’z etarlarqilma deb, 

O’zlarin xilvatda ko’rsang oni qilmoqda emish. 

Ichma suv derlar biza oltun-kumush asbobda, 
Bilsamiz maqsudlari qo’ltuqg’a urmoqda emish. 


YAXSHI XULQLAR 

Yaxshi xulq: bir qismi o’z nafsimizga, bir qismini bir- 
birimizga qarshu ishlatmak uchun kerakli bo’lgan yaxshi xulqlar: 
fatonat, diyonat, islomiyat, nazofat, g’ayrat, riyozat, 
qanoat,shijoat, ilm, sabr, hilm, intizom, miqyosi nafs, vijdon, 
vatanni suymak, haqqoniyat, nazari ibrat, iffat, hayo, idrok va 
zako, hifzi lison, iqtisod, viqor,xavf va rajo, itoat, haqshunoslik, 
xayrixohlik, munislik, sadoqat, muhabbat va afvdur. Mana bu 
yozdig’imiz yaxshi xulqlar aql va shar’i sharifga muvofiq. Alloh 
taolo ham bandalar qoshida maqbul va mu’tabardur. Emdi bu 
yaxshi xulqlarni qo’lga olmak uchun ota-ona, muallim 
ustodlarimiz hazratlarining hikmatli nasihatlarini jon qulog’i birla 
tinglab, doim xotirda tutmoq, axloqi yaxshi kishilar birla ulfat 
bo’lmak, axloqi buzuq yomon kishilardan qochmak lozimdur. 
Bizim shariati islomiyada «axloqi hasana» - yaxshi xulqlar ila 
xulqlanmak, har narsaga ibrat ko’z ila boqub, xulqini tuzatmak 
vojibdur. Rasuli akram nabiyyi muhtaram sallollohu alayhi 
vasallam: «lslomiyatda buzuqlikyo’qdur, buzuqlikni ustiga oluv 
ham yo’qdur. Islomiyatda eng mu’tabar kishilar yaxshi xulq 
egalaridur», - demishlar. 


BAYT 

Yaxshi birla yursa, har kim maqsudi hosil bo’lur, 
Yursa nodonlar ila, bir kun borib qotiI bo’lur. 
Kattalar qilgan nasihatni kichiklar olmasa, 
Oqibat xulqi buzuq bir beadab johii bo’lur. 

FATONAT 

Fatonataql egasi bo’luvdemakdir.Aql insonlarning piri komili, 
murshidi yagonasidur. Ruh ishlovchi, aql boshlovchidur. Inson 
aqli ila din va e’tiqodini mahkam qilur, shariat hukmlariga 
bo’yunsunar. Aqlsiz jinni kishilar bularga bo’yun qo’ymas, 
shariatdan tashqari ishlarni ham qilur. Janobi Haq insonni 
hayvonlardan so’z va aql ila ayirmishdur. Hayvonlar o’zlariga 
bo’laklar tarafidan keladurgan zulm va jabrlarni shox, tish, 
tumshuq, tirnoqlari ila qaytarurlar. Lekin inson janobi Haq tarafidan 
berilmish aql va idroki soyasida o’ziga keladurgan zarar va 
zulmlardan saqlanur. Yer yuzidagi hayvonlarni asir qilub, 
bo’ynidan boylab, iplarining uchini qo’llariga bergan insonlarning 
aqlidur. 

Ilm insonlarning madori hayoti, rahbari najotidur. Ilm 
o’rganmak, olim bo’lmak uchun maktabga kirmak, muallimdan 
ta’lim olmak lozim. Aqlsiz kishilar na maktabga kirar va na 
muallimni bilar. n 

Rasuli akram nabiyyi muhtaram sallollohu alayhi vasallam =s 
afandimiz: «Ey insonlar! Aqlingizga tavoze’ qilingiz. Siz janobi E 
Haq buyurgan va qaytargan narsalarni aqlingiz ila bilursiz», - -55 
demishlar. ^ 

Hukamolardan biri: «Agar aqlingni qo’li nafsingni jilovini £ 
ushlasa, sani yomon yo’llarga kirmoqdan saqlar. Har narsa ko’p ^ 
bo’lsa, bahosi arzon bo’lur, aql esa ilm va tajriba soyasida qancha 
ko’paysa, shuncha qimmatbaho bo’lur», - demish. 

Aqldek zebo sifatni ko’rdi Haq, insonga eb, 

Oqil insonlar bilan berdijahon-olamga zeb. 

Aqlnuribirla to’ldi dunyoga ilm-u hunar, 

Aqlsiz inson qachon bilg’usidurnaf’-u zarar? 

Aqlsizlar bilmagaylar din nadur, dunyo nadur? 

Bo’lmasa aqlibilurmi farz ila sunnat nadur? 


DIYONAT 

Diyonat alloh huzurina yaqin qiladurgan muqaddas 
e’tiqoddurki, olamda mundan suyukli narsa yo’qdur. 

Din va e’tiqodi salomat bo’lmagan kishilar haqni botildan, 
foydani zarardan, oqni qoradan, yaxshini yomondan ayira olmas, 
munday kishilardan na o’ziga va na boshqa kishilarga, va na 
millatga tariqcha foyda yo’qdur. Din janobi Haq tarafidan bandalari 
uchun qurilmish to’g’ri yo’ldurki, banda dunyo va oxiratda bu yo’l 
ila sohili salomatga chiqar. Din ulamolari diniy kitoblardaAlloh 
taologa ibodatqilishning yo’l va qoidalarini bayon qilmishlar. Ibodat 
ikki turli bo’ladur: Biri tan ibodati, ikkinchisi ruh ibodati. Tan ibodati 
tahorat, namoz, ro’za, zakot, haj kabi amallardurki, bularning 
harbirini o’zvaqtida shariatga muvofiq ravishda minnatqilmasdan, 
riyo qilmasdan dilni poklab, niyatni xolis qilub, shavq va zavq ila 
ado qilmoq lozimdur. Ruh ibodati qalb ila ado qilinadurgan 
ibodatdurki, e’tiqodni mahkam, dilni pok qilub, Qur’on, Hadis, 
fiqh kabi diniy kitoblar oqilganda jon qulog’i ila tinglab 
asarlanmakdur. Bir kishi tan ibodatini qilub, ruh ibodatini qilmasa, 
yo ruh ibodatini qilib, tan ibodatini qilmasa o’z vazifasini ado 
qilmagan bo’ladur. Aql din ila, din amal ila, amal taqvo ila kamol 
topar. Din insonlarning dilidan saxovat, marhamat, shafqat, ulfat, 
muruvvat eshiklarini ochub, saodat va salomat bo’stoniga olib 
borur. Rasuli akram nabiyyi muhtaram sallollohu alayhi vasallam 
afandimiz: «Allohni ko’z oldingda ko’rub turgandek ibodat qil, 
zeroki, san oni ko’rmasang ham, albatta, Ul sani ko’radur, 
nafsingni o’lgan hisob et», - demishlar. 

BAYT 

Pok qilgil diningni, imoningni, 

Qul huvar-rahmon omanno bih. 

Diningni yoqmasun havas zinhor, 

Va qino rabbano azoban-nor. 


ISLOMIYAT 

Islomiyat butun insoniyatdur. Insoniyat esa yaxshi xulqdan 
iboratdur. Islomiyatni rasuli akram sallollohu alayhi vasallam 
afandimizning yolg’uz o’zlari butun dunyo yuziga yaxshi xulqlari 
soyasida tarqatdilar. Sahobalar ham Payg’ambarimizning 
orqalaridan ergashub, mahkam e’tiqodlari, yaxshi axloqlari, pok 

qalblari, o’tkir shijoatlari ila yer yuzuni titratdilar. Kundan kun 
islomiyatning shavkat va quvvati ortdi. Olamga madaniyat, 
ma’rifat, musovot, adolat urug’lari Arabiston yarim orolidan yoyildi. 
Buning sababi sahobalardagi metin e’tiqod, buzulmas ittifoq, sof 
qalb, yaxshi amal, xolis niyat, tuganmas g’ayrat, go’zal axloq 
edi. Har narsaning ofati o’ldig’i kabi zamonlarning o’tuvi ila 
islomiyatning ittifoqina ko’z tegdi. Musulmonlar orasiga tafriqa 
tushdi. Hikmat egalari, funun sohiblari islomiyatdan quvlandi. 
Ilm-u hikmat xazinalari qulflandi. Jaholat, adovat hukm surdi-da, 
bo’yla o’ldi: 


Afsus ekinzorni selob olibdur, 

Dehqonni falokat bosub, uyquda qolibdur. 

Musulmonlarning diliga ittifoq o’rniga nifoq, adolat o’rniga 
zulm, muhabbat o’rniga adovat, g’ayrat o’rniga atolat, muruvvat 
o’rniga g’azab, saxovat orniga buxl, tavozu’ o’rniga kibr, sadoqat 
o’rniga iftiro, shafqat o’rniga hasad, hilm o’rniga hamoqat, hurmat 
o’rniga xusumat, qanoat orniga tama, sabr o’rniga g’urur, iqtisod 
o’rniga isrof, afv o’rniga dahshat, sa’y o’rniga safohat, g’ayrat 
o’rniga xurofot yerlashdi. Mana, shul yomon xulqlari sababidin 
asri saodatdan buyon islomiyat keyin qarab ketdi. G’arib 
millatning chin xulafosi, ulamosi, hukamosi taxtindan, 
mansabindan mazhabindan suruldi. Odillar yerina zolimlar, 
olimlaryerina abu jahllar, bulbullar yerina qarg’alar, qumrilar yerina 
boyqushlar, bilmam va hokimlar yerina kimlar o’turdi. Shul 
sabablara mabni islomiyat dunyosi inqiroz sahrosina yuzlandi. 
Islom hukumatlarida birin-ketin ko’zdin nihon o’ldi. 

Yetsa navbat o’lturar boyqush Sulaymon tomiga, 
O’rmaguchlarin qo’yarAfrosiyob ayvoniga. 


NAZOFAT 

Nazofatdeba’zolarimizni, kiyimlarimizni, asboblarimizni pok 
va toza tutmoqni aytilur. 

Poklikzehn va idrokingni keng va o’tkurqilur. Xalq orasida e’tibor 
va shuhratga sabab bo’lur. Poklik ila har xil kasallardan qutulub, 

jonimizning qadrini bilgan bo’lurmiz. Pok bo’lmak salomatimiz, 
saodatimiz uchun eng kerakli narsadur. Pok bo’lmagan kishiAlloh 
ham xalq qoshida sevimsizdur. Yirtiq, eski kiyimlar kiymak ayb 
emas, yangi kiyimlarni kir qilub, yog’ini chiqarub yurmak zo’r ayb 
va gunohdur. Chunki bu ish shariatga ters, tarbiyati badanga zid, 
ajnabiylar ko’ziga islomiyatni chirkin qilib ko’rsatmoq bo’ladur, ham 
bir yilga yetadurgan kiyimlar olti oyga yetmay, qirqilub tamom 
bo’ladur. Bu isrof, mol qadrini bilmaslikdur. Ifloslik balosidan poklik 
davosi ila qutulmoq kerak. Baliqning hayoti suv ila o’ldig’i kabi, 
insonning salomatligi havo iladur. Agartan pok bo’lub yuvilib turmasa, 
quloq kir bo’lsa, eshitmagani kabi badan ham o’ziga kerak bo’lgan 
havoni ichiga ololmas, ichidagi rutubat ham kirdan o’tub chiqub 
ketolmas, chunki badan elak kabi ko’zlikdur.Agar ko’zi kirolsa, un 
turub suv ham o’tmas, shuning uchun tamiz bo’lmagan kishilar 
qo’rqinch kasallarga tezgina giriftor bo’lurlar. Shodliqlari g’amda, 
oltundan qadrli umrlari kasalxonalarda o’tar. Mana shularni rioya 
qilub, shariatimiz bizga poklikni farz qilmishdur. Poklik 
musulmonlig’ning ildizidur. Shuning uchun tani, kiyimi, joynomozi 
pok bo’lmagan kishining ibodati ham durust bo’lmaydur. Rasuli 
akram nabiyyi muhtaram sallollohu alayhi vasallam afandimiz: 
«lslom dini pok dindur. Bas, pok bo’lingiz, pok bo’lmagan kishi 
jannatka kirmas», -demishlar. 

Xalqi olam sevgusidur tozalik, pokni, 

Poklik ortturgusidur fahm ila idrokni. 

Har kishini ko’ksida poklik nishoni bo’lmasa, 

Tozalik maydonidan quvg’aylar ul bebokni. 


SA’YVA G’AYRAT 

Sa’y va g’ayrat deb ustiga yuklangan ibodat va xizmatlarni 
harakat birla ado qilmakni aytilur. Shariat ham aql yuzasidan 
yalqovlik qilub, ishsiz, bekor yurmak durust emasdur. Zeroki, 
Qur ’oni karim bizlarni sa’y qilmoqg’a amr etmishdur. Dangasalik 
har vaqt insonni xor, tama balosiga giriftor qilur. Bir ishga 
mashg’ul bo’lgan kishilar vaqtning o’tganini bilmas, yalqov 
kishilar uchun bir soat o’tkarmak qiyomatdan qiyindur. G’ayrat 
vujudimizga quvvati mas’ud va baxtiyor bo’lishimizga sababdur. 

Shuning uchun har birimiz sa’y qilub, o’z kuchimiz ila 
maishatimizga kerak bo’lgan narsalarni topub, boshqalarga 
muhtoj bo’lmay rohat-rohat yashamoq lozimdur. Sihatimiz, 
saodatimiz, sarvatimiz, qanoatimiz, sabrimiz, fazilatimiz, 
alhosil, butun hayotimiz harakatimizga bog’lidur. Harakatlik 
kishilar tezgina maqsudlariga yeturlar. Yalqov kishilar har 
narsadan mahrum, doim boshqalarning yordamiga muhtoj bo’lub 
xorlikda qolurlar. 

Kishi yosh vaqtida ilm va ma’rifat, hunar va san’atga bo’yin 
qo’ymasa, taraddud qilmasa, albatta, qora ishchi bo’lub qolur. 
Shariatga ters, qonunga zid bo’lmagan xizmatlarni qilmak ayb 
emasdur. Agar bunga ham bo’yin qo’ymay bu ko’mirchilik, bu 
temirchilik menga munosib ish emas deb, dangasalik qilub, 
ishsiz yursa, zo’r ayb, g’ayratsizlikdur. «Gayratlikdan imon 
qutilmas» degan masal bor. Bunga qaraganda dunyo va 
oxiratimiz uchun g’ayratni qo’ldan bermaslik lozimdur. G’ayrat 
imona, salobati vijdona dalolat etar. Hazrati Umar eshik oldida 
bekor o’tirgan bir kishini ko’rub: «G’ayratsiz kishilardan Xudo 
bezor, islomiyat g’ayrat ila rivoj topdi, sandek yalqov kishilardan 
islomiyat hazar qilur», - demishlar. 

Haq buyurdi: «Laysa lilinsoni illo mo sa’y», 

G’ayrat ila o’tdi olamdan Muhammad Mustafo. 

Biz-da ummatmiz, qilayluk sa ’y ila xayr-u saxo, 
Qilsalar shoyad shafoat sohibi ro’zi jazo. 


RIYOZAT 

Riyozat deb savob ishlarni qilub, gunoh ishlardan 
saqlanmoqni aytilur. Riyozat adabning koni, ruhning darmonidur. 
Insonlarni to’g’ri yo’lga solub, egri yo’ldan qaytarguvchi 
riyozatdur. Shul sababli riyozat qilguvchilar oqil va fozil bo’lur. 
Alloh ham xalq qoshida maqbul va mo’tabardur. Yalqovlik, ko’p 
uxlamak, yomon odamlar ila yurmak, vaqtni bekor o’tkarmak, 
aysh-u ishrat qilmak, ko’p oshamak, foydasiz so’zlar so’zlamak, 
samovarlarda, ko’chalarda aziz umrni bo’sh otkarmak kabi 
ishlarning hammasi riyozatga zid, umrning egovi, Xudoning 
g’azabidur.Allohning buyrug’i, Rasulullohning sunnatlari, shariat 

qil degan ishlarni birin-ketin o’z vaqtida qilmak ibodat ham 
riyozatdur. 

Riyozatni rioya qilgan kishilar hech vaqt shariat yo’lidan 
ayrilmas, Alloh buyrug’idan chetga chiqmas va bu yo’l ila oxirat 
azobidan qutulur, rohatva rahmat saroyiga kirar, riyozatni rioya 
qilmagan kishilar Alloh taoloning rizosini topolmas, xor-zor bo’lub, 
oxiratda alamlik azobga giriftor bo’lur. 

Aflotun hakim: «Men riyozatdagi lazzatni hech narsada 
ko’rmadim, zeroki, vujudimning salomati, ruhimning saodatini 
riyozatda topdim. Shuning uchun riyozat ayni saodatdur 
deyaram, chunki fikrning, tilning islohi badanning riyozatiga 
bog’lidur», -demish. 

Ibn Sino hakim: «Tan riyozatidan ko’proq ruh riyozati lozimdur. 
Mard kishi o’zini riyozat va adab ila ko’rsatsun, inson ila hayvon 
orasidagi farq yolg’uz maishatda emas, yaxshi axloq kasb 
qilmoqdadur», - demish. 

Riyozat mevasidur misli bodom, 

Yuzi qattig’ ichidur ishta in ’om. 

Kish in maqsudina eitar riyozat, 

Riyozatsiz ish o’lg’ay besaranjom. 

Agar sabr-u riyozat cheksang, eyjon, 

Pishub oldingg’a tush gay mevayi xom. 


SHIJOAT 

Shijoatdeb botirva yurakli bo’lmakni aytilur. Shaji’kishi hech 
narsadan qo’rqmaydurgan botir va yurakli bo’lur. Sa’y va 
g’ayratning ziddi dangasa va yalqovlik o’ldig’i kabi shijoatning 
ziddi qo’rqoqlikdur. Qo’rqoq savdogarfoyda qilmas. Qo’rqoq kishi 
o’zining soyasidan hurkar, hech bir ish qilishga yuragi bo’lmas. 
Ko’p kishilarvahima va qo’rqoqlik orqasidan mollaridan, jonlaridan, 
vatanlaridan ayrilurlar. Shuning uchun har ishda shijoatni qo’ldan 
bermaslik lozimdur. Shijoat insoniyatning sof oyinasi, iffat, 
g’ayrat, istiqomat kabi yaxshi xulqlarning nuroniysidur. Shijoatning 
haqiqati qalbning matonatindan, ruhning salomatindan iboratdur. 
Hozirgi zamonda botirlik- boylikda, qaysi davlat va millatning 

davlati bolsa, shul ustun bo’lmakdadur. Chunki hukumat uchun 
xalq, xalq uchun hunar, hunar uchun ilm, ilm uchun aqcha 
lozimdur. 

Sarvatli millatlar milliyatlarini yo’qotmas, rohat va saodatda 
yashar. Bu kunda madaniy millatlar urushlarini tijoratva sanoatga 
aylandurdilarva bu soyada bir-birlariga g’alaba va raqobatqila 
boshladilar. Sehrgarva jodugarlik ila emas, tijoratva sanoatgarlik 
ila cholishqon Yovro’pa, Afriqo va Osiyoni o’ziga asir va musaxxar 
qilmakdadur. 

Bu zamonda fil ila jang aylamak erlik emas, 
Ero’shaldurkim tutarilm-u hunarningyoqasin. 
Beshlab, o’nlab so’m topishsa, ilm ila ag’yoriar, 

Biz bo’lub hammol, oladurmiz tiyinlab choqasin. 
Boshqalar san’at, tijorat-la taraqqiy aylasa, 

Bizni el tortar ayog’din o’lgan otning toqasin. 


QANOAT 

Qanoat deb janobi Haq tarafidan ihson bo’lgan ahvolga 
yetishdig’imiz ne’mat va molga shukr, boshimizga kelgan faqr, 
musibat, falokatlarga chidab, sabr qilmoqni aytilur. Qanoat 
hasad, tama, hirs, xorlik kabi illatlarning davosi, nafsimizning 
g’inosidur. 

Qanoat bir xazinadurki, naqdinasi kundan-kun ortar. Bu 
xazinaga ega bo’lgan kishilar umrlarini shavq va rohatda 
kechirurlar. Buning ila barobarqanoatsizlikdan paydo bo’ladurgan 
hasad degan jonning eng zo’r dushmanidan qutulurlar. Chin 
insonlarkishining molina, mulkina, saodatina, maishatina hasad 
qilmas, qanoatdan ayrilmas, umrini rohatda o’tkarur. Inson har 
bir ishga kuchi yetguncha cholishmoq, janobi Haq taqdirdagi 
narsasidan nimani bersa, shunga qanoat qilmoq lozimdur. 

Zeroki, inson o’z maishatini, nomusini saqlamoq uchun fidoyi 
jon darajasiga borguncha sa’y qilmoqg’a buyurilmishdur, lekin 
bu sa’yning mashruyi harbirishda qanoatni qo’ldan bermaslikdur. 
Olamda qanoat kabi dilni poklaydurgan narsa yo’qdur. Janobi 
Haqning amriga itoat qanday saodat esa, taqdiriga qanoat ziyoda 
baxtiyorlikdur. 

Hazrati AN afandimiz: «Dunyoda sa’y-jadali ila maishat 
o’tkargan qanoat egasi hech kimg’a muhtoj bo’lmagan zo’r boylar 
kabi rohatda, saodatda yashar», - demishlar. 

Aflotun hakim: «lnsonning saodati qanoatini qo’lda tutmakda, 
sarvat va maishat to’g’risida janobi Haqning taqdiriga rozi 
bo’lmakdadur», - demishlar. 


ILM 

Ilm deb o’qimak, yozmakni yaxshi bilmak, har bir kerakli 
narsalarni o’rganmakni aytilur. Ilm dunyoning izzati, oxiratning 
sharofatidur. Ilm inson uchun g’oyatoliy va muqaddas birfazilatdur. 
Zeroki, ilm bizga o’zahvolimizni, harakotimizni oyina kabi ko’rsatur. 
Zehnimizni, fikrimizni qilich kabi o’tkur qilur. Savobni gunohdan, 
halolni haromdan, tozani murdordan ayurub berur, to’g’ri yo’lga 
rahnamolik qilub, dunyo va oxiratda mas’ud bo’lishimizga sabab 
bo’lur. Ilmsiz inson mevasiz daraxt kabidur. Chunki ilmsiz kishilar 
ota-onasiga, qarindosh-urug’iga, yor-do’stiga, din va millatiga foyda 
yetkurmak bir tarafda tursun o’z ustiga lozim bo’lgan ibodat va 
toatni ham loyiqicha qila olmas. limning foydasi u qadar ko’pdurki, 
ta’rif qilg’on birla ado qilmak mumkin emasdur. Bizlarni jaholat 
qorong’ulig’idan qutqarur, madaniyat, insoniyat, ma’rifatdunyosiga 
chiqarur, yomon fe’llardan, buzug’ishlardan qaytarur, yaxshi xulq 
va adab sohibi qilur, Alloh taologa muhabbat va e’tiqodimizni 
ortdurur, janobi Haqning azamat va qudratini bildirur.Alhosil, butun 
hayotimiz, salomatimiz, saodatimiz, sarvatimiz, maishatimiz, 
himmatimiz, g’ayratimiz, dunyo va oxiratimiz ilma bog’lidur. 
Payg’ambarimiz: «llmga amal qilguchilardan bo’lingiz, naql va 
rivoyat qilguchilardan bo’lmangiz», - demishlar. 

Ilm bir daryo ichi to’lmish dur-u gavhar bilon, 

Qiymat-u qadrin qachon bilg’ayonijohilyilon. 

Olim kishilar har yerda aziz va hurmatlidur. Shariatimizda 
qaysi ilmga muhtoj bo’lsang, shuni bilmak bizga farzdur. 

Shuning uchun o’qimak, bilmak zamonlarini qo’ldan bermay, 
vujudimizning dushmani bo’lgan jaholatdan qutulmakgajonimiz 
boricha sa’y qilmagimiz lozimdur. 

AQSOMIILM 

llm diniy va fanniy qismlar ila ikkiga bo’linur 

Diniy kishi bo’lmak uchun ulumi diniya o’qumak ila barobar 
hisob, handasa, tarix, hikmat, kimyo, tib, ziroat ilmlari kabi fanniy 
ilmlarni ham bilmak, chin olim bo’lmak lozimdur. Chunki bu 
ilmlarning ikkisi ham dunyo va oxiratimiz, hayot va saodatimiz 
uchun eng kerakli narsalardur. 

O’tkan zamondagi islom ulamolari har bir ilmga tish- 
tirnoqlari ila yopishdilarl, o’qidilar, o’qitdilar, ulum va funun 
soyasida islomiyat taraqqiy qildi, madaniyat tarqatdi, 
kitobxonalar, qiroatxonalar, yetimxonalar, kambag’alxonalar, 
kasalxonalarochildi. Hozirgi musulmonlartaassub vajaholatlari 
ila maqtanulari kabi, avvalgi zamon musulmonlari ilm va ma’rifat, 
kitob va asarlari ila maqtanurlar edi. Alhosil, har bir millatning 
taraqqiy va taoliysi yoshlarining ilm va ma’rifatiga, hunar va 
san’atiga bog’lidur. Rasuli akram nabiyyi muhtaram sallollohu 
alayhi vasallam afandimiz: «llm o’qimak har bir mo’min er-u N 
xotunga farzdur», - demishlar. Ajabo, Qur’onimiz, □ 
Payg’ambarimiz o’qingiz, deb amr qilg’on holda, bizlar na uchun E 
harakat qilmaymiz, qimirlamaymiz. Boshqa millatlarning -55 
o’g’ullari, qizlari kecha demay, kunduz demay, yoz demay, qish ^ 
demay ilm yo’lida jonlarini fido qilub, quvushub, yugurushub, 5 
ko’zlarimizni qamashdirub turgan bir zamonda bizlar hamon 2 ^ 
uyqudan, g’aflatdan, jaholatdan boshimizni ko’tarmaymiz, ibrat 
olmaymiz. Payg’ambarimiz: «Olim bo’l, ilm talab qiluvchi bo’l, 
yoki ilmni eshituvchi bo’l, hech bo’lmasa shularga muhabbat 
qiluvchi bo’l, beshinchisi bo’lma, halok bo’lursan», - 
demadilarmu? 

To par ilm ila odam og’li kamol, 

Yeturmas kamola jamol ila mol. 

Kerako’rtanurilm uchun sham’dek, 

Tanumoq Xudoni ilmsiz mahol. 

Talabgoro’lur ilma oqil kishi, 

Sotar ilm bozori moli halol. 

Talab aylamak farzdur bizga ilm, 

Bu amr uzradur er-xotun, yosh, chol. 


KUTUBXONASI 


www.islom.uz 

KUTUBXONASI 


23 


Turkiy guliston yoxud axloq kitobi 


SABR 

Sabr deb boshimizga kelgan balo va qazolarga chidamli 
bo’lmakni aytilur. Har bir ishda sabr va sovuqqonlik ila harakat 
qilmak lozimdur. Chunki boshimizga keladurg’on balo va qazo, 
zahmatva mashaqqatlarning barchasi janobi Haqning irodasi ila 
o’ldig’i uchun bularg’a sabrsizlik qilgan kishilar ajr va savobdin 
quruq qolurlar. Sabr insonlar uchun buyuk bir fazilatdurki, janobi 
haq sobirlarni suyar. Qur’oni karim ichida ko’p yerda sabrni, 
sobirlarni madh qilmishdur. Shariati islomiyada janobi Haq 
tarafidan kelgan balo va qazog’a sabr qilmoq farzi ayndur. 

Inson har bir ishni sabr va matonat ila yurutsa, maqsudiga 
tinch va rohatda borub yetar. Hamisha saodatda yashar. 

Sekin borgan kishi maqsuda yetgay, 

Shoshub besabrlar kaj yo’lga ketgay. 

Agar sabring bo’lsa nafsingga yo’ldosh. 

Seni tavfiqi rabboniga eltgay. 

Nafsini sabr ila rom qilgan kishi har ishda oshiqmay, ohista 
harakat qilur. Nafsini halokatdan, g’ururdan saqlar. Sabrshunday 
bir kuchli narsadurki, shahvatni iffatga, g’azabni shijoatga, 
shiddatni hilmga, kattalikni tavozu’ga, yomonlikni yaxshilikg’a 
aylandurmakg’a quvvati yetar. 

Shul xususda so’ylanmish bir hadisi sharifning ma’nosi «ilm 
imonli kishilarning muhibi, hilm homiysi, aql dalili, yaxshi amal 
sarmoyasi, muloyimatvolidi, afvaxavoni, sabrhokimi vijdonidur», 
- deyilmish . Arabian «Assabru miftohul-farah» - «sabr 
shodlig’ning kalididur», -deyurlar. 

Sabr ila har mushkul ish zoyil bo’lur, 

Sabr edan maqsudina noyil bo’lur. 

Har kishida bo’lmasa sabri jamil, 

Nafs ko’yina yurub soyil bo’lur. 

Sabrqilsang, g’o’radan halvo bitar, 

Sabrsizlaro’z oyog’idan yitar. 

HILM 

Hilm deb bo’lar-bo’lmas ishga achchig’lanmaydurgan, arslon 
yurakli, yumshoq tabiatli bo’lmoqni aytilur. 

Hilm insonlarning tab’idan xusumat, adovat, g’azab, hiddat 
kabi yomon xulqlarni yo’q qiladurgan har kimcha maqbul bir 
sifatdur. 

Hilm ilmi axloq yuzasidan insonga eng kerakli narsadur. 

Nafsning rohati, qalbning matonati, fikrning salomati, 
vijdonning halovati halim tabiat bo’lmoq ila hosil bo’lur. Chunki 
halim kishilar har qancha quvvat va qudrat sohibi bo’lsa ham, 
o’zidan ojiz kishilarga shiddat ila muomala qilmas. Fikri salomat 
kishilarning qalbi halim, tab’i karim o’lur. Zeroki, vujudimizdan 
paydo bo’ladirgan afol va harakotimizning manbayi havas va 
orzudur. Bu havas va orzuga faqat hilm ila g’olib kelurmiz va bu 
vasila ila to’g’ri yo’lga kirub, yaxshi xulq sohibi, din va millat 
xodimlaridan bo’lurmiz. Dunyoda chin inson bo’lmak uchun 
havasning qo’liga nafsning jilovini bermaydirgan, bo’lar-bo’lmas 
narsalardan achchig’lanmaydurgan, sovuqqonli, yumshoq tabiatli, 
muloyim so’zli, halim va sabrli bo’lmak lozimdur. 

Zotiga, hilmiyati mavsuf qilsa har kishi, 

Ikki olamda bo’lur rohat, halovatda ishi. 

Rasuli akram nabiyyi muhtaram afandimiz: «Alhilmu sayyidal 
axloq - Hilm xulqlarning sayyididur», - demishlar. 

Suqrot hakim: «Shiddat ila muomala qilgan kishilarga man 
viqorva halimlik ila muqobila qilurman, chunki hilm shiddatni, 
xusumatni past qilur. Lekin kishini ojiz va xorlik darajasiga 
tushuradurgan halimlikdan man bezor», - demish. 

Bu so’zga qaraganda saxovatning ifroti isrof o’ldig’i kabi 
o’rinsizyerda hilm iste’mol qilmak insonning viqorva e’tiborini 
p®ymol qilur. Shuning uchun hilmiyathududidan-chegarasidan 
chiqmay, g’azab, hiddat kabi yerlarda hilm iste’mol qilub, nafsning 
haroratini past qilmolidur. Lekin tepsa tebranmaydurgan, turtsa 
ting etmaydigan bo’lub, g’ayrat, shijoato’rinlariga ham muloyimlik 
ishlatuv halimlik hududidan oshub, bo’shlik, anqovlik dunyosiga 
chiqmakdur. Bunday halimlikdan qochmak, hazar qilmak kerak. 

Halimlikni qilsang agarixtiyor, 
Bo’lur xalqi olam sang a do’st-u yor. 
Bo ’lur mevalik shoxni boshi past, 
Halim o’lg’usi oqili hushyor. 


INTIZOM 

Intizom deb qiladurgan ibodatlarimizni, ishlarimizni harbirini 
o’z vaqtida tartibi ila qilmakni aytilur. Agar yer yuzida intizom 
bo’lmasa edi, insonlar bir daqiqa yasholmas edilar. Janobi Haq 
yer-u osmonlarni, oy va yulduzlarni, inson va hayvonlarni, qurt 
va qushlarni shunday bir nizom ila tarbiyat berib yaratmishdurki, 
aql bilmakdan, qalam yozmakdan, til so’zlamakdan ojizdur. 
Dunyoga kelgan payg’ambarlarning har birlari din va shariatlarini 
tarbiyat va nizom ila yurutmishlar. Xususan, islom dini mukammal 
ravishda tartib va nizomni rioya qilmishdur. Va bu soyada ozgina 
zamonda islom urug’lari butun dunyo yuziga yoyilmishdur. Islom 
davlatlarining barposi nizom va intizom ila o’ldig’i kadi barbod va 
inqirozi ham tartib va nizomsizlik ila bo’lmishdur. «Xayr, o’tkan 
ishga salovat». Alhosil, har bir millatning taraqqiy va taoliysi 
ishlarini vaqtida nizomdan chiqarmay tartibi ila yurutmakg’a 
bog’lidur. Shogirdlar maktab va madrasalardagi zamonga muvofiq 
ravishda qurilmish, nizom va tartiblarni rioya qilmaklari lozimdur. 
Chunki tartib va nizomni rioya qilmagan kishilarning ishlari hamma 
vaqt notamom, o’zlari parishon bo’lurlar. Ammo ishlarini tartib 
uzra yurutgan kishilarning ishlari yerida, o’zlari tinch va rohatda 
umro’tkarurlar. Hozirgi zamonda bizning Turkiston boylarining 
ishlari to’xtab, sinuvlarining birinchi sababi ishlarini axloqsiz, 
bilimsiz, musrif, yalqov kishilarga topshiruvlari ila barobar 
o’zlarining zamonga muvofiq tartib va nizomdan 
xabarsizliklarining yemushidur. Payg’ambarimiz: «Kasblarning 
ortug’roqi xiyonatsiz, yolg’onsiz qilg’on savdo va tijorat ila 
bandaning o’z qo’li birlan ishlagan ishidur», - demishlar. 

Davlatni koni, manbayi tartib-intizom, 

Sarvatni poydori erur iqtisodi tom. 

Muhtojlig’yuziniko’rardeb gumon qilmang, 

Tartibi birla yursa, kishining ishi mudom. 

MIQYOSI NAFS 

Miqyosi nafs deb qiladurgan amallarimizni, ishlarimizni 
shariat, insoniyatqonuniga muvofiq o’lub, o’lmaydig’ini vijdonimiz 
ila o’lchab ko’rmakni aytilur. Nafs o’lchovi haqiqiy bir o’lchovdurki, 
insonning o’z nafsiga loyiq ko’rmagan muomalani boshqalar 
haqida ijro etmoqg’a qo’ymas, fikr egalari, insof sohiblari har 
vaqt nafs o’lchovidan tashqari harakat qilmas. 

Agarda bir sabab ila shariat hukmidan, insoniyat qonunidan 
chet ketsa, bu qabohatini nafs o’lchovi ila bilub, ikkinchi martaba 
qilmasga qasd va niyat qilub, shariat nizomidan, insoniyat 
chizig’idan chiqmaslikg’a sa’y va g’ayrat qilur. 

Alhosil, nafs o’lchovi ta’rifdan tashqari insonlar uchun eng 
foydali, har kimcha maqbul buyuk bir fazilatdur. 

Buyuk Iskandar: «Dunyoda eng haqiqiy, to’g’ri o’lchov nafs 
o’lchovidurki, bu mezonda zarra nuqson yo’qdur», -demish. 

Ibn Sino hakim: «lnsonning fazl-u kamolining o’lchovi nafsning 
o’lchovi ila o’lchanur», - demish. 

Dunyoda har narsaning maxsus o’lchovi bo’lar, 

Banda af’olini vijdoni ila tortib ko’rar. 

Bir ishiga vaznda kelsa og’ir o’z nafsiga, 

Ul ishing qandog’ bo’laklarga ravo, loyiq ko’rar. 


VIJ DON 

Vijdon deb ruhimizga, fikrimizga ta’sir qiladurgan hissiyot, 
ya’ni sezuv - tuymaqdan iborat ma’naviy quvvatni aytilur. Biz 
har vaqt af’ol va harakotimizni yaxshi va yomonlig’ini, foyda va 
zararlig’ini onjaq vijdonimiz ila bilurmiz. Vijdon insonning aql va 
fikrini haqiqiy mezonidurki, bu tarozu ila o’z kamchiliklarini o’lchab 
bilmak ila barobar boshqalarning ham af’ol va harakotini sezur. 
Agar ishlagan ishi shariat, aql va hikmatga muvofiq bo’lsa, 
muhabbat qilur. Qabohat va yomon ishlarni qilsa, nafrat qilur. 
Bizjanobi Haqning amr va nahyini fikrva ruhimizning ma’naviy 
quvvati o’lan vijdonimiz ila ayira bilurmiz. 

Vijdon yaxshi xulqlarning manbayi o’ldig’indan vijdon sohiblari 
har bir ishni beg’araz, xolis niyat ila ishlar. 

Shul sababli har kirn nazarida maqbul va suyukli bo’lur. 

Ammo vijdonsiz kishilarning ishlarida niyat va amallarida, 
do’st va oshnoliqlarida yashirin bir g’arazlari o’ldig’indan har vaqt 
hasrat va nadomat chekub, vijdon azobig’a giriftor bo’lurlar. 

Har bir insonning haqiqiy foili vijdonidur, 

Mevasi yaxshi amaldur, hosili vijdonidur. 

Inson diniy vazifalarining uluvviyatini vijdoni soyasidataqdir 
qila bilur.Chunki, vijdoni salomat kishilar imon va e’tiqodlarini 
kamolga yetkurmak uchun janobi Haqning buyruqlarini din va 
millatg’a foydali ishlarni shod va xurramlik ila ishlar. 

Alhosil, vijdon har kimning af’ol va harakotini ko’rsatadurgan 
musaffo biroyinadurki, bu ko’zguga chin nazarqilg’an kishi o’z 
ayb va kamchiliklarini tuzatmak harakatida bo’lub, boshqalarning 
ayb va qusurlarini axtarmoqg’a vaqti bo’lmas. Bizim islomiyatda 
vijdon axloqining islohi uchun sa’y-harakat qilmak lozim 
o’ldig’indan shul doirada harakat qilg’on kishilar ikki jahonda aziz 
va mukarram bo’lurlar. 

Arastu hakim: «Ruhimizning ma’naviy quvvati o’lan vijdonimiz, 
fikrimizga quvvat berguvchi birvositayi idrokiya deyilur. Ya’ni, 
hissiyotimizning ruhimizga ta’sir ettirg’uvchi bir robitayi 
ilktiriqiyyasidur», - demish. 

Ibn Sino hakim: «Vijdon ruh va fikrimizni tuyg’un qilmakg’a 
birinchi vositadur», - demish. 

Sof vijdon kabi hech komila mezon o’lmaz, 

Kishi o’z aybini bilmak kabi urfon o’lmaz. 
Shod-masrur o’lur insof ila vijdon Ii kishi, 

Kimki vijdonsiz esa, to’g’ri, chin inson o’lmaz. 


VATANNISUYMAK 

Vatan. Har bir kishining tug’ulub o’skan shahar va mamlakatini 
shul kishining vatani deyilur. Har kirn tug’ulgan, o’sgan yerini 
jonidan ortiq suyar. Hatto bu vatan hissi-tuyg’usi hayvonlarda 
ham bor. Agar bir hayvon o’z vatanidan - uyuridan ayrilsa, o’z 
yeridagi kabi rohat-rohat yashamas, maishati talx bo’lub, har 
vaqt dilining bir go’ shasida o’z vatanining muhabbati turar. 

Biz turkistonlilaro’zvatanimiznijonimizdan ortiq suydigimiz 
kabi, arablararabistonlarini, qumlik, issig’ cho’llarini, eskimular 
shimol taraflarini, eng sovuq qor va muzlik yerlarini boshqa 
yerlardan ziyoda suyarlar. Agar suymasalar edi, havosi yaxshi, 
tiriklik oson yerlarga o’z vatanlarin tashlab hijrat qilurlar edi. 

Bobolarimiz «Kishi yurtida sulton bo’lguncha, o’zyurtingda 
cho’pon bo’l», - demishlar. 

Men ayblikemas, eyvatanim, tog’larim, 

Bevaqt tashlab ketdim, oyo, bog’larim. 

Hijron qilodur meni judolig 

Do’ndi g’ama ro’z-u shab-u chog’larim. 

Hammaga ma’lumdurki, eng muqaddas diniy yerimiz o’lan 
Arabistonga bog’larini, hovlilarini sotub hijrat qilgan hojilarimizning 
aksari yana o’z vatanlariga qaytub kelurlar. Buning sababi, ya’ni 
bularni tortib keturgan quvvat o’z vatanlarining, tuproqlarining 
mehr-u mahabbatidur. Rasuli akram nabiyyi muhtaram sallollohu 
alayhi vasallam afandimiz: «Hubbul-vatani minal imoni-vatanni 
suymak imondandur», - demishlar. 

Vatan, vatan deya jonim tanimdan o’lsa ravon, 

Banga na g’am, qoluravlodima uy-u vatanim. 

G’ubora do’nsa g’amim yo’q vujudzeri vahm, 

Charoki o’z vatanim hokidurgo’r-u kafanim. 

Tug’ub o’san yerim ushbu vatan vujudim xok, 

O’lursa aslina roje’ bo’lurmi man g’amnok? 


HAQQONIYAT 

Haqqoniyat deb ishda to’g’rilik, so’zda rostlikni aytilur. Inson 
bo’stoni salomatga, gulzori saodatga haqqoniyat yo’li ila chiqar. 
Insoniyatning ildizi o’lan rahmdillik, haqshunoslik, odillik kabi 
eng yaxshi sifatlarning onasi haqqoniyatdur. Janobi Haqning shu 
nomi muborakini muqaddas bilgan kishi hech vaqt haqqoniyatdan 
ayrilmas, chunki haqqoniyat nuri qaysi dilda jilvagar o’lsa, janobi 
Haqning tavfiqi rabboniysi shu dilda nash’u namo qilur. Aql egalari, 
vijdon sohiblari harvaqt ko’rgan, qilgan va bilganlarini, haqiqatni 

va to’g’risini so’zlar. Ishda to’g’rilik birovning nafsiga, moliga 
xiyonat qilmov, so’zda to’g’rilik harvaqt rost so’zlamaklikdur 

Rostlig’haqning rizosini topar, 

To’g’riyo’lda yo’q bo’lurmu hech chopar? 

Bizim shariati islomiyada agar bir kishining haqiga bo’hton 
qilinub, qilmagan ishni qildi deb so’z so’ylansa, bilgan kishi rostini 
so’zlab, shul kishini oqlamak vojibdur. Rasuli akram nabiyyi 
muhataram sallollohu alayhi vasallam afandimiz: «Annajotu 
fissiddiqi - najot rostlikdadur», - demishlar. Hazrati mavlono 
Rumiy: «lslomiyatayni haqqoniyatdur. Haqni qabul qiluvchilar 
huquqi shar’iyani saqlamoqg’a buyurulmishdurlar. Chunki shariat 
hukmlarining eng asosiy ildizi haqqoniyatdan iboratdur», - 
demishlar. 

Haqshunosliko’lmoq sharofatdurjahonda odama, 

Haqni izhor aylamak birla ko’ruk verolama. 
Yarashurinsona sidqu to’g’rilik gar ko’rsa girih, 
To’g’rining yordamchisidurhaq taolo g’am yema. 
To’g’rilarning maskani firdavs ayvonidadur, 
Egrilarikkijahonda g’am-alam konidadur. 


NAZARIIBRAT 

Nazari ibrat deb har bir narsaga sinchiklab boqub, shundan 
o’ziga bir hissa ibrat olmoqni aytilur. 

Xulqlarning eng afzali, insonlar uchun eng keraklisi nazari 
ibratdur. Inson nazari ila boqub dunyo kitobindan o’z qadr- 
hissasini bilub olmak lozimdur. Ma’rifat sohibi bo’lmak uchun 
ahvoli olamdan xabardor bo’lmak kerak. Shuning uchun aql 
sohiblari, fatonat egalari o’zlariga foydasi bo’lsa-bo’lmasa 
sinchiklab qaragan narsalardan bir hissa olmay qo’ymaslar. 
Hozirgi zamondagi taraqqiy qilgan millatlarning hunar va 
san’atlarining barchasi ilmi va nazari ibrat soyasida namoyon 
o’lub, olamni munavvarva musaxxar qilmishlar. Bizim shariati 
islomiyada har narsani e’tiborga olub, shundan ibrat hosil qilub, 
axloqini tuzatmak vojibdur. Hazrati AN raziyallohu anhu: 

«Dunyoda eng muntazam dorul-ulum nazari ibratdur. Ibrat 
ko’zlarining pardasi ochilmagan kishilardunyo kitobida yozilgan 
haqiqatni ko’rolmaslar. Koinotkabi mukammal birsahnai ibratdan 
foydalana olmagan kishi hech bir muallimi hikmatdan bahramand 
bo’lolmas», - demishlar. 

Mavlono Rumiy: «Janobi Haqning osori qudratlarini basirat 
ko’z ila, nazari ibrat ila tamosha qilinsa, ko’p hikmatlar ko’rilur. 
Chunki haqiqat ilmining muallimi chashmi ibratdur. Haq chashmi 
ibrat ila mushohada qilinur», - demishlar. 

Birko’r hazrati Luqmonning oldilariga kelub, «agar ko’zimni 
ochsangiz, men sizga qul bo’lurman», -demish. Hakim ko’rni 
ma’rifat sohibi ekanini bilub, jonim, ko’zingning pardasini ochmoq 
mumkin, lekin nazari ibratni ochmoq qo’limdan kelmaydur», - 
demishlar. Ko’r: «Yo Luqmon! Sizning shuhratingizfaqat parda 
ochmoqdan iborat bo’lsa, sizni hakim demay tabib demak lozim 
ekan», - deb hazrati Luqmonning ibrat ko’zini ochmishdur. Janobi 
Haq biz musulmonlarning ham ko’zimizdan g’aflat pardasini 
ko’tarub, ibrat ko’zlarimizni ochsa edi. 

Och ko’zlaringni, bas, bu qadarg’aflat, eyko’zim, 
Umring g’animat, och nazari ibrat, eyko’zim! 

Ibrat ko’zingni ochmasang, atrofingga boqub, 

Bir-birketarqo’lingdan uchub davlat, eyko’zim! 

Mol o ’Isa borcha hamdam-u yor-u birodaring, 

Qochgay u rug’la ring yo’q esa, sarvat, eyko’zim! 

Hosili zamonda ilm ila davlatda e’tibor, 

Sarmoyai saodat har mi Hat, ey ko ’zim. 


IFFAT 

Iffat deb nafsimizni gunoh va buzuq ishlardan saqlamoqni 
aytilur. Bizlarni gunoh va ma’siyatdan saqlaguvchi, harom- 
harishdan nafsimizni asraguvchi faqat iffatimizdur. 

Axloq sohibi, iffat egasi qalbini, vijdonini poklab, tilini yolg’on, 
g’iybat, bo’hton, moloya’ni kabi yomon so’zlardan saqlar. 

Chunki insonga if fatidan ko’proq til iffati lozimdir. 

Boshimizga keladurgan kulfat va zahmatlaming aksari yomon 
tilimizdan, andozadan ortuq so’ylaganimizdan kelur. 

O’ylamay so’ylagan og’rimay o’lar, 

Fikr ila soy lagan yig’lamay kular. 

Iffat erlardan ko’proq xotunlar uchun olmosdan qimmat, 
injudan qadrli ziynat va fazilatdur. 

Iffatli kishi har vaqt nazari ibrat ila harakat qilur. Kecha va 
kunduz fikri, zikri vatandoshlariga, qarindoshlariga yaxshilik, 
xayrixohlikdan iborat bo’lur. 

So’zida, fe’lida sodiq bo’lub, vijdonga ters, insoniyatga 
kelishmagan muomaladan hazarqilur. HazratiAli raziallohu anhu: 
«Iffat xotunlarning eng ziynatli libosi, erlarning sarmoyayi 
ulviyatidur», - demishlar. 

Hazrati Luqmon: «Iffat nomusning eng mahkam 
suyanchig’idur. Nafsning hujumiga shul quvvat ila muqobala 
qilinur», — demishlar. 

Aflotun hakim: «lffatxotundan ko’proq erlarga yarashadurgan 
bir sifatdur. Xotun iffati adab va nomusini saqlovdur. Erlarning 
iffati butun insoniyat adablariga shomildur. Iffatsiz inson 
yalang’och jasad kabidur», - demishlar. 

Zotingga ziynat o’lan iffatni dilda saqlagil, 

Shahvat nafsing seni bolg’usiduraqlingg’a qul. 
Harkishining dunyoda yirtilsa iffat pardasi, 

Nafsi shaytondek ani bir kun solur bo’yniga g’ul. 


HAYO 

Hayo deb ishda, so’zda adabni rioya qilmakni aytilur. Hayo 
dilni ravshan qiladurgan birnurdurki, inson har vaqt shul ma’naviy 
nurning ziyosiga muhtojdur. Shariat buyurmagan, odamlar 
suymagan ishlarni ishlamak-g’iybat, hajv, masxara, safsata, 
so’kuv kabi odamlarning nafsiga, iffatiga tegadurgan adabsiz 
so’zlarni so’zlamakzo’r hayosizlikdur. Iffatning pardasi, vijdonning 
niqobi hayodur. 

Shuning uchun har bir harakatimizda, so’zimizda hayoni 
qo’ldan bermaslik lozimdur. Hayo pardasi ila o’ralmish 
insonlarning iffat pardasi yirtilmas. Va bu chodir shunday 
muborakdurki, ancha-muncha sahv-xatolarni berkitubyo’q qilur. 

Ibn Sino hakim: «lnsonda doim turadurgan husn va latofat 
hayo ila iffatdur. Hayosiz yuzjonsizjasad kabidur», -demish. 

Rasuli akram nabiyyi muhtaram afandimiz: «Alhayo minal 
imoni» - Hayo imondandur, «lzo lam tastah faasna’ moshi’ta» 
- Hayo qilmaz esang, istagan ishingni ishla», - demishlar. 
Muhiddin: «lnsonning suratidagi qizilliksekin-sekin ketar, hayo 
qizilligi aslo ketmas. Yoshlik husnining qizil rangi hayo ila ziynat- 
latofatga ega bo’lur», - demishlar. 

Suqrot hakim: «Xotunlarning eng go’zali hayo va iffat 
pardasiga o’ralganlaridur», - demish. 

Hayo nomus, imona dalildur, 

Hayosiz doimo xor-u zalildur. 

Uyalma ma ’rifat hosil qiluvdan, 

Maorifsiz kishilar murda dildur. 


IDROKVAZAKO 

Idrok va zako deb ochuq fikrli, xushtabiat, ziyrak bo’lmakni 
aytilur. Idrok va zako yaxshi xulqlarning ravzayi rizvoni, ibrat 
ko’zlarining nuri rahmoniysidur. Chunki idrokli kishilarning har 
bir maqsadi ostida yashirin o’lg’an zamirlarning ma’nolari na 
yerdan borib chiqishini bilur llm-u ma’rifat sohibi bo’lmak uchun 
sa’y va g’ayrat kerak o’ldig’i kabi zehn va idrokning ham salomat 
bo’lmog’i shartdur. Shuning uchun yoshlikdan boshlab zehn va 
idrokimizni quvvatlandurmak uchun aziz umrimizni o’yin-kulgi, 
safsata, moloya’ni kabi behuda so’zlar ila o’tkarmay, harxil kitob, 
g’azita va jurnallarni o’qub, fikrimizni ochmoq, zehnimizni 
quvvatlandurmak lozimdur. Zehnsiz kishilarning o’lchovsiz so’zlari 
o’zlarini uyaltirgoni kabi eshituvchini ham zeriktirur. 

Har kishining fikr, idrokin so’zi bildurg’usi, 

Pi stayi bemag’z agar lab ochsa rasvo bo’lg’usi. 

Idrok sohibi o’zini fozil va ulug’ bilub hamjinslariga haqorat ko’z 
ila boqub: «Bilasanmi? Man qanday boy va obro’li kishiman» deb 
maqtanub, o’zini katta qilub ko’rsatmas. Ustiga yuklangan diniy, 
milliy va maishiy vazifalarini har birini o’z vaqtida ado qilur. Mana, 

shunday kishilar ikki dunyoda obro’lik bo’lub o’lganlaridan so’ng 
«faloni xo’b, yaxshi zot edi, Xudo rahmat qilsun, millatga ko’p xizmat 
qildi, xalqg’afoyda yetkurdi», deb boshqalartarafidan maqtalurlar. 

Hushyor va ziyrak kishilar kuch va quvvatlari bor vaqtida 
keladurgan zamonlarini tushunib, pul va mollarini o’rinsizyerlarga, 
to’y va ma’rakalarga haddan ortiqcha isrof qilmaslar, o’zlarining 
rohati, bola-chaqalarining saodati uchun kerak bo’ladurgan yer 
va bog’larini sotmaslar, zamonaga muvofiq kishi qilmak uchun 
bolalarini o’qitmak va tarbiya qilmak to’g’risida aqchalarini aslo 
qizg’anmaslar. 

Idrok ila aqling-la ayur yaxshi yomonni, 

Behudaga sarfetma shu qimmatli zamonni, 

Sa’y et, jadal et, ilm-u fununa harakat qil, 

Boq, nayladilar hikmat ila ushbu jahonni. 


HIFZI LISON 

Hifzi lison deb har bir millat o’z ona til va adabiyotini 
saqlamagini aytilur. Har bir millatning dunyoda borlig’in 
ko’rsatadurgan oyinai hayoti til va adbiyotidur. Milliy tilni 
yo’qotmak millatning ruhini yo’qotmakdur. Hayhot! Biz 
turkistonlilar milliy tilni saqlamak bir tarafda tursun kundan-kun 
unutmak va yo’qotmaqdadurmiz. Tilimizning yarmiga arabiy, 
forsiy ulangani kamlik qilub, bir chetiga rus tilini ham 
yopishdurmakdadurmiz. Durust, bizlarga hukumatimiz bo’lg’on 
rus lisonini bilmak hayot va saodatimiz uchun osh va non kabi 
keraklik narsadur. Lekin o’z yerinda ishlatmak va so’zlamak 
lozimdur. Zig’ir yog’i solub moshkichiri kabi qilub, aralash- 
quralash qilmak tilning ruhini buzadur. 

«Yohu! Bizga na bo’ldi? Bobolarimizyo’lidan chiqub ketduk. 
Yaxshi qo’shningdan olguncha yomon uyingni qidir», - demishlar. 
Bobolarimizga yetushg’on va yaragan muqaddas til va adabiyot 
bizga hech kamlik qilmas. O’z uyimizni qidirsak va axtarsak 
yo’qolganlarini ham toparmiz. «Yo’qolsa yo’qolsun , o’zi 
boshimga toredi», - deb Yovrupo qalpog’ini kiyub, kulgi bo’lmak 
zo’r ayb va uyatdur. Payg’ambarimiz: «Erlarda jamol lison va 
tildur», — demishlar. 

Ey ona til, aziz qadrdonim, 
lltifoti ruhim, Rahmonim. 

Tug’dig’im kundan aylading ulfat, 

O’lguncha ayilma, eyjonim. 

Menga ilm-u adab san o’rgatding, 

Chin adib, muallim, shonim. 

Millatning ruhini ko’targuchisan, 

Ey muqaddas karamli sultonim. 

Umumiy milliy tilni saqlamak ila barobar xususiy og’iz 
orasidagi tilni ham saqlamak lozimdur. Chunki so’z insonning 
daraja va kamolini, ilm va fazlini o’lchab ko’rsatadurgan 
tarozusidur. Aql sohiblari kishining dilidagi fikr va niyatini, ilm va 
quvvatini, qadrva qiymatini so’zlagan so’zidan bilurlar. «Quruq 
so’z quloqg’a yoqmas» - demishlar. 

Agar so’z aql va hikmatga muvofiq bo’lub, o’ziga yoki 
eshituvchiga birfoyda chiqadurgan bo’lmasa, asalarilari orasida 
g’ung’ullab yurgan qovoqari kabi quruq g’o’ng’ullamoq faqat bosh 
og’rig’idan boshqa birnarsa emasdur. Boshimizga keladurgan 
qattig’ kulfatlarning ko’pi yumshoq tilimizdan keladur. Shuning 
uchun: «Ko’p o’yla, oz so’yla», - demishlar. 

Tillarning eng yaxshisi so’zga usta til, so’zlarning eng 
yaxshisi bilub, oxirini o’ylab so’ylangan so’zdur. 

Go’zallikyuzda ermas, eybirodar, 

So’zi shirin kishi bar kimga yoqar. 

So ’zing oz bo ’Isinu ma ’noli bo ’Isun, 

Eshitkanlar qulog 7 durga to ’Isun. 

So’zing bo’Isa kumush, jim turmak oltin, 

Misi chiqg’ay so’zing ko’p bo’lsa bir kun. 

Ko ’paygan so ’zni bo ’Igay to ’g ’risi oz, 

Shakarning ko’pidan ozi bo’lur soz. 

IQTISOD 

Iqtisod deb pul va mol kabi ne’matlarning qadrini bilmakni 
aytilur. 

Mol qadrini biluvchi kishilaro’rinsizyerga birtiyin sarf qilmas, 
o’rni kelganda so’mni ayamas. Saxovatning ziddi baxillik o’ldig’i 

kabi iqtisodning ziddi isrofdur. Alloh taolo isrof qilguvchilarni 
suymas. Iqtisodni rioya qilgan kishilar hamma vaqt tinch va 
rohatda yasharlar, arilar qish kunida yemak uchun bol 
yig’ganidek, boshlariga keladurgan qora kunlarni o’ylab, oq pul 
yig’urlar. «Toma-toma ko’l bo’lur», - demishlar. Har narsa 
ozdan ko’payur. 


Ko ’pni ozaytirg ’uvchi xotun kishi, 

Ozni ko ’payturmak erur er ishi. 

Hozirgi zamonda maqsudga yetmak, o’z millatiga xizmat 
qilmak, xalqg’a maqbul bo’lmak uchun ilm va mol lozimdur. 
Olamdagi hamma millatlarning hoi va qudratlari mol va boyliqlari 
ila o’lchanur. Haryerda boy millatlar og’ir kelub, pallani bosub 
xo’ja o’lganidek, faqirlari yengil kelub, qul va asir bo’lub, osilib 
qoladur. Mol topmakning eng barakatli yo’llari: hunarchilik, 
ekinchilik, chorvachilik, savdogarlikdur. Bularning harbiriga ham 
bu zamonimizda bilim lozimdur. Bobolarimizning «bo’lsa bo’lar; 
bo’lmasa g’ovlab ketar» zamonlari o’tub, o’rniga «bilgan bitar, 
bilmagan yitar» zamoni keldi. Amerikalilar bir dona bug’doy 
ekib, yigirma qadoq bug’doy olurlar, yovrupolilar o’zimizdan 
olgan besh tiyinlik paxtamizni keturub, o’zimizga yigirma besh 
tiyinga soturlar.Ammo biz osiyoliklar, xususan, turkistonliklar; 
dumba sotub, chandir chaynaymiz: qaymoq berub, sut 
oshiymiz, non o’rniga kesak tishlaymiz. So’zning qisqasi, 
hozirgi zamonga muvofiq kishi bo’lmak uchun ilm va ma’rifat 
ila barobar iqtisod, insof, tuganmas sa’y, bitmas g’ayrat 
lozimdur. 

Rasuli akram nabiyyi muhtaram sallollohu alayhi vasallam 
afandimiz: «So’ng zamonlarda dinni saqlamak mol ila bo’lur. 
Iqtisod uzra harakatli kishilar faqir bo’lmas», - demishlar. Yana, 
«Har narsada o’rta iqtisod yo’lini tutmak lozimdur. Ifrot va tafritdan 
ihtiroz qilmak kerak, hatto din amrinda ham bir odam ortuq 
sufiylik sotsa, oxirinda o’zi mag’lub bo’lur», - demishlar. 

Xalq ichinda mo’tabar bir narsa yo’q davlat kabi, 
Bo’lmag’ay davlatjahonda quwat-u sihhatkabi. 

Iqtisod, insofziynatdur vujudi odama, 

Yaxshi ne ’mat yo ’q kishiga sa ’y ila g ’ayrat kabi. 

VIQOR 

Viqor deb kibr va g’ururdan, manmanlikdan o’z nafsini 
saqlamakni aytilur. Viqor shar’ va hikmatyuzasidan inson uchun 
eng kerakli yaxshi xulqlarning biridur. Viqorsiz odam e’tiborsiz 
boyga, kibrli kishi illatli faqirga o’xshaydur. Har kimning qadr 
va e’tibori nafsining viqori ila o’lchanur. Vuqur kishilar kibr va 
g’ururga aslo yaqin yurmaslar. Chunki g’urur, manmanlik, 
takabburlik kishini xor, xalq orasida bee’tiborqilur, harqancha 
ilm va davlat sohibi bo’lsa ham, bir pulcha qadr va qiymati 
bo’lmas. «Mani bilursanmi? Munday qilurman, unday saxovat 
qilurman», - deb o’zini-o’zi maqtamoqlik, riyokorlik, zo’r ayb 
va viqorsizlikdur. 

Viqorli kishi yomon xulqlardan pok, adolatli, ishida, so’zida 
to’g’ri, shafqat va marhamatli, o’z dindoshlariga xayrixoh, millat 
foydasiga tirtishuvchi, sof qalbli, arslon yurakli bo’lur. Hazrati 
AN: «Vuqur kishi kibr va g’ururdan pok bo’lur. Viqor odamgar- 
chilikning madori, iftixori, insoniyatning homiyi e’tiboridur. Lekin 
viqorning haqiqiy darajasiga yetmak uchun ilm va ma’rifat 
lozimdur», -demishlar. 

Afsus bu zamonda biz m e’tiboryo’q, 

Yosh-u qarida g’ayrat-u, nomus-uoryo’q. 

Fisq-u fujur ila giriftor barcha jon, 
llmi amalda bizda sabot, viqor yo’q. 

O’tmoqda umr hoyi havas birla barhavo, 

Millat g ’amini o ’ylag’uvchi hushyor yo ’q. 


XAVFVARAJO 

Xavf va rajo deb qo’rqmoq va umidvor bo’lmoqni aytilur. Banda 
har ishda janobi Haqdan qo’rqmoq ila barobar umidini ham 
uzmaslik lozimdur. Chunki janobi Haqdan qo’rqg’an inson hech 
narsadan qo’rqmas. Harvaqtjanobi Haqning lutfva marhamatiga 
umid ko’zlarini tikub turar. Xavf va rajo shunday bir yaxshi 
sifatdurki, bu xislatni o’ziga hamroh qilgan kishi eng fozil, hech 
narsadan qo’rqmaydurgan sher tabiatli, arslon yurakli bo’lur. 
Hazrati Ibrohim alayhissalomni Namrud otashka tashlay deb 

turgan zamonda: «Yo Ibrohim! Siz meni bu haroratli otashimdan 
qo’rqmazsiz-mi?» - demish. Hazrat Ibrohim: «Ey zolim! Alloh 
taolodan qo’rqg’an kishi Namrudning otashidan qo’rqar-mi?» - 
demishlar. 

Hech kishidan qo’rqmag’aytangrisidan qo’rqg’an kishi 
Otasha yondursalar, bo’lgay umid birla ishi. 

Dunyoda umiddan yaxshi narsa yo’qdur. Hamma insonlar 
umid orqasida yasharlar. Noumid shaytondur, umidsiz kun 
kechurmak mumkin emasdur. Boylar mol umidida, shogirdlar 
ilm umidida kecha-kunduztirtishurlar.Agar boylik, olimlik umidi 
bo’lmasa edi, kecha-kunduz jonlarini fido qilub, ko’zlarining 
nurlarini umid orqasida to’kmas edilar. 

Umid gar o’lmasaydi, hech hayota qiymato’lmazdi, 
Nizom-u, intizom-u tarbiyatham davlat olmazdi. 

Jahon ayvoni bo’yla ziynatoro bo’lmag’ayerdi, 

Hukumat, taxt-u, baxt-u sa’y birlan g’ayrato’lmazdi. 


rroAT 

Itoat deb bo’yinsunmakni aytilur. Alloh taoloning amriga 
boyinsunuv, ibodat va itoat qilmak farzi ayndur. Rasuli akram 
nabiyyi muhtaram sallollohu alayhi vasallam afandimiz: «Alloh 
taoloning amriga muxolif bo’lgan holda hech kimning amriga itoat 
qilmak vojib emasdur» - demishlar. Ota-ona, ustod, muallim kabi 
o’zidan ulug’ kishilarga bo’yinsunub itoat qilmak eng yaxshi 
sifatlardandur. Bu sifatga ega bo’lmakuchun harvaqtbularning 
foydali kengash va nasihatlarini tinglab, buyruqlarini mahkam 
tutmak lozimdur. Chunki onlardunyoga bizdan ilgari kelganlar, 
bizdan ko’proq tajriba hosil qilganlar, vatan va millatning holiga 
oshno bo’lganlar. Tabiblardardlarga davo hozirlagandek, bular 
ham turmush va yashamakning ofati bo’lgan faqirlik, yalqovlik, 
nodonlik kabi vujudimizni churitadurgan marazlarga davo 
hozirlaganlar. Shuning uchun bizga qilgan xolisona beg’araz 
nasihatlari hozirda og’irva achchig’ ko’rinsa ham, oxiri rohatva 
totli bo’lub chiqar. 

Nasihat bo’lsa xoli garg’arazdan, 
Achchig’ doru kabi saqlarmarazdan. 

Biza lozim erur bilmoq, eshitmoq, 
Ziyondan boshqa birshayyo’q g’arazdan. 


HAQSHUNOSLIK 

Haqshunoslik deb bir kishining qilgan yaxshiligini unutmas- 
likni aytilur. Butun olamdagi insonlar haqshunoslik va do’stlik 
orqasida yasharlar. Qars ikki qo’ldan chiqar. Shariatda yaxshilik 
qilgan kishiga yaxshilik qilmak vojibdur. Hukamolar yomonlik 
qilg’on kishiga ham yaxshilik qilmak lozimdir, derlar. Hosil, 
yaxshilikdan zarar ko’rgan, boshi yorilgan kishi yo’qdur. 

Yaxshilikdan do’stlik, mehribonliktug’ar, ikki ko’ngil orasida 
ulfatva muhabbat cho’juqlari yugurishar, quvusharlar. Bu do’stlikni 
jamol va kamoli haqshunoslikdurki, birovdan ko’rgan yaxshilikni 
unutmay, shuning barobariga biz ham o’z vazifamizni ado qilmak 
lozim ekan, hech bo’lmasa, taqdir qilmak ila birodarlik va do’stlik 
hurmatini ado qilmokimiz lozimdur. Chunki, mo’min birodari 
mo’mindur. 


Dildan dil uzra ochiladur ikkixilyo’li, 

Mehra mehryo’liochilur, kina kin yo’li. 

Ma’lumdirki, har bir millatning taraqqiy va taoliysi o’z millatiga 
jon, mol, qalam ila ishlagan kishilarning xizmatlarini taqdir qilub, 
vazifalar, haykallar, qalamlar ila yod qilub, o’tub ketgan bahodir, 
olim va shoirlarining ruhlarini shod qilub, ishlovchi kishilarning 
g’ayrat va jasoratlarini ziyoda qilmakda ekan. Afsus, bizlar taqdir 
qilmak bir tarafda tursun, tahqir, masxara, hatto takfir qilmak ila 
qarshu olurmiz. 

Yaxshi ishdur haqni taqdir aylamak harxizmata, 
Haqshunos o’lmak haqiqiy bir quvvatdur millata. 
Haqshunoso’lmakla mashhurerdilar Payg’ambarim, 
To’g’riyo’lni tashlamak aslo yoqshamas ummata. 

XAYRIXOHLIK 

Xayrixohlik deb nima ila bo’lsa bo’lsun bir-birimizga foyda 
yetkurmakni aytilur. Xayrixohlik bir-birimizga qarshu ishla-tiladurgan 
bir vazifayi insoniyadurki, kishi o’z nafsiga loyiq ko’rmagan bir 
ishni boshqa bir musulmon qarindoshiga munosib ko’rmasdan 
egri yo’llardan, yomon ishlardan kuch yetganicha qaytarmak va 
yordam qilmak lozimdur. Janobi Haq insonlarni birini digarining 
yordamiga muhtoj qilub yaratmishdur. Shuning uchun yer yuzidagi 
insonlar zamonaning qurgan nizom va qonuni uzra biri 
ikkinchisining yordami ila umr o’tkarur. Bir kishi har qancha boy 
va e’tiborli bo’lsa ham, hech vaqt muhtojlik balosidan qutulolmas. 

Hammolning og’irbo’lsa yuki, mehnati ortur, 

Har kimki ulug’ bo’lsa, bo’lur kulfati oson. 

Boy faqirga, faqir boyga, muallim shogirdga, shogird 
muallimga, ota-ona farzandga, farzand ota-onaga muhtojdur. 
Shuning ushun har kirn o’z ustiga yuklangan vazifasini to’g’rilik 
va xayrixohlik ila ado qilmak lozimdur. Shariatda imonlik 
kishilarga dunyo rohati va oxirat saodati uchun qo’ldan kelgancha 
milliy xizmat va yordam qilmak vojibdur. 

Rasuli akram nabiyyi muhtaram sallollohu alayhi vasallam 
afandimiz: «Alloh taologa imon keturdikdan so’ngra, amallarning 
afzali bandalar bir-birlariga muhabbat etmakdur» - demishlar. 

Xayrixohlik xolisona bo’lmasa bekordur, 

Manfaatyo’q aylagan nazr-u niyozingdan sani, 

Bir ko’ngilni shod qilmak ne’mat, ihson ila, 

Yaxshidur har damda ming rak’at namozingdan sani. 


MUNISLIK 

Munislik deb har kirn o’z tengi, maslakdoshini topub, ulfat 
bo’lmakni aytilur. Dunyoning lazzati sodiq do’stlar ila suhbat 
qilmakdan iboratdur. 

Ilmi axloq yuzasidan chin do’st va yori sodiq ila ulfat qilmak 
lozimdur. Chunki ba’zi kasallarning yuqishi bo’lganga o’xshash 

nodon va ahmoq kishilarning urf-u odatlari va yomon xulqlarining 
ta’siri, siroyati yuqushi muqarrardur. Ba’zi do’st suratida 
ko’rinmish ikki yuzlama, munofiq, dushmanlar ham ko’p bo’lurlar. 
Shuning uchun har bir kishiga sinamasdan, bilmasdan do’stlik 
qilmak, sir aytmak zo’r aqlsizlikdur. Chin do’st bo’lgan kishi 
boshingga kulfat va qayg’u kelgan vaqtlarda san ila barobar 
qayg’urur. Xotirangdagi qayg’uni bo’lushub olur. Siringni noahil 
va nodon kishilarga aytmas, aybingni orqangdan so’ylamasdan 
yuzingga aytur. Shodlik vaqtingda sanla barobar shodlanur. 
Yolg’on do’st sandan bir foyda umidida yoki o’z boshiga kelgan 
zararni qaytarmak uchun munofiqona do’stlik qilur. Siringni noahil 
kishilarga so’zlab, qadr va e’tiboringni poymol qilur. Bunday 
kishilarga do’st bo’lmakdan do’stsiz yaxshiroqdur. 

Yaxshi do’st aybiyor-u do’stini 
Ko ’zgudek ro ’baro ’sida so ’zlar. 

Yomon o’rtoq tarog’cha ming til ila 
Orqadan birmalab terib so’zlar. 


SADOQAT 

Sadoqat deb kishi o’z vazifasini to’g’rilik ila ishlamakni aytilur. 
Sodiq kishi din va millatiga, vatan va davlatiga to’g’rilik ila xizmat 
qilub, obro’ va mukofotlar olur. Sadoqat gulshani salomat, bo’stoni 
najotdur. Sadafdan inju, ilondan zahar hosil bo’ldug’i kabi 
rostlikdan foyda, xiyonatdan zarar hosil bo’lur. 

Janobi Haq sodiqlarni suyar, yolg’onchilarni suymaz. 
To’g’rilikdan yo’qolgan kishi yo’q, xiyonatdan yo’qolganlar 
cho’qdur. Rostlik ila xiyonat ikkisi jam’kelmas. 

Agar bir kishining diliga to’g’rilik tuxumi ekilsa, har qancha 
och va suvsiz bo’lsa ham to’g’rilik o’sar. Xiyonat ko’karmas. Axloq 
yuzasidan to’g’ri faqir yolg’onchi boydan e’tiborlidur. Chunki sodiq 
kishi ahdig’a vafo qilur. Yolg’onchi esa va’dasida turmay o’zini 
xijolat, boshqalarni ovora qilur. 

Sadoqat birfayzi ma’naviydurki, u fayzdan hissasini olmak 
har bir kishining muqaddas vazifasidur. 

Hazrati imom Husaynga hazrati AN: «So’zingda to’g’ri bo’l, 

yolg’onchilar kabi munofiq o’linmassan», - debnasihatqilmishlar. 
Rasuli akram nabiyyi muhtaram sallollohu alayhi vasallam 
afandimiz: «To’g’rilikni ixtiyor qilingiz, garchi halokat kabi ko’rinsa 
ham, najot to’g’rilikdadir. Har qancha najot kabi ko’rinsa ham, 
yolg’ondan saqlaningiz, zeroki oqibati halokatdur», - demishlar. 

Sidq-u safoyirostlig’o’lsa qarobating, 
Shuldurjahonda rohat, fayz, saodating. 

Olamda to’g’rilikcha yo’q odamning ziynati, 
Qalbing alifdeko’ldimi, aynisharofating. 


ADOLAT 

Adolat deb boshqalarning mol va nomusini rioya qilmakni 
aytilur. 

Adolat yaxshi xulqlarning foili, zulmning muqobilidur.Adolat 
va marhamatli kishilaro’ziga loyiq ko’rmagan bir ishni o’zgalarga 
ravo ko’rmas. Kishi adolat va insoniyat vazifasini yolg’uz o’zi buzuq 
ishlardan saqlanmak ila ado qilolmas, balki o’zi ila barobar 
jinsdoshlarining xato va fanoliqlarini tuzatmak va yaxshi yo’lga 
sa’y qilmak ila ado qila bilur. Adolatni rioya qilgan kishilar hech bir 
kishiga jabr-u zulmni xohlamas va jonli narsalarga bekorga ozor 
bermas. Aql va shariatga muvofiq ravishda harakat qilur. Jabr-u 
zulm ila boshqalarning dilini ozor qilgan kishilarning yoqalari jazo 
qo’lidan qutulolmas. Zero, janobi Haqning adolati zolimlarning jazo 
va sazosini bermakdadur. Rasuli akram sallollohu alayhi vasallam 
afandimiz: «Alloh rizosini istaresangiz, bolalaringiz haqqinda ham 
adolat qilingiz! Yana, mazlum kishining duosindan kofir ham bo’lsa 
saqlaningiz! Chunki mazlumning duosi doimo maqbuldir» - 
demishlar. Har bir millatning taraqqiy va taoliysi, davlat va 
hukumatlarning uzun yashamog’i adolatga bog’lidur. Adolatdan 
ayrilgan podshohlarning davlatlari yo’q bo’lub, tarix sahifalarida 
faqat ismlari qolganligi hammaga bilgulidur. 

Adi o’lsa podshohing, oyog’ ostida palos, 

Boshingda bo’lgusiduroning toji barqaror. 

G’olib bo’lurga chiqsa, agaryengidan qo’li, 

Bo’lg’ay nasib gardanig’a hiyladan tumor. 

MUHABBAT 

Muhabbat deb bir narsani suymakni aytilur. Dunyodagi 
insonlar mehr va muhabbat soyasida yasharlar. Har bir ishni 
muhabbat orqasida ishlarlar. Muhabbatsiz kishi hech bir ishni 
ishlamakka g’ayratvajasoratqilolmas, dunyo ne’matidan lazzat 
ololmas. Agar bir shogird ilm va muallimni suymasa, ishtaha 
ila o’qimasa, maqsudiga yetolmas. Yer yuzidagi insonlarni 
urushma, taloshmalarga qovushdurgan, siynalarini dushman 
o’qiga nishona qildurgan narsa din va millatlarning, vatan va 
davlatlarning muhabbatidur. Kishini kecha va kunduz 
tindurmasdan qul kabi mehnat va mashaqqatlarga ko’krak berub 
ishlatadurgan narsa vatan va bola-chaqalarning mehr-u 
muhabbati emasmi? Qush yaxshi ko’rgan donasiga qiziqub, 
tuzoqg’a ilinub qolg’oni kabi inson suyukli narsasiga boylanub, 
asir bo’lub qolmog’i tabiiydur. 

Rasuli akram nabiyyi muhtaram sallollohu alayhi vasallam 
afandimiz: «0’z nafsing uchun qaysi narsani suyar esang, shul 
narsani boshqa kishiga ham suy», yana «Ota muhabbatini saqla! 
Agar san otag’a bo’lg’an muhabbatni uzsang, Alloh taolo sani 
har turli fayzlardan mahrum qilur», - demishlar. 

Muhabbatlik bahorning kuz husuli hech oz o’lmas, 
Muhabbatsiz kishining ko’ngli qishdur,asli yoz o’lmas. 
Suyub ilm-u funun tahsil edan uchgay havolarga, 

Qayu baxti qarojohil qolur, dasti daroz o’lmas. 


OLIYHIMMAT 

Oliyhimmat deb din va millatga foydali ishlarni mol va jon ila 
ishlamakni aytilur. 

Himmat shunday birolijanobfazilatdurki, insoniyatning koni, 
yaxshi xulqlarning posboni demakjoizdur. Himmat sohiblari karim 
sifatli, rahim tabiatli bo’lur. O’z jinsining avlodidan har vaqt 
yordamini ayamas. Xayr-u saxovatli ishlardan o’zini tortmas. Pul 
va molini millat yo’lida sarf etmakdan qizg’anmas. Oliyhimmat 
kishi soyasi latif, mevasi laziz daraxt kabidurki, bu soyaga yaqin 
bo’lgan kishilar har vaqt foydalanurlar. 

Himmatli inson lutf-u marhamati ila dunyo yuzida jilvagar 
o’lur. Olamni ravshan qilguvchi gunashning quwatvafayzigazarar 
yetmagani kabi himmat arbobining ham sarf va xarajot ila sha’n 
va molina zarracha xalal yetmas. Insonning mohiyati vijdonidan 
bilinur. Vijdon esa faqat oliyhimmat kishilardan topilur. Alhosil, 
himmat insonning kamoloti, taraqqiy va madaniyatning olotidur. 
Har ish himmat soyasida yuzaga chiqar. Oliyhimmat va xolis 
niyat ila ish ishlagan kishilar tavfiqi rabboniyga rafiq, rahmati 
rahmoniyga shafi’ bo’lurlar. Rasuli akram nabiyyi muhtaram 
sallollohu alayhi vasallam afandimiz: «Uluvvil himmati minal 
imoni», - demishlar. No’shiravon: «lnson oliyhimmat vazifasi ila 
mukallafdur, olijanob o’lan bir hakim ko’rgan bemorini davoyi 
himmat ila darmonlayur. Jahonning kasbi umroniysi oliyhimmatlar 
soyasidadur», - demishlar. 

I brat ko’zingizni ochingiz, «Yo, ulal-absor», 
Himmat-la tikilmish shu go’zal masjidi dildor. 

Jur’at-la muzayyan o’lurolam, yasharinson, 

Himmatli quling suygusi haryerda xaridor. 


AFV 

Afv deb kechurmakni aytilur. Bir kishi qilgan kamchiliklarini 
bo’yniga olub, o’kunub, kechurmakni so’rasa, afv qilmak lozimdur. 
Chunki afv yaxshi xulqlarning afzali, insoniyatning akmalidur. 
Janobi Haq Qur’oni karimda afvni maqtab madh qilmishdur. 
Olijanob kishilar uzrni qabul qilur. Bir kishi qusur va qabohatini 
bo’yniga olub uzraytsa, afv qilur, kechirur. Kattalikva ulug’likning 
lazzati birovdan o’ch olmakda emas, balki afv qilmakdadur. 

Masalan, Ahmad Mahmudga bir yomon ish qilub dilini og’ritdi. 
Mahmud Ahmaddan o’chini oldi. Bas, Ahmad ila Mahmudning 
orasidagi yomonlikdagi farq na o’ldi. Holbuki, har ikkisi ham bir- 
biriga yomonlik qildi. Har ikkisi ham g’amlik va parishon bo’ldi. 
Biryomonlik ikki bo’ldi. Agarda Ahmadning qabohatiga Mahmud 
afv mukofotini bersa, ikkisi ham shod-u masrur o’lur hamda Janobi 
Haq afv qiluvchilarni suyar. O’zi ham afv mag’firat qiluvchidir. 
No’shiravon: «Bir gunohkorni afv qilmakdan qanday lazzat 
olganimni hech kimga aytmayman», - demish. 

Ulug’larning ishi afv aylamakdur, 

Kichiklar uzr uchun be! boylamakdur. 
Musulmonlig’da yo’q kin-u adovat, 

Dila afv, adolatjoylamakdur. 

Bizim ishlarhasad, bu’z-u xusumat, 
Xududdan chip-chiqub, chet poylamakdur. 
Butun af’olimiz bir-birga zidlik, 
Urub-tortub, og’iznimoylamakdur. 


YOMON XULQLAR 

Insonlami saodati abadiyadan mahrum qiladurgan, janobi Haq 
qoshida va xalq nazarida mazmum, hayoti jovidonimiz uchun 
masmum bo’lgan axloqi zamimalar: g’azab, shahvat, jaholat, 
safohat, hamoqat, atolat, hasosat, rahovat, anoniyat, adovat, 
namimat, g’iybat, haqorat, jibonat, hasad, nifoq, tama, zulmdur. 

Bu sanagan yomon xulqlarning fanoliqlarini, yuqorida sanagan 
yaxshi xulqlarning go’zalligini insof muvozanasi ila o’lchab, vijdon 
muhokamasi ila tahqiqlab, yaxshilarini tinglab amal qilmak, 
yomonlarini anglab, hazar qilmak lozimdur. Zeroki, insonning 
izzati, dunyoning lazzati yaxshi so’zlarni eshitub va ko’rub hissa 
olmak, yomon va zararlilarini uqub, bilub o’zini tiymak, qo’ldan 
kelguncha xalq va millat foydasiga tirtishmak va bu fano dunyodan 
yaxshilik otini olub ketmakdadur. Chunki har narsaning haddan 
ortuqchasi isrofdur. Lekin yaxshilik va yaxshi sifat qancha ko’p 
bo’lsa, shuncha mamduh va maqbuldur. Rasuli akram nabiyyi 
muhtaram sallollohu alayhi vasallam afandimiz: «Bandalarning 
yaxshirog’i bandalarga foydali bo’lganidur», - demishlar. 

Yaxshilik bozoridur dorul omon, 

Yaxshilik qil, yaxshilik qilmas ziyon. 

Maktab, dunyoda kasb et yaxshi xulq, 

Farz, vojib, sunnat, istihbobdan ber imtihon. 

Qilma makruh, xarom, kibr-u g’urur manmanlig’ing, 
Chaqma inson jisminiyo mor, yo misli chayon. 
Yaxshilik, adl-u saxovatlar sening yoring esa, 

G’ibta aylarlar sanga ins-u malak, hur-ujinon. 

G’AZAB 

G’azab deb bir kishi ikkinchi ila shiddat va hiddat ila 
muomala qilishmakni aytilur. G’azab insonga maxsus bir quvvayi 
murofiadurki, tabiatda mavjud o’lan g’azab tuyg’usi ila boshqalar 
tarafidan keladurgan zarar va halokatdan o’z nafsini faqat shu 
soyada saqlar. Lekin g’azabning jabr va zulm tariqi-la 
ishlatmakdan nihoyatda ehtiyot bo’lmak lozimdur. Nafsning 
g’ururidan paydo bo’lgan g’azab insonni alamlik azoblarga 
giriftor qiladur. Chunki bu shiddat va haroratning ta’siri vujuddagi 
qonni buzub, harakat qildurub, dimog’iga hujum qilub, aqlni 
parishon qilurda kishining ixtiyorini qo’lidan olurva bu soyada 
o’zini yoxud boshqa bir kishini hasrat va nadomatga duchor 
qilur. G’azablik kishilar qancha aql va idrok sohibi bo’lsa ham, 
g’azab qoni qo’zg’algan zamonida o’zini to’xtatolmas, aql va 
idrokidan ayrilub, bir yomon ishni qilub qo’yar-da, so’ng’idan 
pushaymon bo’lur. 

Suqrot hakim: «G’azabning awali junun, oxiri nadomatdur» - 
demish. 

Imom Shofe’i hazratlari: «Qilich va nayza ila hosil bo’lmagan 
ko’p ishlaryumshoqlikva muloyimlikila hosil bo’lur. G’azabning 
zarari egasiga qaytur», - demishlar. 

Aflotun: «Hayajon ila paydo bo’lgan bir hoi, albatta, pushay- 
monlik ila tamom bo’lur. G’azab g’azab qilinuvchidan ko’proq 
g’azab qiluvchig’a zarar qilur. Aqlni g’azabga soluvchi inson nafsini 
haroratli o’tga yoqmish o’lur. Nadomatdan avval matonatni ixtiyor 
qiluvchilar hech birtahlika va azobga duchor o’lmaslar», - demish. 

Siyuti: «G’azab va shiddat vujud iqlimining dahshatli bir 
ofatidur. Buning dafi va chorasi topilmasa, u iqlimni xarob qilur 
G’azab bir illati muhlikadurki, yagona davosi sabrva tahammuldan 
iboratdur. Tadovi etilmagan bir maraz insonning hayotini mahv 
va barbod etar, hazar qilmak lozimdur», - demish. 

G ’azablik bo ’Imag 11, bo ’lg 11 muloyim, 

Bolursan shod-uxurramlikda doim. 

G’azab o’tdur, yoqadurjism-ujoning, 

G’azab barbod etadurxonumoning. 

G’azablik o’tni bo’sh suv past qilg’ay, 

G ’azabni jinni yoki mast qilg’ay 

SHAHVAT 

Shahvat nafsning taayyishindan, taaddisindan hosil 
bo’ladurgan bir quvvatdur. Hikmati tabiiyya qonunining ahkomi 
azaliyasina qaraganda, hissiyoti shahvoniya baqoyi hayotga 
maxsus bir quvvayi fatriyadur. Shahvat insonning xazinayi 
zi qiymati o’ldig’i uchun surati mashruada sarf qilinsa, 
vujudning zakoti, balki bani bashar naslining madori 
hayotidur. Har ishda ifrot va tafrit maqbul bo’lmagani kabi bu 
xususda ham xasislik ila isrofdan saqlanmak lozimdur. Agar 
shahvatni g’ayri mashru’ bir yo’lda suiiste’mol qilinsa, 
amonatga xiyonat qilgan bo’ladur. Zero, yemak uchun 
yaratilgan bir ne’matning qadr va qiymatini bilmasdan, xorlab, 
o’rinsiz yerlarga tashlamoq, oyoq osti qilmoq zo’r kufroni 
ne’matdur. Yaxshi xulqlarning ichida farishtalarning g’ibta 
qiladurganlari shahvatning mashru’ yerlarga sarf qilmakni 
rioyatdan iboratdur. Shahvat inson uchun yaratilmish bir 
salohdurki, agaro’rniga iste’mol qilinsa, vujudimizni harxil 
taarruzlardan saqlar, o’rinsiz yerlarga sarf bo’lsa, insonning 
iffatini barbod qilmak ila barobar hayotini xarob qilur. Bir kishi 
qo’lidagi asbobiga mag’rur bo’lub, nobob yerga ursa, ul 
asbobni o’tmas qilg’ani kabi mas’uliyatdan nafsini ham 
qutqarolmas. Afsus, bizim yoshlarimizning aksarlari shahvat 
g’alabasi-la nafsi amoralarina mubtalo bo’lub, siflis, zahm 
marazlarina giriftor bo’lurlar. Qancha mehnat va mashaqqat 
ila topkan oltunlarini boquzmak uchun sarf qilub, oltundan 
qadrli aziz umrlarini kasalxonalarda isrof qilurlar. 
Ulamolardan biri: «Hayot ibodatning asbobi o’ldig’i kabi 
shahvat ham ubudiyatiya xizmat vazifasini ado qilur. Va bu 
vazifalar haq ila ado qilinmasa, insoniyat ila hayvoniyat 
orasida nima farq bo’lur», - demish. 

Agar shahvatka dil bersang, bo’lurqalbing qaro kam-kam, 
Ketar nasling o’qi, bel quvvati, ko’zdan ziyo kam-kam. 
Tamomi ixtiyoring nafsi badni ilgina bersang, 

Marazlarga duchoraylar, bo’lurranging fano kam-kam. 

Buzuq yo’llarga isrofaylasang, molingni, joningni, 

Qo’lingdan din-u dunyo, ish ketar, sharming, hayo kam-kam. 

AQSOMIJAHOLAT 

Jaholat ikki qismdurki, birini «jahli basit», ikkinchisini «jahli 
murakkab» deyilur. «Jahli basit» maraziga mubtalo bo’lgan 
kishilarbirnarsani bilmasalarham bilmaganliklarini iqrorva e’tirof 
qilurlar. Shuning uchun buning davosi oson: faqat bilmak va 
o’rganmak yo’lida jahd-u jadal qilmak ila bo’lur. 

«Jahli murakkab» maraziga mubtalo bo’lgan kishilar bir 
narsani bilmas, bilmaganini ham bilmasdan bilaman deb da’vo 
qilur. Bizda munday kishilarga «o’zboshimcha» va «o’zim 
bilarmon» ismini berurlar. Bu dardi bedavoning iloji janobi 
Haqning lutf va inoyati ila hal o’linmasa, tuzalmog’i mushkil va 
og’irdur. 


JAHOLAT 

Jaholat deb o’qimagan, bilimsiz hech narsaga tushunmay- 
durgan nodonlig’ni aytilur. Jaholat insoniyatning eng zo’r 
dushmani va yomon xulqlarning boshlig’idur. Maorifdan, funun 
va mada-niyatdan mahrum qolgan xalq jaholat panjalarining 
orasida xamir kabi ezilgandek, afoli zamimadan ham o’z 
nafsining yoqasini bo’shatolmas. Ilm va ma’rifat sohiblari, fazli 
kamollari soyasida har bir ishni tadqiq va mushohada ila 
qilurlar. Ammo johillar esa bir narsaning mohiyatini mushohada 
qilurg’a aql va farosatlari yetmas. Chunki jahl xudbin va 
zohirparastdan iboratdur. Har bir narsaning haqiqati aql va irfon, 
ilm va donish sohiblarina maxsus bir maziyyat, johil va 
nodonlara zo’r aziyyatdur. Jaholat arbobi qayu yerda bo’lsa 
bo’lsun, loyiqi e’tibor o’lmoq sharafindan mahrumdur. Moddiy 
jihatdan qancha boy va sarvatdor bo’lsa, ma’naviy jihatdan 
shuncha faqir va zalil hisoblanur. Zeroki, jaholat eng qo’rqinch 
faqir va muhtojlikdan ziyoda dahshatliroq bir musibatdur. Aql 
ila ilmning yaxshiligi va fazilati qancha baland bo’lsa, 
jaholatdan tug’uladurgan yomonliklar balolari shuncha ostin 
va xorlikdur. Hazrat AN: «Arbobi fazl-u kamol johildan qancha 
izo va jafo cheksa, johil ham aql va irfon sohibidan shuncha 
mutaassir bo’lur», - demishlar. 

BAYT 

Suymagay fazl egasi johilni, 

Johil ahli uluma dushmandur. 

Suqrot hakim: «Dunyoda eng hazar qilinadurg’an illat jahldur. 
Men johilga achinganimdek, ko’rga achinmayman, zeroki, 
johilning o’z ixtiyori ila qilgan harakoti a’moning ixtiyorsiz qilgan 
harakotidan mening nazarimda xunuk», - demish. Arabian 
«Aljohilu mayyitul-ahyo-nodon kishi tirik o’luk», -deyurlar. Bizlar 
esa «do’sti nodondan, dushmani ziyrakyaxshi», -deymiz. Ba’zi 
oqil dushmanlar bo’lurki, keturgan zararlari nodon do’stlarning 
foydalaridan natijada yaxshi va foydali bo’lib chiqadur. 

Aflotun hakim: «Johilning yaxshi niyati fozilning xusumatidan 
zararliroqdur. Inson eng yuqishlik bir kasaldan saqlangan kabi 
jahldan hazar qilmak lozimdur», - demish. 

Alhosil, jaholat insoniyat nomina yarashmagan bir sifat 
o’ldig’indan bahama-hol ilm yo’lida harakat qilmak, aqli salim 
sohiblarining hikmatli so’zlaridan hissalanmak, azizjonimizdan 
azizroq (avlodlarimizni) jaholat va nodonlik balolaridan qutqarmak 
uchun jonimiz boricha, kuchimiz yetkuncha cholishmoqimiz 
lozim va lobuddur. 

Ey jaholat nori birla yondi jismi pokimiz, 
llmsiz qolduk oyog’ ostida misli xokmiz. 

O’sdi ilm-u ma ’rifat-la boshqalar arar kabi, 

Tarbiyatsiz mujmail monandi zangi tokmiz. 

Jismin, axloqin tuzatdi noslar, tannoslar, 

Kir chopon, ko’krak ochuq, yaxtak yaqosi chokmiz. 
G’ayrilar tashlab jaholat bodasin g’amdan xalos, 

Biz esa masti jaholat ko’knori, taryokmiz. 

Ayshi-ishrat bo’lsa harqancha qilurmiz bemalol, 

Diniy ishlardan, ibodatdan qochar bebokmiz. 

Dori dunyo ilm ila purnuro’lan bir vaqtda, 

Jahl vodiysinda yotkandurxotun, erkokmiz. 

O’ylamak lozim emasmi, ey Muhammad ummati? 
Farz-u sunnatdan chiqub, bizlar qayon ketmokmiz. 
Johilon bilgaymi, naf’i, sudini, eyolimon? 

Tobakay yaxshi-yomonga yetmagay idrokimiz. 

Ilm yaxshimi, jaholatmi, tushunmaymiz hanuz, 
Aqlimiz yo’qmi bizim, majnunmi yo tentokmiz? 
Ichkuluk «Ummul xabois», dedilar Payg’ambarim, 
Kecha-kunduz xo’b icharmiz, johili nopokmiz. 
Basdur, ey Hijronjaholatdan gapurmak shunchalar, 
To ’g ’ri so ’z tug ’anga yoqmaydur degan o ’rnokmiz. 


SAFOHAT BALOSI 

Safohat deb buzuq va g’ayri mashru’ yerlarga sarfi umr-u mol 
qilmakni aytilur. Safohat eng yomon xulqlardan sanalgan bir sifati 
zamimadurki, kishini duchori ya’su nadomat etmakdan boshqa, 
shuhrat va e’tiborini yerilayakson qilurva o’rinsizyerga sarfqilingan 
narsaning qiymatini qaytarib olmoq mumkin o’lmadig’i (kabi) safohat 
dunyosiga isrof qilingan aziz umrva hayotning-da iodasining imkoni 
yo’qdur. Inson har holda o’z nafsining idorasini ta’min qilub, 
baxtiyorona bir maishatga qodir bo’lsa, haqiqatan mas’udiyati 
insoniyasini yo’lga solgan bo’lur. Safohat yolg’uz bir oilaning emas, 
butun bir qavmning mol va sarvatini mahv etmakka qodirdur. Hatto 
nomus va fazilatiga maxsus bo’lgan hurmat va rioyatini ham barbod 
qilur. Shuning uchun inson ko’rpasiga qarab oyog’ uzatmasa, 
daromadiga qarab xarojat qilmasa, iqtisod yo’lini rioyat qilmasa, 
nafsning yoqasini safohat qo’lidan qutqarolmas. Mol va hayotqadrini 
bilmagan va ko’rnamaklik qilgan bo’ladur. Safohat balosiga mubtalo 
bo’lgan kishilarning boshlariga shunday bir qora kunlar keladurki, 
«0h, safohat, ofatijon, baloyi mol ekansan», debfig’on qilmak foyda 
bermaydur. Afsuski, manbayi vujudimiz bo’lgan yoxud haqiqiy 
onamiz bo’lgan vatanimiz, ya’ni tuprog’imizni ozgina bahoga sotub, 
puchak pullar olganimizga o’xshash, osori atiqalarimizning evazina 
soxta ashyolara molik o’ldig’imiz kabi bisotimizda bor ilm va 
ma’rifatimiz, mol va sarvatimizni havoyi nafsoniyamiz uchun 
«gardkam» urub, boy berib, ko’zimizga ziynatlik libosga o’ralmish 
fohisha xotun kabi jilvagaro’lub ko’ringan safohat bozoridan buzuq 
va fasod ishlarni sotub olurmiz. 

Hosili kalom, inson umrindan birdaqiqasini, molindan birgina 
chaqasini o’rinsiz va g’ayri mashru’ yerlardan biriga sarf qilsa, 
bu dunyoda xor, oxiratda alamlik azobga giriftor bo’lishida shubha 
yo’qdur. 

BAYT 

Safohat ofatijondurjahonda, 

Safohat bizdadur ushbu zamonda. 
Yuqumli bir marazdandur safohat, 
Yuqub andin tug’ulurharfalokat. 
Safohat mahv edar umring, hayoting, 
Umid etma safohatdan najoting. 
Safohat aylagay molingni toroj, 
Bo’lursan oxiri nomarda muhtoj. 
BerubdurHaq senga juz ixtiyoriy, 

Rizo ermas buzuq koringga bori. 

Aziz umringnig’aflatda kechurma, 
Safohatjomini nafsa ichurma. 

Shariat yo ’lida qil istiqomat, 

Safohat oxiri hasrat, nadomat. 

Dushun, joni azizing ehtiyot et, 

Musaffo yo 7 Payg’ambar ortidan ket. 
Safohat o’ylama oromijondur, 

Butun vijdon ila jonga ziyondur. 
Faqirlikni pula sotub olursan, 
Dushungil, dushmana muhtoj qolursan. 
Safohat dushmani nomus, shorting, 
Buyuk bir ofati ruhi ravoning. 
Qabohatdur, safolatdur safohat, 

Na «Hijron»lig ’ falokatdur safohat. 


HAMOQAT 

Hamoqat aql va ma’rifatning kamlig’indan hosil bo’ladurgan 
eng yomon xulqlarning biridur. Hamoqatning ma’niyi lug’aviysi 
balohatga yaqin o’ldig’indan ba’zi hukamo ahmoqlarni jahli 
murakkab ashobindandur, demishlar. Ahmoq kishilarni bir ishda 
aqliy va naqliy dalillar ila ko’ndurub bo’lmas, hamon o’zum 
bilarmanlig’laridan ayrilmaslar. 

Ibn Sino hakim: «Ochuq va moddiy dalil ila isbot qilinmag’an 
bir narsani inkor qilmak asari hamoqatdur. Oqil inson bir 

masalaning har bir jihatini o’ylar, tadqiq va taftish qilur; qat’iy 
hukm qilmoqda shoshmas, ma’naviy jihatini ham tushunur. 
Dalilsiz, hujjatsiz bir jumlaning qiyosini rad yo qabul qilmak 
ahmoqlikdan hisoblanur», - demish. Ahmoqlik davosini topmak 
mushkil bo’lgan bir illatdur. Luqmoni hakim: «Man har bir 
marazning daf ini va chorasini topdim, faqat ahmaqlik davosini 
topolmadim», - demish. 

Harbirkasalning davosi vordur, 

Ahmoq kasaliningyo’q davosi. 

Suqrot hakim: «Ahmoq kishi sukut ila ahmoqlig’ini yopsa, 
o’rtacha oqillardan hisoblanur edi. Lekin ahmoqlik ila sukut ikkisi 
bir odamda jam kelmas», - demish. 

Axloq ulamolari qoshinda hamoqat jaholatdan yomonroqdur. 
Zeroki, johilda faqat bir jahl bor. Ammo ahmoqda bir necha sohibi 
aqlni aldaydurgan yolg’on-yashig’ so’zlar bo’lurki, ko’p kishilarni 
aldab yo’ldan chiqaradur. Jaholatning davosi ilm o’ldig’i kabi 
hamoqatning darmoni aql va fikrdur. Inson o’z nafsiga jabr etub 
bo’lsa ham, nazari diqqat ila ibrat ko’zini ochmak uchun sa’y va 
g’ayratqilsa, ahmaqlik balosidan qutulur. Tarbiya, nazariyadan 
mahrum bo’lgan inson harvaqtfalokat va hasrat tuzog’iga tutilur. 

Dorusi yo ’q dedi hukamolar hamoqating, 

Sud-u ziyonni bilmagay ablah qiyofating. 

Har kirn o’zini bilmasa, bilgaymi o’zgani? 

Qayg’usina tushunmagay afrodi millating. 

Jahl o ’Isa bir baloduru hamaq bedavo, 

Har ikkisidur ochg’uvchi olom-u g’urbating. 

Ahmaq bilurmi din ila millatni qadrini? 

Ablah bilurmi qiymatimehr-u muhabbating? 


ATOLAT 

Atolat deb dangasa va yalqovlikni aytilur. Atolat insonning 
saodatligining zo’rofatidur. Tanparvarlikdan paydo bo’ladurgan 
yomonlik maishat jihatidan naslga ham ta’sir qiladur. Har xil 
fayz va kamolotdan mahrum qilub, kishini xor va zalil 

yashatmak ila barobar umrni safolat chuquriga irg’itadur. Kishi 
hayoti boricha, kuchi yetkancha cholishmoqg’a mukallafdur. 
Lekin dunyoda har bir sa’ydan maqsud bo’lgan samara darhol 
hosil bo’lmaydur. Halvo degan ila og’iz suchimaydur. Shuning 
uchun sa’y va g’ayrat ashobi harvaqtjiddiy harakatda bo’lub, 
doimo sa’y mashru’ada sabot va matonatda shavq va zavq ila 
davom qilurlar. Har bir sa’yning mukofot va natijasini ko’rmak 
mumkin bo’lsa ham, ul mukofotning zohir bo’lishi, ko’rinishi 
yetushgan vaqtda ma’lum bo’ladur. Masalan, bir daraxtning 
mevasi to’rt-besh yil tarbiya qilgandan so’ng, meva 
yetishtirgani kabi birshogirdning maktab va madrasada sakkiz- 
o’n sana doimiy sa’y qilganidan so’ng, yemish va hosiloti 
ilmiyasi zohir va mushohida o’lunur. Shunga o’xshash har 
ishning samarasi bir necha vaqt cholishmoq va sa’y qilmak 
so’ngidan zohir va huvaydo bo’lur.Alhosil, yalqov va ishsizlikg’a 
ho’y qilg’an kishilar dunyo va oxiratda moddiy va ma’naviy 
saodati insoniyadan mahrum va bebahra qolurlar. Rasuli 
akram nabiyyi muhtaram sallollohu alayhi vasallam afandimiz: 
«Ey, Alloh! Sanga sig’inaman, qayg’u va hasratdan, dovdirab 
qoluv ham yalqovlikdan, baxillikdan va qo’rqoqlikdan, qarz 
og’irligidan ham odamlarning ustin bo’luvindan» (saqlagaysan), 
- demishlar. 


Atolat dushmanijondur, yomondur, 
Chaqar jismingni bir af»i yilondur. 
Magas quvg’in yegay yalqovlig’idan, 

Ari mehnat qilur oromi jondur. 

Bu dunyoga kishi ishlovga kelgan, 
Tuzuk tikmasa kosibg’a ziyondur. 


XASOSAT 

Xasosat deb tama’ va zillatni bo’yniga yuklab, ortuqcha hirsini 
dunyoga qo’ymakni aytilur. Hirs va tama’ga ifrot darajada yuz 
tuban ketgan baxil, qancha sha’nu sharaf sohibi bo’lsa ham, 
nafsining yoqasini faqirona bir mazallatdan va xorliqdan 
qutqarolmas. 

Faqir va muhtojlikdan saqlanmak fikri ila baxil va xasislik 
yo’lini tutgan kishilar aql va irfon sohibi sanalmaslar. Zeroki, 
xasislik soyasida janobi Haqning Razzoq va Xalloqi olam o’ldig’ini 
yodlaridan chiqarub, zo’r xatolarga duchor o’lurlar. Xasis o’lan 
inson qancha zillat ila jam qilgan sarvatindan zakot va ushrini 
ado qilmakdan ojiz, saodati insoniyadan mahrum bo’lub, jazoyi 
abadiyga mahkum bo’lur. Ipak qurti pilla ichida o’ralib, hayotini 
mahv qilur. Qancha mehnat va mashaqqat ila hosil qilgan ipagidan 
boshqalarfoydalanurlar. Shunga o’xshash xasis inson mol va 
dunyo jam qilmak ila o’ralub, ovora va sargardon bo’lub, aziz 
jonini boshqalar uchun fido qilur. Dunyo izzatidan, hayot 
lazzatidan bebahra ketgani kabi vafotvaqtidagi nadomatidan ham 
foyda yo’qdur. Rasuli akram nabiyyi muhtaram sallollohu alayhi 
vasallam afandimiz: «Bor davlati ila ahl-u ayoliga torlik qilgan 
kishilar yomon kishilardur», - demishlar. 

Xasislik birla yig’gan mulk-u moling, 
Hamachdekto’plagan ashyo, manoling, 

Lahadkirsang, qolur vorislaringg’a, 

Nechuk kechgay seni ul kunda holing? 
Kitobingdan hisobni san berursan, 

Halos o’lmak baid ehtimoling. 


RAXOVAT 

Raxovat deb tanparvarlik, g’ayratsizlikni aytilur. Umid va 
sa’yning eng zo’r dushmani raxovatdurki, hissiyoti g’ayrat- 
parvaronamizni mahv va barbod etar va bir necha ma’yusona fikr 
va xayollarga duchor va giriftor etar. 

Ibn Sino hakim: «Sa’y va harakat ila o’lmak mavti musam- 
modur. Raxovat ila jon bermak ajali qazodur. G’ayratsizlik tirik 
o’lukdin iboratdur. O’luklarning makoni tiriklar orasida emas, 
tuprog’ orasidadur», - demish. 

Luqmon hakim: «Tanparvarlik umid va muvaffaqiyatning quwatini 
kesadurgan bir marazdur. Saodati insoniyadan mahrum bo’lub, 
ma’yusona yashamak raxovat, g’ayratsizlik asaridur», - demish. 

Rasuli akram nabiyyi muhtaram sallollohu alayhi vasallam 
afandimiz: «Allohga sig’iningiz! Faqirlikdan ham muhtojlikdan, 

kishiga zulm qilmakdan, o’zingizga zulm qildurmakdan 
(saqlaning)», - demishlar. 

Kishiga dangasaliksha’n-sarofatmi verar? 

Yalqov inson kishiga xayr-u saxovatmi verar? 
«Bo’lmaganlarga bo’lishma» - dedilar bobolariz, 

Bo’lsa g’ayratsiz agar, millata xizmatmi verar? 


ANONIYYAT 

Anoniyyat deb xudbin, mutakkabir, manmanlikni aytilur. 
Manmahlik johilona kibr-u g’ururdan paydo bo’ladurgan eng 
yomon xulqlarning biridurki, kishini har yerda ma’yus va mahjub 
qilur. Kerak inson o’zini olamga tanutmasun, kerak bo’lsa olam 
o’zini tanub olsun. Bu sifat esa yomon xulqlardan hazar qilgan 
kishilargagina muyassar bo’ladur. Kekkayub o’sub ketgan daraxt 
yaxshi meva qilmagani kabi kibr va manmanlikdan fazilat hosil 
bo’lmas. Axloqi yaxshi insonlar o’zlaridagi fazl-u kamolot asarini 
xaloyiqg’a xush xulqlik va tavozu’ ila ko’rsaturlar. Rasuli akram 
nabiyyi muhtaram sallollohu alayhi vasallam afandimiz: 
«lbodatning afzali tavozu’dur», - deb, bizlarga kibr-u manmanlikni 
qanday zillatva xorliko’ldig’ini bayon qilmishlar. Alhosil, kibrva 
manmanlik balosiga giriftor bo’lg’an kishilar qayu yerda bo’lsa 
bo’lsun, duchori ajz-u haqorat bo’lurlar. 

Azozil kibr qildi, bo’ldi shayton, 

Takabburlik qilurmi oqil inson? 

Tavozu’pesha qil, aslingniqilyod, 

Vujuding xokerur, ey odamizod! 


ADOV AT 

Adovat deb birovga xusumat va dushmanlik qilmakni aytilur. 
Adovat vijdonni behuzur qiladurgon eng yomon xulqlardan o’ldig’ini 
inson yaxshi bilsa edi, hech vaqt aziz jonini alamlik azobga giriftor 
qilmas edi. 

Suqrot hakim: «Man dushmanim bo’lg’on bir odamga adovat 

qilmayman. Zeroki, maning adovatim dushmanimning xusumatini 
ziyoda qiladur. Man adovatga qarshi do’stlik ila muqobala qilub, 
xusumatni muvaddatga aylandurub, dushman kishilarni o’zumga 
el qilaman», - demish. 

Aflotun hakim: «Dildagi adovat temirdagi zangg’a o’xshar. 
Zang temirni yegani kabi adovat qalbni azobga soladur», - 
demish. Hazrati Muhiddin: «Xusumat va adovatdan qutulmoq, 
birovga jabr va zulm bo’ladurgan ishdan ehtiyot bo’lmak, 
dushman paydo qiladurgan harakotdan ihtiroz qilmak ila bo’ladur. 
Man hech kimg’a adovat qilmoqg’a luzum ko’rmadim. Chunki 
hozirgacha man hech dushmanga uchramadim», - demish. 

Alhosil, yomon xulqlarning yomoni bo’lgan adovat shunday 
bir yomon sifatdurki, barcha buzuq ishlarni tug’ub, katta bo’lub 
chiqadurgan yeri adovatdur. Adovat esa nafsoniyatdan paydo 
bo’lur. Nafsoniyat esa farishtalarning ustodi o’lan Azozilga 
«Shaytonur-rajim» ismini bergan shoyoni ihtiroz bir sifati 
zamimadur. Adovat ila nafsoniyat ikkisi tarbiyasiz dilga hosil 
bo’ladurgan bir illati jismoniyadurki, buning birinchi iloji vijdon va 
insof uzra hakimona tadbirva harakotimizga bog’lidur. Hamaga 
ochuq va oydindurki, adovat daraxti xusumat mevasini chiqarur. 
Agar adovatni kesub tashlab o’rniga muxolasat novdasi ulansa 
va bu soyada muhabbat va ulfat mevasi nishona qilur. Rasuli 
akram nabiyyi muhtaram sallollohu alayhi vasallam afandimiz: 
«Alloh taoloni suymagan odam xusumat va da’vosinda qattig’lik 
qilgan odamdur» , - demishlar. 

Adovat balosi bizlarni netdi, 

Adovat qilma deb Haq bizga aytti. 

Zidlik qilduk, mol va davlatlar ketdi, 

Mold an o’tub, oxirjonlargayetdi. 


NAMIMAT 

Namimat deb so’z yurutmak, chaqimchilikni aytilur. 
Nammomlikfasodi axloqdan tug’uladurgan yomon xulqlarning 
biridur. Nammomlik nifoq va fasadning asosi o’ldig’i uchun bu 
yomon sifatni o’ziga maslak qilgan kishilar xalq nazarida 
munofiq yod o’lunurlar. Ikki mo’min orasida so’z yurutub, birini 

biriga dushman qilub, ikki oraga nifoq va adovat otashlarini solub, 
bir-biridan judo va xonavayron qilmakni dilida zarra qadar imon 
va insoniyati bor insonlarning vijdonlari aslo qabul qilmasa 
kerak. Ba’zi adovat va xasadchi kishilar birovning sha’nida yo’q 
so’zlarni iftiro va bo’hton qilub, ul kishini qadr va obro’sini 
to’kmak va e’tibordan tushurmak niyatida har kimga so’zlab 
yururlar. Munday kishilarni shariatda shahodatlari maqbul 
emasdur, hamda uydurma so’zlarining haqiqati bilinub qolub, 
birovga qazigan chuqurlariga o’zlari yiqilub, xalq orasida 
chaqimchilik ismi ila yod o’lunub, tezgina qadr va e’tibordan 
tushub qolur. Qalbi pok va vijdoni salomat o’lan inson bu kabi 
hiyla va tazvirdan tilini tiyar. Chunki munday fasod axloqg’a 
mubtalo bo’lgan arbobi nifoq faqat xalq qoshida emas, janobi 
Haq nazarinda ham suyumsizdur. 

Nammom va g’iybatchi kishilar daraxt ildiziga tushgan 
buzog’bosh kabi xalq orasida ittifoq va ulfatning kavokini kemurub, 
umumiy xalq va millatning yashamog’i uchun lozim bo’lgan 
muhabbat daraxtini yemururlar. Birovni yomonlamak, yolg’on 
so’ylamak, haqiqatni berkitmak, mudohana yo’lig’a ketmak, 
shar’an harom bo’lgan g’iybatni irtikob qilmak bo’ladur. Shaxsiy 
g’araz yoxud manfaati shaxsiyasi uchun bir kishidan eshitgan 
so’zini o’z maqsadiga muvofiq bir necha turli ma’nolar ila buzub 
so’ylamak zo’r ayb va gunohdur. 

Hosili kalom, o’z jinsiga yomonlik qilmak va yomon so’zlar 
ila yod qilmakni odat qilgan kishilardan qochmak va hazar qilmak 
lozimdur. Rasuli akram nabiyyi muhtaram sallollohu alayhi 
vasallam afandimiz: «As’hobimdan biri ikkinchisining so’zin 
keturmasun, zeroki, man sizga sadrim salomat, qalbim rohat 
o’ldug’im holda uchramakni suyaram», - demishlar. 

Hukamolardan biri: «Mol va ashyo o’g’rilaridan ko’proq 
odamlar orasidan do’stlik, ulfat, muhabbatni o’g’irlaydurgan 
odamlardan saqlanmak lozimdur», - demish. 

BAYT 

Chaqimchilar buzar ulfat hisorin, 

Nifoqa o’g’raturmillatnikorin. 

Chaqimchi til yomon ajdartilidan, 

Solur jonga alamlik zahri morin. 

Yomon til ming tilim bo’lg’oniyaxshi, 
Sochar ummat aro kin-u niqorin. 
Yomon til sohibining dushmanidur, 
Yo ’qotgay sha ’n-u sha vkat e ’tiborin. 


G’lYBAT 

G’iybat deb bir kishining kamchilik va qusurini orqasidan 
so’ylamakni aytilur. G’iybat so’ylamak harom o’ldig’i kabi 
eshitmak ham haromdur. Kishi o’z nafsiga lazzat umidi-la birovni 
g’iybat qilub, etini chaynamak gunoh ham insoniyat nomina 
yarashmagan eng yomon axloqi zamimalardandur. 

Inson boshqa gunohlarni nafsining lazzati uchun qiladur. 
Ammo g’iybat sohibi lazzat o’rniga o’z boshiga yoki bir boshqa 
kishining boshiga bir balo hozirlaydur. Chunki so’z borub g’iybat 
qilinmish kishining qulog’iga yetar. G’azab qoni harakatga kirar, 
g’iybatchidan o’ch olmakfursatini poylar. Shunday qilub, g’iybat 
soyasida ikki musulmon orasiga zo’r dushmanlik tushar. Oxiri 
o’limgacha borub tiralur. Shul tariqa g’iybatdan tug’ulgan adovat 
cho’zilmoqg’a oid bo’lub, dushmanlik zo’rayub, o’z oralaridagi 
xususiy janjallar ila aziz umrlarini uzdirub, umumiy xalq foydasi 
uchun ishlanadurgan milliy ishlardan mahrum bo’lmaklari ila 
barobar aholining orasidan ittifoqning yo’qoluviga sabab bo’lurlar. 

Alhosil, qaysi bir millatning orasida birlik ko’tarilub, nifoq va 
adovat hukm surgan bo’lsa, ul qavmning inqiroz dunyosiga 
yuzlanganlig’i tarix sahifalaridan ma’lumdur. Rasuli akram nabiyyi 
muhtaram sallollohu alayhi vasallam afandimiz: «G’iybatdan 
saqlaningiz, g’iybat zinodan ham yomonroqdur», - demishlar. 

Agarjurm-u gunah bo’lsun desang oz, 

Tilingni saqla g’iybatdan qish-uyoz. 

Quloqqa paxta tiq, g’iybat eshitma, 

Shikoyatchi kishiga bo’lma damsoz. 


HAQORAT 

Haqorat deb bir kishining hafsiga, iffatiga tegadurgan so’zlar 
ila qadrva e’tiborini tushurmak niyatida yomon muomala qilmakni 

aytilur. Ulamolar diniy kitoblarda: «Tashbihi zino gunohi kabiradur, 
-birovni haqorat qilish ulug’ gunohlardandur», - demishlar. Lekin 
bizlarning oramizda xotun-qizga borushub, bir-birimizni haqorat 
qilmak odat hukmig’a kirmishdur. Buning sababi axloqsizlik, 
gunoh va savobni farq qilmog’onimizning samarasidur. Haqorat 
tahqir qilingan kishining diliga o’rnashub, shunday yomon 
jarohatlarni ochurki, fursatni g’animat topub o’ch va intiqom 
olmaguncha tuzalmaydur. Rasuli akram nabiyyi muhtaram 
afandimiz: «lkki odam bir-birini so’ksa, gunoh boshlovchiga bo’lur. 
Magarqarshi bo’lgan kishi ortuq ketsa, har ikkisi ham gunohda 
o’rtoq bo’lurlar.Yana mo’min qarindoshini so’kmakfosiqlik, onlar 
ila urushmak kufrdur», - demishlar. Shul xususda Mirzo Bedil: 

Zi harfi no muloyim zahmati dilho mashav Bedil, 

Ki har jo jinsi sangi hast, boshad dushmani ayno. 

Tarjimasi: 

Yomon so’zlarilan dillarga zahmat bermagil Bedil, 

Neyerda toshnijinsibo’lsa, bo’lg’ay shishaga dushman, 

deb insonlarning dilini shishaga, haqorat va yomon so’zlarni 
toshga tashbih qilub, yomon so’z kishining shisha kabi nozuk 
dilini parcha-parcha qiladur, - demishlar. 


QARIMTALIK DUNYODUR 

Mol va dunyoga mag’rur bo’lub, har kimga haqorat ko’z ila 
qaragan kishilar tezgina o’zlari ham xor va haqoratga duchor 
bo’lurlar. Haqorat va birovni xo’rlamak so’z va ish ila o’ldig’i kabi 
qalam va yozuv ila ham bo’ladur. Ba’zi adab va tarbiyadan mahrum 
muharrir va shoirlar bo’ladurki, dillariga kelgan narsalarni 
qaytarmasdan, axloq va adabni rioya qilmasdan, xalqdan ibo 
qilmasdan, bachcha va juvonlar sha’niga muvashshahmi, yoki 
bir mo’min birodarlarining haqida hajvva istehzomi yozub, matbuot 
va adabiyot dunyosini iflos va mulawas qilmak ila barobar o’zlariga 
hamsuhbat bo’ladurgan yoshlarning axloqini buzulmog’iga sabab 
va namuna bo’lurlar. 

Ko’p o’turma yomonning suhbatida, 
Pok bo’lsang, seni qilur iflos. 

Ko ’r nechuk oftob ravshandur, 

Xira qilsa bulut, ko’rub bo’I mas. 


JIBONAT 

Jibonat deb qo’rqoq va yuraksizlikni aytilur. Qo’rqoq kishilar 
vahm va xayolot asiri bo’lub, bir ishni ishlamakg’a jasorat 
qilolmaslar. Qo’rqoqlik eng yomon xulqlarning biridur. Chunki 
qo’rqoq kishilarning so’z va va’dalariga ishonub bo’lmagani kabi 
yo’l va safarda ham hamroh bo’lmak xatodur. Zeroki, yuraksiz 
kishilarda sabr va sabot, jur’at va matonat kabi yaxshi sifatlar 
bo’lmaydur. 

Qo’rqoqlikning boshi tarbiyasizlik o’ldig’i kabi oxiri o’lumdur. 
Birdan bir narsadan qo’rqub, yuragi yorilub, o’lub qolgan qo’rqoqlar 
ham bo’ladur. Shul xususga biz turkistonlilar hech ahamiyat 
bermaymiz. Bolalarimizni yaxshi tarbiya qilmaymiz, «ana, ola 
bo’ji kelvotti» deb qo’rqoq va yuraksiz qilib o’tiramiz. Shuning 
uchun bizlarning bolalarimiz hech narsaga jasorat qilolmaydurgan, 
kech bo’lsa uydan eshikka chiqolmaydurgan, hatto o’zining 
soyasidan qo’rqadurgan yuraksiz bo’lub o’sadur. Bular kishi 
bo’lganda ham foydali ishlarni ishlovdan mahrum bo’lub, faqir va 
muhtojlikda qolurlar. Bas, qo’rqoqlik soyasida o’zlariga yeng 
bo’lmagan yuraksiz kishilardan millatga bo’y bo’lolmasliklari 
tabiiydur. Rasuli akram nabiyyi muhtaram sallollohu alayhi 
vasallam afandimiz: «Dunyolar yig’durub, oh-voh chekdurub 
qayg’uga soladurgan baxillik kabi yuragi yorilur darajada qo’rqoqlik 
kabi er kishida bo’lgan sifatlarning yomoni yo’qdur. Yana, qo’rqoq 
savdogar har zamon foydadan mahrum bo’lur. Jasoratli, bahodir 
savdogarlarning doimo rizqi ortar», - demishlar. 


HASAD 

Hasad deb birodamga janobi Haq tarafindan berilgan he’mat 
va davlatning zavolini tilamakni aytilur. G’iybat, bo’hton, su’izan 
kabi yomon xulqlar hasaddan tug’ilur. 

Hasad axloqi zamimalarning eng zararligidur. Janobi Haq 
Qur’oni karimda «va min sharri hosiden izo hasad» deb hosidning 
sharrindan o’ziga sig’inmoqni amretmishdur. Hukamolar hasadni 
otashga o’xshatmishlar. «Otash o’zidan-o’zi yonub kul bo’lgani 
kabi hasudlarning jasadi hasad o’ti ila erub, mahv va barbod 
bo’lur», - demishlar. Hasadning yomonlig’ining sababiAlloh 
taologa qarshu e’tiroz o’ldig’indandur. Zeroki, hasudning «Oh! 
Falonchining mol va davlati, izzat va saodati manda bo’lsa, rohat 
va safoni man sursam edi» zimnindagi xayoloti harisonasi janobi 
Haqning o’lchab bergan rizqiga qanoatsizlig’ining nishonasidur. 
Holbuki, janobi Haq bir ne’matni birovga abas va bekorga ihson 
qilmaydur. Buning sirva hikmati o’zining ilmi azaliysiga ma’lum 
shaylardandur. Banda hasad qilgani ila yo’q, yordam qilgani ila 
borqilolmaydur. 

Alhosil, hasud doimo ya’s va hasrat orasida umrguzaronlig’ 
qilur. Qancha mol va dunyoga molik bo’lsa, yana hasadindan 
farog’at va rohat yuzini ko’rmasdan dunyodan ketar. Rasuli 
akram nabiyyi muhtaram sallollohu alayhu vasallam afandimiz: 
«Mo’min g’ibta qilur, munofiq esa hasad qilur», - demishlar. 

G’ibta deb bir odamning daraja va molining zavolini orzu 
qilmay, «koshki men ham shunday bo’lsam edi» orzusida 
bo’lmoqni aytilur. G’ibta esa mazmum emas, mamduh bir 
sifatdur. 

Inson dunyoda yaxshi ishlarga g’ibta qilub, o’rnak olub, o’zini 
saodati abadiyaga erishdirur. Hazrati AN: «Hasad hosidning 
adovatindan, kibrva shaqovatindan paydo boladurgan axloqi 
zamimadur. Shuning uchun hasud doimo azobi ruhoniy ichinda 
yashar. Bir kishining saodatini ko’rgan zamon hasad otashiga 
yonar. Hosidga mundan qattiq jazo bo’lurmi?», - demishlar. 

Suqrot hakim: «Hasadchi kishi bir on va bir zamon rohat va 
farog’at yuzini ko’rmas. Dunyoda qancha mehnat va musibat 
bo’lsa, barchasi ul bechorani o’rab olmishdur», -demish. 

Arastu hakim: «Dunyoda hammadan hosidning yuki 
og’irdur, chunki ul bechora butun dunyodagi shod va masrur 
odamlarning qayg’ularini o’z ustiga yuklab yuriydur», - demish. 
Rasuli akram nabiyyi muhtaram sallollohu alayhi vasallam 
afandimiz: «Hasad qiluvchilar, so’zyurutkuvchilar, g’aybdan 
xabar berguvchilar mandan, man ham onlardan emasman», - 
demishlar. 

BAYT 

Butun bo’lmas hasudning parch a noni, 
Kuyar hosidning doim jism-u joni. 
Hasadchi xoh faqiro’lsun va yo boy, 
Hasad norila yongay ustuxoni. 

Ochar doim kuyub maqsuda hosid, 
Chiqar tandan aziz ruhi ravoni. 


KIZB 

Kizb deb yolg’on so’zni aytilur. Yolg’onchi kishilarni kazzob 
deyilur. Payg’ambarimiz: «AI kazzobu lo ummati» - yolg’onchi 
mening ummatimdan emasdur, - demishlar. Janobi Haq Qur’oni 
karimda: «Kizbni imoni yo’q kishilar so’ylarlar», - demishdur. 
Oqil va diyonatli kishilarga yolg’on so’zlardan tillarini saqlamak 
ila barobar, avlodlarini yolg’onga odat qildurmasdan tarbiya 
qilmaklari eng muqaddas vazifayi insoniyalaridur. 

Ba’zi o’g’rilikka odat qilg’an o’g’rilar bo’lur emishki, birovning 
molini o’g’irlamoqg’a qodir bo’lmasalar, o’z mollarini o’g’irlaremishlar 
Shunga o’xshash yoshlikdan yolg’onga xo’y qilgan va yolg’ondan 
lazzat olgan kishilar birovni aldamakgunohligini bilsalarham «tarki 
odat amri mahol» mafhumincha tillarini yolg’ondan tiyolmaslar. 

Ba’zi vaqtlarda o’z oilalarini ham vayron va parishon qilmakdan 
tortinmaslar. Hech bo’lmasa nammomlik va mudohana yo’llariga 
ikki mo’min orasiga nifoq va adovat solub, hatto butun biroilaning 
buzulishiga sabab bo’lurlar. 

Rasuli akram nabiyyi muhtaram sallollohu alayhi vasallam 
afandimiz: «Yolg’ondan saqlaningiz, chunki yolg’on imondan 
yiroqdur», - demishlar. Payg’ambarimiz faqat uch yerda 
yolg’onning mubohligini bayon qilub, «biri muhoraba zamonida, 
ikkinchi er va xotunni rizo qilmoqda, uchinchi ikki mo’min orasini 
tuzatmakda yolg’on so’ylovjoizdur», - demishlar. 

BAYT 

Agar qiIsa kishi yolg’onga odat, 

Razolatda yashab chekg’ay nadomat. 

Xaloyiq ichra bo’I mas e’tibori, 
Tegarboshiga cho’q sangimalomat. 
Kiming bo’lsa agaryolg’onchi ismi, 
Bu ismi o’zga bo’lmas to qiyomat. 
Ishonmas el yolg’onchining so’ziga, 
Agar bo’lsa so’zi kashf-u karomat. 


NIFOQ 

Nifoq deb kishining oldida bir xil, orqasidan boshqa xil 
so’zlanadurgan so’zni aytilur. Munday so’zlarni so’zlovchi ikki 
yuzlama kishilarni munofiq deyilur. Ba’zi hiylakor, ko’rnamak, 
yolg’onchi munofiqlar bo’lurki, manfaati shaxsiyalari uchun sizni 
qurbon qilur. Osh va noningizni yemak uchun oldingizda izhori do’stlik 
va minnatdorlik qilub, orqangizdan sirr-u asroringizni 
dushmanlaringizga eltub, g’iybat va shikoyatingizni qilub, alardan 
ham o’z nafsiga bir hissa chiqarur. Munday munofiqlar do’stlik va 
ittifoqning dushmani o’ldig’indan dunyoda izzat, oxiratda rohatyuzini 
ko’rmaslar. Har vaqt insonlar orasida to’g’ri so’zlik, oq ko’ngillik 
yaxshi kishilar o’ldig’i kabi munofiq, ikki yuzlik kishilarning bo’lishi 
tabiiydur. Shuning uchun har holda aql va tajriba soyasida ehtiyot 
uzra harakat qilmak, oq ila qorani, yaxshi ila yomonni, do’st ila 
dushmanni ayurmak, qalbi pok, xulqi toza, axloqi yaxshi kishilar 
ila hamnishin bo’lmak, ikki yuzlama, axloqsiz, xarom-xarishni farq 
qilmaydurgan munofiqlardan hazar qilmak va jirkanmak lozimdur. 

Rasuli akram nabiyyi muhtaram sallollohu alayhi vasallam 
afandimiz: «Bir odam ikki yuzlik bo’lsa, qiyomat kunida tili o’tdan 
bo’lur», yana «qaysi kishi musulmonlar orasiga judolig’ solsa, 
bizdan emasdur», - demishlar. 

BAYT 

Munofiq yod o’lunsa ismi poking, 

Jahon bo’lgayjahim havlnoking. 

Hayoting ranjish-u kulfatda barbod, 

Tuzalmas to qiyomat bag’ri choking. 

Kezarsan darbadarg’urbat chekib zor, 

Belingga yetmagay aslo etoking. 

TAMA 

Tama deb birovdan bir narsa umidvor bo’lmakni aytilur.A’zo 
va javorihlari salomat, kuch va quvvatli kishilarga tama qilmak 
harom, ojiz va notavon, kuchsiz kishilarga mubohdur. 

Tama balosiga giriftor bo’lgan kishilarda nomus va hayo degan 
yaxshi sifatlar bo’lmaydur. Hozirgi zamonda oramizda tama noni 
bilan qorin to’yg’uzadurgan kishilarning hisobi yo’qdur. Agar 
bularning biridan: «Birodar, saning oyoq-qo’ling butun, taning sog’, 
tama qilmak sanga harom emasmi?», - deb savol qilinsa, «Qanday 
qilay, ota-bobomning kasbi tilanchilikedi, man ham tama orqasidan 
ovqat qilurman», - deb tamani kasbga isnod berub, turluk-turluk 
bahonalar bayon qilur. Shariatda munday kishilarga tama orqasidan 
kasb qilmaklari mamnu’dur. Alhosil, tama noni ila suyagi qotgan, 
ish va kasbga bo’yin qo’ymay, dangasa va yalqovlikka o’rgangan 
va odat qilgan kishilarning o’zlaridan yaxshilik umidi o’lmadig’i 
kabi bolalaridan ham yaxshilik kutub bo’lmaydur. Rasuli akram 
nabiyyi muhtaram sallollohu alayhi vasallam afandimiz: «Kishi 
qo’linda bo’lgan narsaga qiziqma! Tamadan saqlan! Zeroki, tama 
o’zi hozirbirfaqrdur. Namozingni adoqil! So’ngindan uzristarga 
to’g’ri keladurgan ishlardan saqlan», - demishlar. 

BAYT 

Bo ’Imagil mubtalo duchor tama, 

Aylar insonni xor-u zor tama. 

Yo’q qilub himmat-u qanoatni, 

Oladur oldan ixtiyor tama. 

Noni minnat uchun egurbo’yning, 

Qiladur ko’zni intizor tama. 

Yuzdan otkay hayo-u sharmingni, 

G’ayrating kuydurarnori tama. 

Hirsi dunyo qiladi Qorundek, 

Hotam isming yutar mori tama. 


ZULM 

Zulm deb birovning joniga yoki moliga zararyetkurmakni aytilur. 
Janobi Haq butun yer yuzidagi insonlarni huquqda musoviy - 

barobar qilub yaratmishdur. Mansab va davlatga, kuch va quwatga 
mag’rur bo’lub, birovning haqig’a taarruz va tajovuz qilmak zulmdur. 

Kattalikning izzati zulm va taaddida emas, shafqat va 
marhamatdadur. Kichiklikning lazzati nafrat va qarshulikda emas, 
sadoqat va hurmatdadur. Shul xususda Shayx Sa’diy: 

G’ami zeri doston bexo’r, zinhor, 

Betars az zabardastiye ruzgor. 


Tarjimasi: 


Quvvatsizlarg’amin yeb yur hamisha, 
Quwatlilardan etgil xavf pesha. 

deb kichiklarni izzat qil, kattalarni hurmat qil, maolindagi 
hikmat va ibratlik she’ri balig’asini so’ylamishlar. 

Dunyoda mazlumning ohidan o’tkur narsa yo’qdur. 
Mazlumning duosi ijobatgayaqindur. Qo’rqmakva hazar qilmak 
lozimdur. Bobolarimiz: «Pichoqni o’zingga, og’rimasa, boshqaga 
ur»,-demishlar. 

Bir kishi zulmning yomonlig’ini bilmak uchun boshqa bir odam 
tarafidan o’z nafsiga qilinsa, chekadurgan azobini o’ylasa, yomon 
fanoligi ochiq ma’lum bo’ladur. O’tkan zamonlardagi hukumatlar- 
ning barposi adolat ila poydor o’ldig’i kabi, inqiroz va barbodi 
ham zulm ila poytaxtga yetub va ul zolim hukumatlarning tarix 
sahifalarida faqat ismlari qolganligi hammaning ma’lumidur. 
Rasuli akram nabiyyi muhtaram sallollohu alayhi vasallam 
afandimiz: «Ey bandalar! Allohdan qo’rqingiz, Allohning ismi ila 
ont ichamanki, bir mo’min bir mo’minga zulm qilsa, Alloh taolo 
qiyomat kunida ul odamdan o’ch olur», - demishlar. 

BAYT 

Adolat obi hayot-u sitam erurzulumot, 

Bu zulmat ichra kiranlarga yo’q hayot-u najot. 

Hazon zamonikelsa, guliston yo’q o’lgandek, 

Na yerda hukm surarzulm, mahvo’lurbarakot. 
Xarobazora do’nurzulm ila bilodobod, 

Yasharu manzili vayronada boyqush, hasharot. 


www.islom.uz 

KUTUBXONASI 


www.islom.uz 

KUTUBXONASI 


65 


Turkiy guliston yoxud axloq kitobi 


Agarchi shoh-u gado ikkisi olur bir go’r, 

Kafandan o’zgag’a yetmas butun kuch-u harakot. 
O’zingdan ojiz-u kuchsizlara sitam qilma, 

Kimkizolim erur, ko’rmagay ulug’darajot. 

Hazar qil ohidan, afg’onidan u mazluming, 

Bir oh birla solur boshingga butun arasot. 

Xudoni yodida bo 1, bo ’Imagil dil ozori, 

Aylan Allohingga, «Hijron», talab qilub hojot. 

Kotib: 

Abdulmannon ibn Abdulmajid 


BIRIKKI SO’Z 

Ban bu asari nochizonami bir necha muallim birodarlarimning 
iltijolari ila yozmoq va nashr qilmoqg’a g’ayrat va jasorat qilmish 
edim. Alhamdulillo val minna ikkinchi tab’ina-da muvaffaq o’ldum. 
Chunki Turkiston maktablarida o’z shevamizda yozilmish 
mukammal «Axloq» kitobining yo’qlig’i afrodi millatning shunday 
bir asarga tashna va muhtoj ekanlig’i o’zum muallimlarjumlasidan 
o’ldig’imdan manga ham ochiq ma’lum o’ldi. Shuning uchun ko’p 
vaqtlar tajriba so’ngidan adibi muhtaram Shayx Sa’diy usulida 
yozmoqni, garchi og’ir ish bo’lsa ham, ozimga muqaddas bir 
vazifa ado qilaroq bu kamchilikni oradan ko’tarmakni munosib 
ko’rdim. 

Va shul maqsadga mabni har bir so’zning oxiriga, ikki-uch 
band she’r ham yozdim va bu yozgan she’rimning orasida ba’zi 
arabiy, forsiy she’rlarning tarjima va mazmuni ham ko’rilur. 

Maorifparvar muallim birodarlarim meni bu asari ojizonamni 
iltifotsizqoldurmay, bu xizmati nochizonamni ko’zdan kechurub 
va bundan so’ng ham banim qalamim ila nashr o’linajaq kitoblarni 
lutfan maydoni ta’lima qo’ymoq ila barobar tabiiy o’lan nuq- 
sonlarini tanbeh va tanqid qilmakda himmati maorifparvaronalarini 
bandadan darig’ tutmasalar edi. 


Toshkand, Abdulla Avloniy 
Taxallus «Hijron». 

«BIRINCHI MUALLIM» KITOBI DAN. 


YOMONLIQ JAZOSI 

Bir kishining Qosim ismli bir o’g’li bor erdi. Ota va onasining 
so’zig’a kirmasdan harxil yomon ishlarni qilurerdi. Bolalar birla 
urushub, yoqalashub, kiyimlarini yirtub kelur erdi. Uyda onasi 
mehmon uchun asrab qo’ygan taomlarini yegan vaqtda, onasi: 

- «Qosim o’g’lim! Taomni sen yedingmi?» - desa, - «Men 
yeganimyo’q, mushukyegandur»,-deredi. Bora-bora otasining 
pulini ham o’g’urlab oladurgon bo’ldi. Otasi bilib, «0’g’lim, pulni 
kim oldi?» - desa, - «Onam olgandur», - deb onasini o’g’ri qilur 
edi. Bir kuni otasi ustol ustig’a bir tanga pul qo’yub, o’zi uxlagan 
kishi bo’lub yotdi. Qosim kelub, sekin tangani olib og’ziga soldi. 
Shul vaqt otasi ushlab olmoqchi bo’lganda tangani yutub yubordi. 
Tanga borub Qosimning xalqumig’a tiqilib, jon berdi. 

Ey bolalar! Ko’rdingizmi, yomonning yomonligi o’z boshig’a yetdi. 


BAXTLI BOLA 

Dunyoda eng baxtli bolalar o’qumak, yozmakni bilgan 
bolalardir. Baxtli bola aqlli, adabli, yaxshi xulqli, to’g’ri so’zli bo’lur. 
Kattalarni hurmat, kichiklarga shafqat qilur, hech kimni ranjitmas, 
birovga ziyon bo’ladurg’on ishni qilmas, maqtanuvchi, hasad 
qiluvchi, chaqimchi bo’lmas. Faqirlarga yordam, muxtojlarga 
marhamat, bechoralarga muruvvat, kambag’allarga shafqat, ota, 
ona, ustod, muallim, qarindosh-urug’larni izzat qilur. Bunday 
bolalardin Alloh taolo ham rozi bo’lur. 


QANOAT 

Bir kishining AN ham Vali ismli ikki o’g’li bor erdi.AN qanoatli, 
Vali qanoatsiz erdi. Bir kun otasi bozordan olma olub kelub, 
bolalarini sinamoq uchun chaqirub, mana, bolalarim sizga olma 
beraman, - dedi. Vali tezlik birla kelub: «Otajon, menga hamma- 
sini bering» - dedi. 

AN sekingina kelub, manga birgina olma bersangiz bo’ladur, 
- dedi. Otasi Alining qanoatiga ofarin qilub, quchog’iga olub, 
peshonasidin o’pub, ikki olma berdi. Ammo Valiga olma bermak 
qayda, balki qanoatsiz bo’lma, deb adab berdi. 

Qanoat birla qorun to’ydirursiz, 

Qanoat bo’lmasa, ko’p och qolursiz. 

Qanoatsiz kishi bag’rini dog’lar. 

Qanoatlik kishi og ’zini yog ’lar. 


ZAR QADRINIZARGAR BILUR 

Bir kun bechora Xurus ayog’lari ila xashak orasini axtarub 
turgan zamonda bir dona marvarid topdi. Ul marvaridni cho’qub- 
cho’qub, nola qilub: «0h aqlsiz odam bolalari! Hech narsaga 
yaramaydurgon narsalarni qadrli bilub, eng qadrli narsalarning 
qadrin bilmaslar. Hozirda man buni tobg’uncha, bir dona bug’doy 
tobsam edi, menga ovqat bo’lur edi»-deb xafa bo’lur edi. 

Har kishi o’z nafsiga bir pul uchun g’avg’o qilur, 

Boshqaga ming so’m zararkelsa, qachon parvo qilur. 

Har kim o’z qornin adosidur, agar eshondur, 

Qushdur, insondur, o’zining qornig’a qurbondur 


YAXSHILIKYERDA QOLMAS 

Bir ari suv ustinda uchib borur edi. Birdan suvga yiqilub ketdi. 
Qanotlari ho’l bo’lub ucharga kuchi yetmadi. O’lar holatga yetdi. 
Buni bir kabutar ko’rub, ariga rahmi kelub, darhol bir cho’bni 
tishlab , suvga tashladi. Bechora ari bu cho’bni kema qilub, suv 
balosidin qutuldi. Oradan ko’p o’tmadi. Bir bola tuzoq qo’yub, 
kabutarni tutmoqchi bo’ldi. Ari buni ko’rgan zamon kelub, 
bolaning qulog’ini chaqdi. Bola qulog’ining alamidan tuzoqni 
tashlab, qulog’ini ushladi. Kabutar vaqtni g’animat bilub, uchub 
ketub o’lumdan qutuldi. 

Yaxshilik qilsang, bo’lurjoning omon, 
Yaxshilikdan hech kishi qilmas ziyon. 

Yaxshi so’z birlan Hon indan chiqar, 

So’z yomon bo’lsa, pichoq qindan chiqar. 


TO’G’RILIK 

Bir kampirning uyinda bir tup balx tuti bor erdi. Nihoyatda 
to’g’ri o’sgan edi. Bechora kampirning shul tutdan boshqa hech 
narsasi yo’q edi. Pishgan vaqtda qurutub olub, bordonga solub, 
boylarga tortuq qilub, pul olub, butun ovqatini tut sotub o’tkarur 
edi. Birkun ul shaharning podshohi birayvon solmoqchi bo’lub, 
ustun axtarganda kampirning tuti to’g’ri keldi. Podshoh tutni ming 
oltinga sotub oldi. Bechora kampir boy xotin bo’lub qoldi. Bir 
kun tutni ko’rgali bordi. Ko’rdiki, tuti jannat kabi bir ayvon 
o’rtasinda turubdur. Kampir tutiga qarab dediki: 

Ey, tutim, to’griliging qildibizidavlatg’a yor, 

Egribo’lsang, san o’tun bo’lg’ayeding, man xor-zor. 

To ’g ’rilarjannatning ayvonindadur, 

O’g’rilar ranj-u alam konindadur. 


ITTIFOQ 

Jonivorlar ichinda eng kichiklari chumolidur. Lekin o’zlari kichik 
bo’lsalar ham nihoyatda g’ayratli, ittifoq hayvonlardur. O’zlaricha 
podsholari, kattalari, askarlari bo’ladur. Ulug’lari nimani buyursa, 
shuni qilur. Ittifoq va g’ayratlari soyasinda o’zlaridan katta-katta 
dushmanlardan qo’rqmaslar. Agar ari kabi dushman kelub, 
birlariga tegsa, hamma-hammalari birdan dushmanga yopushub, 
biri qo’lini, biri ayog’ini, biri qanotini qattiq tishlab, o’zlarindan 
necha barobar katta bo’lsa ham tezgina qochururlar. 

Ko’rdingizmi, yung o’zixo’b maydadur, 

Birlashub arqon bo’lsa, fil boylanur. 

Ittifoqqa kuch-quvvat koraylamas, 

Ittifoqqa jin ham ozor aylamas. 

«IKKINCHI MU ALUM» KITOBIDAN 


MAKTAB 

Maktab uyi- dorilomon, 
Maktab hayotijovidon. 
Maktab safoyi qalbi jon, 
G’ayrat qilub o’qing, o’g’lon! 

Maktab erur doruladab, 
Maktab erur ehsoni Rab. 
Maktab erurgulzori ajab, 
G’ayrat qilub o’qing, o’g’lon! 

Maktab dur-u gavharsochar, 
Maktab siza jannat ochar, 
Maktab jaholatdan qochar, 
G’ayrat qilub o’qing, o’g’lon! 

Maktab sizi inson qilur, 
Maktab hayo ehson qilur, 
Maktab g’ami vayron qilur, 

G ’ayrat qilub o ’qing, o ’g ’Ion!.. 

Maktab berur Qur’on siza, 
Maktab berur imon siza, 
Maktab berur huron siza, 

G ’ayrat qilub o ’qing, o ’g ’Ion!.. 

Maktab o’quvni ko’rsatur, 
Maktab yozuvni o’rgatur, 
Maktab uyqudan uyg’otur, 
G’ayrat qilub o’qing, o’g’lon! 

Maktabdadur ilm-u kamol, 
Maktabdadur husn-u jamol, 
Maktabdadur milliy xayol, 
G’ayrat qilub o’qing, o’g’lon! 

Maktab demak masjid yo’li, 
Maktab erur jannat guli. 
Maktabni sizlar bulbuli 
G’ayrat qilub o’qing, o’g’lon! 

SAXIYLIK 

Bir kishining Said ismli o’g’li bor edi. Otasi har kun maktabda 
taom olib yemak uchun o’n tiyin pul berur edi. Bir kun maktabga 
ketub borganda, bir faqir kishi yo’luqub: 

- O’g’lim, ikki kundan beri ochman. Taom olib yey desam 
ustimdagi yirtiq chakmondan boshqa hech narsam yo’q. Bir oz 
aqchang bo’lsa, bersang, savob topur eding, -dedi. 

Said faqirning so’ziga toqatsiz bo’lub, holig’a rahmi kelub, 
otasi bergan o’n tiyin pulni faqirga berdi. Faqir bu yosh Saidning 
qilgan shafqat-u marhamatiga ofarin qilub, yig’lay-yig’lay duolar 
qilub ketdi. Said ul kun o’zi och qolsa ham, ochlig’ini hech 
kimga bildurmay sabr-u qanoat ila o’tkazdi. Maktabdan ozod 
bo’lub, uyiga borgan zamon qilgon ishini otasiga so’zladi. Otasi 
ham «saxiy Saidim», - deb xursand bo’lub, duo qildi ham 
bundan so’ng Saidga har kun yigirma tiyindan berurga va’da 
qildi. Saodatli Said otasi bergan yigirma tiyinning o’n tiyinini 
yeb, beshini faqirlarga berub, beshini yig’ub, tezdan boy bo’lub 
ketdi. 


AXLOQIY HIKOYA 

Eshitdimki, mashhur Majnuni zor, 
Bo’lub mavti Laylosidin beqaror. 
Ketib hushidin, bo’ldi holixarob, 
Ravon bo ’Idi Lay Ion i qabrin so ’rob. 
Yo’luqti bir o’g’lon - edi hushyor, 
Zamondan xabardor edi, aqli bor. 
Dedi: Eyo’g’il, qabriLaylo qayon? 
O’g’il kuIdi, berdijavobin ravon, - 
Dedi: Sizmusiz ishq lofun uran? 
Toparso’rmayin, ishq kayfin suran. 
Mozora bo rub ista har go’rdan, 

Olib xokini iska, mazkurdan. 

Na yerdan kelsa ishq savdo isi, 

U tufroq erurLayloning turbasi. 

ARSLON ILAAYIQ 

Bir kun Arslon ila Ayiq ikkisi do’st bo’lub, ov qilmoqchi bo’ldilar. 
Sahroga chiqub, yugurub-yelub bir kiyikni tutdilar. Yemakchi 
bo’lub turgan vaqtlarinda oralarinda urush paydo bo’ldi. Arslon: - 
Man kattaman, manga ko’brog’ berursan. Ayiq: - Man kichik 
bo’lsam ham sandan ko’b harakat qildim, yugurdim, yeldim. San 
bir joyda qarab turding. Sergo’sht yerni man yerman, deb urush 
boshladilar. Shul darajaga yetdilarki, ikkisi ham o’lar holatga 
yetub, yerga yiqilub, qimirlashga majol qolmadi. Bularning holidan 
bir necha bo’rilar xabardor bo’lub, kelushub tayyorgina kiyik 
go’shtini yeb, - suyagini qo’yub ketdilar. Bu ikki janjal qilgan 
bechoralar bir-birlariga deredilarki, agar bizlarurushmagan bo’lsak 
edi, ikkimizning ham qornimiz to’ygon bo’lur edi. Mana, 
urushgonimiz uchun ikkimiz ham og’zimizdagi oshimizdan 
ayrilduk, deb afsus qilub, oxirda surgolib borub, molimizning 
so’lakayi deb, quruq suyakni chaynadilar. 

Urushgonlar suyakni zo ’rg ’a chaynar, 

Tamoshachi suyaksiz etni poylar. 

Ketub qaymog’i, sutqolg’ayo’ziga, 

Sut ham shirin ko’ringayoch ko’ziga. 


BULBUL ILA ESHAK 

Bir kuni bulbul ila bo’ldi eshak o’rtog’lar, 
Yurdilaraylab tamosho, hartarafgulbog’lar. 

Bir zamon eshak dedi: Ey, bulbuli shirin zabon, 
Sayragil, do’stim, bu dam, ketsun yurakdan dog’lar. 
O’lturub gul shohig’a bulbul chunon qildi fig’on, 
Bo’ldihayvonlarda ish tashlab quloq solmog’lar. 
Barcha qushlar ofarinlar qildi bulbul dovushiga, 

Selbo’lub ochdi u dam gulg’unchasiyafrog’lar. 

Bir zamon bulbul sadosini qilub erdi tamom, 
Hangradi eshak, hama qochdiyig’ilgan zog’lar. 
Ko’rdi eshak uI zamon, hech kimsa yo’q gulzorda, 
Yerga ag’nab sochti boshiga qum-u tufrog’lar. 

Aytdi: Ey bulbuli ajoyib! Sayrashing yaxshi ekan, 
Man kabi dovushing sani qilmas dimog’i chog’lar. 

Sayrashingiz kishilarga eshitmakyaxshidur, 
Man baqirsam, ishlariga qildilarketmog’lar. 
Ko’ylagiyo’qlar, tiziyirtiq kishilardan kular, 

Xoh hayvon, xoh insondur- o’zini sog’lar. 

Har kishi o’z aybini ko’rmas, kishi ay bin ko’rar, 
O ’zgani bir ignacha aybi ko ’ringay tog ’tar. 


BOG’CHA 

Bog ’chalarning xo ’b yaxshidur havosi, 
Jong’a rohat verurzavq-u safosi. 

Yig ’ochlar-da yashil yafrog ’ ichinda, 
Rang-barang gullarning yashnarziyosi. 
Sabza o’tlarorasinda ochilgan 
Binafsha-u qizil gul-u ra’nosi. 

Lekin gulning yoshlik kabi umri oz, 
Tezyo’q bo’lurxush qomatizebosi. 
Yaxshi verur bog’, ishlasa bog’bon, 
Cho’nchakinda ko’b bo’lg’usi aqchosi. 
Yoshligida ko’b o’qug’on bolani, 
Qariganda obod o ’lur dunyosi. 


HASAD BALOSI 

Bir kun zog’cha insonlar kabutarlarni boqub, alarga don berub, 
yaxshi uyalar yasab berganlariga hasad qilub, ko’rolmadi. Bui 
ham kabutar bo’lub, tekin donlardan yeb, rohatda yashamoq bo’ldi. 
O’zini oq bo’rga bo’yab, kabutarxonag’a kelub, kabutarlar ila birga 
yashamoqg’a boshladi. Bir kun osmonda uchub boradurg’on 
borcha zog’chalarni ko’rub, birdan «chag’» deb qichqirub yubordi. 
Hamma kabutarlar buni zog’cha ekanin bilub, har tarafdan 
yopushub cho’qiy boshladilar. Bechora zog’cha kabutarlar 
orasindan zo’rg’a qochub, zog’chalar orasig’a borub qo’shildi. 
Zog’chalar ham buni zog’cha ekoniga ishonmadilar. Har qancha 
«chag’ chag’» deb yolborsa ham: - Ho nodon, bizni aldayman 
dersanmi? Bor, zog’cha bo’lsang oq choponingni yeshib kel! - 
deb bular ham (aning) boshlariga cho’qub-cho’qub jo’natdilar. 

Hissa: Bechora zog’cha hasad balosiga yo’luqub, ikki jahon 
ovorasi bo’lub qoldi. 

AQLLI BOLA 

Bir bola qo’shnining uyiga o’ralmish tabaqda taom olib borur 
edi. Bir kishi uchrab: 

- Ey o’g’lim, tabaqda nima olib borursan? - dedi. 

Aqlli bola javob berdiki: 

- Ey otajon, tabaq ichindagi narsaning kishiga aytmoq va ko’rsat- 
moq mumkin bo’lsa edi, usti o’ralmagan, ochiq bo’lur edi, - dedi. 


YOLG’ON DO’ST 

Bir vaqt ikki kishi do’st bo’lub safarga chiqmishlar edi. Bir 
tog’ ichindan ketub borganlarinda uzog’dan bir yo’lbarsni 
ko’rmishlar. Do’stlarning biri darhol yugurub bir daraxt ustiga 
chiqmish. Ikkinchisi shoshilub qolub, nima qilishin bilmay: yerga 
cho’zulub, o’lukg’a o’xshab yotmish. Yo’lbars kelub iskab-iskab 
o’luk gumon qilub qaytib ketmish. O’rtog’i daraxtdan tushub: 
«Birodar, yo’lbars qulog’ingga nima deb so’zlab ketdi», deb 
so’ramish. Yo’ldoshi: «Zn, do’stim! Shodlig’ingda o’rtog’bo’lub, 
g’am vaqtida tashlab qochadurgon nomard kishilar ila yo’ldosh 
bo’lma!», - deb so’zlab ketdi, deb javob bermish. 


CHIN DO’ST 

Ikki odam bir-biriga do’st bo’ldilar chunon, 

Bir nafas ayrilmas erdi bir-biridan ikkijon. 

Maslahat birla safar qilmoqni aylab ixtiyor, 

Bo’ldilar sahro tamoshosi uchun bir kun ravon. 

Yo ’Ida bir daryodan o ’tmak to ’g ’ri keldi do ’stlara, 
O’lturub birkemaga ketmog’da erdilarhamon. 

Bir zamon to’lqin kelub ul kemani qildi xarob, 

Ul ikki o ’rtog ’ yiqildilar suv uzra nogahon. 

Suvyuzinda uI zamon ketmakda erdilaroqib, 
Suvchilar keldilar ushlab olg’ali suvdan omon. 

Ul ikki do’stning birini tutsa suvchig’a dedi: 

- «Qo’ymani, avvalborub do’stimni qutqarbeziyon». 

Suvchiborub ushlasa o’rtog’ini, 

Ul ham aylar: «Do’st qutulsun» - deb fig’on. 
Ko’rdingizmi? Ey, shirin o’g’lonlarim, 
Do’stlig’dan bu siza bir doston. 


XURUS ILA BO’RI 

Bir bo’ri daraxt ustinda o’ltirgon xurusni ko’rub, tutub yemak 
uchun daraxt ostiga keldi. Hiyla birla bechora xurusni daraxtdan 
tushurmoqchi bo’lub: «Ey, xurus o’rtog’! Man sanga biryaxshi 
xabar kelturdim. Hayvonlar ila qushlar arosinda sulh bo’ldi. Bir- 
biriga zulm qilmasga, biri ikkinchisin tutub yemasga qaror verildi. 
Kel birodar, pastga tush! Bir-birimizga do’st bo’lib, birga 
o’ynashayluk», dedi. Xurus bo’rining so’ziga aldanadurgon 
darajada nodon va ahmoq bo’lmadug’indan bo’riga boqub, dediki: 

- Do’stim, so’zing rostdur, to’g’ridur. Lekin bir oz sabr qil, 
sandan boshqa ikki it ham sulh xabarin keltururlar. Alar ham 
kelsunlar. Hammamiz birga o’ynashurmiz, - dedi. Bo’ri xurusdan 
bu so’zni eshitgan zamon dumini orqasig’a qo’yub qocha 
boshladi. Xurus: «Ho, birodar, nima uchun qochursan, orada sulh 
bor-ku?»-desa, bo’ri: 

- Oh do’stim! Bu zolim itlar sulhni buzgong’a o’xshaydur, - 
deb qochub ketdi. Xurus orqasindan «quq... ququ...» deb 
qichqirubqoldi. 

Aql egasi hiylaga aldanmagay, 

Hiylagarning hiylasi boshin yegay. 

Do’st ila dushman so’zining farqi bor, 

Fahm etar har kimki, bo’lsa hushyor. 


BOLALAR BOG’CHASI 

Yigitlikda o’quvdan qolsang o’g’ion, 
Qariganda pushaymonsan, pushaymon. 
Ulug’lik mol-u davlat birla ermas, 
Salomat bo’lsa aqling, sanga shut bas. 

Go’zallikyuzda ermas ey birodar, 

So’zi shirin kishi har kimga yoqar. 
So’zing oz o’lsin-u, ko’b ma’ni bo’lsun, 
Eshitganlar qulog’i durga to’lsun. 
Takabbur bo ’Imag ’il, bo ’lg ’ll muloyim, 
Bo’lursan shod-u xurramlikda doim. 

Birov qilsa g’azab, san so’kma oni, 
Buduryaxshi kishi laming nishoni. 
Yomonlig’ qilsalar, san yaxshilik qil, 
Yomonlig’ni ho’kizning bo’ynig’a il. 
Nasihatni qulog’ingg’a ilib ol, 

Yomon so’zni eshitmay tez ketib qol. 
So’zing bo’lsa kumush, jim turmoq oltun, 
Mi si chiqg’ay, so’zing ko’b bo’lsa bir kun. 
Ko ’paygan so ’zni bo ’lg ’ay to ’g ’risi oz, 
Shakarning ko’pidin ozi bo’lursoz. 
Birovdan bir nimarsa so’rma zinhor, 
Kishining minnatisanga na darkor... 
Talab qilg’il murodingniXudodin, 
Gadosan, so’rmuroding podishodin. 
Jadal qil ilm uchun o’g’lim hamisha, 
Kuching borida g’ayrat birla pesha. 

Ekin vaqtida uxlab yotsa dehqon, 

O’roq vaqtida bo’lg’ayko’zlariqon. 


MAKTABA DA’VAT 

Boqdigunash panjaradin bizlara, 
Yotmai Deyur barcha o ’g’il-qizlara. 
Nolayi faryod qilib barcha qush: - 
Maktabingiz vaqti, deyur sizlara. 
Boshladi har kirn o’z ishin ishlara, 
Siz-da, turing maktabingiz izlara. 
Uchdi ari bog’chalara bol uchun, 
Buzov turur uyda cho’kub tizlara. 
Siz-da, kitoblaring oling shavq ila, 
Tez yuguring ilm yo ’lin tezlara... 

«MAKTAB GULISTONI» KITOBIDAN 


VATAN 

Sening isming bu dunyoda muqaddasdur, 
Har kim seni qadring bilmas aqli pasdur. 
Sening tuyg’ung yuraklarga savdo solur, 
Sening darding boshqa dardni tortib olur. 
Yering, suving bizniboqub to’ydurodur, 
Semiz-semiz qo’ylaringni so’ydurodur. 

Olma, anor, anjir, uzum mevalaring, 

Ot-u ho’kuz, echki-taka, tevalaring, 

Bizlar uchun xizmat qilur barchalari, 

Har birlari noz-u ne ’mat borchalari. 

Sandan tug’ub katta bo’lub, qaytub borub, 
Yana sanga kirodurmiz bag’ring yorub. 
Onamizsan, bizning mushfiq onamizsan, 
Javlon urub yashaydurgon xonamizsan. 

Sanisotmoq mumkinmudur? O’zingo’yla, 
Tiling bo’lsa hasratlaring tuzuk so’yla. 

Bizlar sotmas burun qilur erding faryod, 

Biz sotgan so’ng nega dersan bizlardan dod. 
Ayb bizlarda, seni sog’ub emolmaduk, 
Yemush berub, yem o’rniga yem olmaduk. 


HURON SO’ZI 

Tug’ub o’sdim bu vatanda, 
Vatanim misliyo’q jahonda. 
Tufroqlari o’sumlikdur, 
Manzarasi ko ’rumlikdur. 

Bir tarafda tog’lari bor, 
Mevasi mo 7, bog ’lari bor. 
Tog’laridan konlarchiqar, 
Yerlaridan donlarchiqar. 
Suvlaridurta’mli, totli, 
Mevasi qand-u nabotli. 

Bog ’laridur shirin-sharbat, 

Anjir, uzum, anor, nashvat. 
Daraxtlari o ’sar firosh, 

Falak uzra ko’tarub bosh. 
Havosio’rta yoqumlik, 

Cho’llari bor toshlik, qumlik. 
Toshkand emas, Toshqand erur, 
Kesaklari gulqand erur. 
Ishlagang’a xazinadur, 
Dangasaga harinadur. 
Kecha-kunduz faryod etub, 
Ishlovchini yotur kutub. 
O’tarkunlar, o’tarzamon, 

Ey, vatanim bo’lma «Hijron». 
Men ketarimda san bo’l omon, 
Omon Vatan, Vatan omon. 


G’AYRI JINS ITTIFOQ 

(Krilufdan tarjima) 

Bir kuni toshbaqa, baliq, o’rdak, 
Qildilar maslahat uchi birdak. 
Dedilar: Biz arbakash bo’lamiz, 
Tortarmiz arabani va yo o’lamiz. 
Yopushub bir arabaga mahkam, 
Jon-dildan chekurdi uch hamdam. 
Kuchlari arabaga yetushmas edi, 
Araba bunlaryo’liga ketmas edi. 
O’rdak osmon sariga tortardi, 

Baliq ersa yoniga tortardi, 
Toshbaqa sudrarerdi orqa sari, 
Yo’q ediittifoqning asari. 

Qildilar qancha sa ’yi bebarakat, 
Araba o’rnida turdibeharakat. 
Munda kim ayb egasi, kim aybsiz, 
Bu havodis bizim uchun kayfsiz. 
Bu ishi har kishi go’zai biladur, 
Araba hamon qimirlamay turadur. 

TULKIILASERKA 

(Krilufdan tarjima) 

Tulki sakrab yurur edi cho’lda, 

Bir quduq bor edi o ’shat yo ’Ida. 
Nogahon tushdi-ketdi gumbudab, 

Choh ichunda o’tirdi g’ung’urlab. 

Ul quduq tor edi, chiqolmaz edi, 
Tulkining baxtiga suvi oz edi. 

Serka o’tlab yururdi narirog’da, 

Susabon suv qidirdi shut chog’da. 

Serka choh boshiga kelib oralab, 

Ko’rdi tulkini tepadan mo’ralab. 
Tebratub to’rbadek uzun soqolin, 

So’rdi tulkining hol-ahvolin. 

Serkag’a tulki maqtadi suvni, 

Suv deganda toshardi nafsi uni. 

«Suv desang, tush, buyerga, ulfat bo’l, 
Suvdegan bu quduqda erkan mo’l». 
Serka otdio’zin quduq sori, 

Tulkining hiylasi bo’lib bori. 

«Gum» etib tushdi serka suvichig’a, 
Suvlari sachradi quduq chetig’a. 

Tulki aytdi: «Oyo, uzun soqol! 

Do’zaxa yetding endi sen yoqqol. 

Suvni to’ygancha man ichub erdim, 
Qolganin butun sanga berdim». 
Sakrabon serka ustiga chiqdi, 

Andan irg’ibyuqoriga chiqdi. 

Serkaning sohibi necha muddat, 
Axtarubon bo’tub edi diqqat. 

Oxiri bu quduqda ko’rdi oni, 

Serkaning qolmish erdi yortijoni. 

Ming mashaqqat birlan chiqardi bazo’r, 
Serka bo’lgan edi cho’loq ham ko’r. 
Sohibi serkaning ko’rub hoi in, 

Aytdi boshin silab, tarab yolin: 

«Ey soqoli cho ’q, aqli yo ’q serkam, 

Qildi hijron soddalik, erkam...» 

MAYMUN ILAKO’ZOYNAK 

(Krilufdan tarjima) 

Juda qartaymish erdi bir maymun, 
Ko’zining nuri qolmab erdi butun. 

Ul eshitdi bu dard uchun darmon - 
Ko’zoynak tutar emish inson. 

Pul yig’ub ko’zguni sotub oldi, 

O’zini qayta zahmata soldi. 

Goh tutardi dumiga, goh ko’ziga, 
Foyda bermasdi oynagi o’ziga. 

Bo’ldi maymun taqolmayin hayron, 
Dedi: «Xo’b hiylagar erur inson. 
Manga kirn dedi oynak olg’il deb, 

Kim buyurdiko’zingg’a solg’il deb. 
Qursin oynak, ko’zimni qildixira, 
Taqmaram oynakni endi sira. 

Tufi Bu dunyoni e’tibori yo’q, 

Ochni hoi in bilarmi qorni to’q? 

Sarf etar pulni yo’qg’a insonlar, 
Qilmayurko’rva sholg’a ehsonlar. 
Kimga aytaybu dard-u hasratni, 

Kim eshitgay bu qayg’u, kulfatni. 
Ko’zlarim ojiz, o’zim qariman, 
Mustahiqman, kamina kamtarinman. 
Hech kishi so ’rmayur bu ahvolim, 
Ketdi quvvat, madorim, iqbolim. 
Ko’zgu ham menga qilmadidarmon, 
Dilda hasrat, ko’ngulda ko’p armon. 
Ko’zguningxayriyo’q ekan misqol», - 
Deb otib toshga urdi ul darhol. 
Oynagin parcha-parcha qildi o ’zi, 

O ’rtanub der edi o ’zi bu so ’zi: 

«Oynak olmoq o’zi ekan oson, 
Mushkiliani taqmog’ida ekan». 

Kimki haddidan oshib ish qilsa, 

Oxiri bo’lurshulay, «Hijron». 

IT ILA YO’LOVCHI 

(Krilufdan tarjima) 

Kechqurun yo’l ketardi ikki kishi, 
So’zlashuvdin yo’q erdi o’zga ishi. 
Nogahon bir kuchuk chiqub bog’dan, 
Vovulladi bunlara so’l-u sog’dan. 

It ovozin eshitdi boshqalari, 

Keldilar, jam bo’ldi yosh-u qari. 
Yig’ilib barchasi hujum etdi, 
Yo’lchilar aqli boshidan ketdi. 
Yo’lchilardan biri olib bir tosh, 

Urmoq bo’lg’onda aytdi biryo’ldosh: 
«Qo’y, qo’ling og’ritub nima qilasan, 
Itlarning fe’lini o’zing bilasan. 

Hamla qilg’ang’a bermayur rohat, 
Itguruhinda bo’yladurodat». 

Itlara solmayin qulog’, onlar, 

To’g’ri keturdilar ikki jonlar. 

Ur-yiqit, sekin-sekin hammasi, 
Tarqalub ketdi, qolmadi birisi. 

It degan itligin qilaberadur, 
E’tiboretmasang ketaberadur. 


ZULUK ILA ILON 

Bir kuni bir ilon zuiuk ko’rdi, 

Bu so’zinizulukdan ul so’rdi: 

Dedi: «Hayrondaman bu ishga ajab, 
Manga suvratda o’xshayursan hab. 
Na uchun seni suyarinson, 

Meniko’rsa, bo’lurjonilarzon. 
Nimaga suymayur meni birisi, 

Seni siylab boqadur bar birisi. 
San-da sancharsan odama, man-da, 
Na sabab borbilmazam munda?» 

So’zini sob qilub edi u ilon, 

Kulubon so’yladi zuiuk chunon: 
«So’zlaring tog’ridur, borisihaq, 
Haqiqiyso’zlayin sanga onjaq. 

Man tabiatda sancharam sandek, 
Nashtar urmoqda ikkimiz birdek. 
Qayzamon sanchsang sen insonni, 

U zamonda chiqaraning joni. 

Man esa sanchuram xo’b ohista, 
Sog’olurtishlasam qayu hasta. 

Manga boqmay sanga boqarmu kishi? 
Zulm hech kimsaga yoqormu kishi? 
Zulmdan doimo qocharinson, 
Nashtaring jonlari qilar «Hijron». 


TULKI ILA QARG’A 

Bir kuni och qolib edi tulki, 
Ochlig’indan tolib edi tulki. 

Necha xil hiylalarni o ’ylar edi, 

Och Iig’in o’zo’ziga so’ylar edi. 

Hech kishi yetmas erdi dodiga, 
Birqiziq hiyla tushdi yodiga. 

Bir chinorda bor erdi laklak ini, 
Uchta yosh bolasi bor erdi ani. 

Tulki qurdi u dom tazvirin, 

Ishlatur bo’ldi hiyla tadbirin. 

Oldi arra, teshasini ko’tarib, 

Kesmoq uchun chinor tubiga borib. 
Laklaka aydi: «Ey uzun bo’ylik, 
Bizningyerda bo’lurmisan uylik. 

Bu daraxt, yermeros manga otadan, 
O’zga joyda in qo’yub yotasan. 

Ket bu yerdan bo’lak yera in sol, 
Man kesarman chinorimi alhol». 
Laklak aytdi: «Birodar jonim, 

Holima rahm ayla jononim. 

Buzub uyimni qilmag’il giryon, 

Uyi yiqqanlar bo ’lurxonavayron. 
Marhamat qil bu yosh go’daklarima, 
Mone’o’lma butun tilaklarima. 

Bir bolam ni be ray, yebon to’yg’il, 
Xonavayron qilma tinch qo’yg’il». 

Bir bolasini tulkig’a otdi, 

Bo’Idima’yus, qayg’uga botdi. 

Tulki qornini to’yg’ozub ketdi, 

Hiyla birlan murodig’a yetdi. 

Qarg’a voqifedi, bu ishlardan, 

Laklaka o’rgatay dedi bir fan: 

«Xo’b uzundurbo’ying-u, aqlingoz, 
Qishga yo’q toqating, tilarsan yoz. 
Tulkining korimu o’tin kesmoq? 
Shunga ham yetmas aqling, ey ahmoq! 
Yo’q g’a bir bola aylading qurbon, 
Befarosat tushunchasiz, nodon». 
Qarg’a ning so’zlari qilub ta’sir, 

Bildi tulki so’zi ekan tad bir. 

Ertasi keldi hiylagar tulki, 

Tamayi qo’zg’olub chu awalgi. 

Yana osti chi norig’a yetdi, 

Ket debon laklaka xitob etdi. 

Laklak aytdi: «Yo’qol, oyo xoin, 

Ishla hiylangni san bilub joyin». 
Qarg’aning pand bergonin bildi, 

Ochlik bag’rini yana tildi. 

Hiylasin qarg’a soriga burdi, 

Qarg’ani tutmog’a tuzog’ qurdi. 

Bir baland yerda yotdi o ’Igondek, 
Ko’zlarin yumdi murda bo’lgondek. 
Qarg’a tulkinio’luk gumon aylab, 

Qo’ndi boshining ustiga poylab. 

Cho ’qimoqchi bo ’lub edi ko ’zini, 
Hiylagar tulki tishladi o’zini. 
Dod-faryodiga nazar solmay, 

Qarg’ani tulki boshladi yamlay. 

Qarg’a chindan o’larinibildi, 

Bu-da biryaxshi hiylani qildi. 

Tulkiga: «Ey, birodarjonim, 

Sanga bo’lsun halol et va qonim. 

Bu baytnio’qub, yegilgo’shtim, 

Bu vasiyatnisanga man qo’shtim. 
Bevatan, be go’r-u kafan qarg’a, 
Laklaka yaxshilik edan qarg’a». 

Tulki bu baytni o’qumoq uchun, 
Shavq ila yig’di tanda bor kuchin. 

«Bevatan, bego’r-u kafan qarg’a 
Laklaka yaxshilik edan qarg’a». 

Tulki «qarg’a» deganda og’zin ochib, 
O’q kabi qarg’a chiqdi, ketdi qochib. 
Tulki hayronda qoldi, aqli shoshib, 
Bo’ldi «Hijron» bo’g’umlaribo’shoshib. 
Hiylada mandan o’tdi qarg’a debon, 
O’kunub, xo’rsunub yedipushmon. 
Qarg’a maqsud-murodiga yetdi, 
Hiylagar tulki och qolub ketdi. 


YOLG’ONCHI CHO’PON 

Birkuni cho’pon qilub faryod, 

Bo’ri keldi debon chaqirdi: dod! 
Qishloqilar yugurdilar birdan, 
Qo’ylari asramoq uchun bo’ridan. 
Bunlari holini ko ’rub cho ’pon, 
Qahqaha ila kulub dedi: «Yoron! 
Aldabon sizlari chaqirmish edim, 
Sinamoqqa sizi baqirmish edim». 
Aldanub qaytdilar alar ul on, 
Ertasiga yana chaqiradur cho’pon. 
«Bo’ri keldi» - debon fig’on etdi, 
Bo’rilar qo’ylara kelub yetdi. 
Eshidanlarbunga inonmadilar, 
Dod-faryodiga ishonmadilar. 
Yedilarbo’rilarhama qo’yini, 
Mana, jonim, yolonchilik o ’yini. 




Turkiy guliston yoxud axloq kitobi 


84 


Ko ’rdingizmi, yolonchilik zararin ? 
Biryolon so’z yo’q etdi, bol-u parin. 
Biryolonchi bo’lub edi cho’pon, 
To’g’ri so’zlasa ham ko’rundi yolon. 
O’g’lim, aytma yolon so’z aslo! 
Do’st tutmas yolonchini Alloh. 
Hamda el ichra hurmati bo’lmas, 
Xalq aro qadr-u qiymati bo’lmas. 
Uyikuysa, yolonchini dedilar, 

Anda hech kirn ishonmayur edilar. 
To ’g ’ri so ’z qutqarur balolardan, 
Dog’i «Hijron»u mojarolardan. 

LUG’AT 


A 

Abas - foydasiz, o’rinsiz. 

Adovat-dushmanlik, kek. 

Ajz - kuchsizlik, iqtidorsizlik. 

Amal - 1) ish, harakat, 2) mansab. 
Amora-amretuvchi, qistovchi, buyuruvchi, hukmron. 
Anoniyyat- manmanlik, g’urur, xudbinlik. 

Arar-sarv, qaddi qomati kelishgan. 

Arasot - maydonlar, sahnlar (birligi - arsa). 

Atolat - mutaassiblik, mo’rtlik, bo’shlik. 
Afv-kechirish. 

Afrod - yakkalar, yolg’izlar (birligi -fard). 

Afi -zaharli. 

Af ol - harakatlar, qiliqlar (birligi -fe’l). 

A’mo - ko’r, so’qir. 

A’mol - amallar, ishlar (birligi - amal). 

Axavon - birodarlar, o’rtoqlar 
Aqbo-dunyo. 

Aqsom - qismlar, farmonlar (birligi - qism). 

Ahkom - hukmlar, farmonlar. 


B 

Baid -yiroq, uzoq. 

Balig’ - nafis, silliq. 

Balohat-ahmoqlik, razillik. 

Barbod -yelga, havoga sovurmoq. 
Basit-sodda, oddiy. 
Bebok-beparvo, hayosiz, bevosh. 
Bori - yaratuvchi, Xudo. 

Buxl - baxillik, qizg’anchiqlik. 

Bu’z - kiyna, kek, gina, dushmanlik. 

V 

Viqor-og’irlik, chidam, ulug’vorlik. 
Vojib - bajarilishi zarur, majburiy. 
Voqif-xabardor, biluvchi. 
Vuqur-chidamlilik, bardoshlilik. 


G 

Go’sha - burchak, xilvat, chekka joy. 

Go’shanishin -xilvatga kiruvchi, xilvatda o’tiruvchi. 


D 

Darajot - darajalar, martabalar (birligi - daraja). 
Daroz-uzun. 

Dast- qo’l. 

Daf - qaytarish, rad etish. 

Dahr-dunyo, olam. 

Digar-boshqa. 

Diyonat - 1) soflik, to’g’rilik. 2) dindorlik. 

Dor - uy, xona. 


J 

Javorih - badan a’zolari: qo’l, oyoq, ko’z, quloq kabi. 
Jamol - go’zallik, husn. 

Jahd - tirishish, astoydil harakat qilish. 
Jahim-jahannam, do’zah. 

Jahl - bilmaslik, bilimsizlik - nodonlik. 

Jaholat—johillik, nodonlik. 

Jibohat - qo’rqoqlik, qat’iyatsizlik. 

Jidd - tirishish, sa’y, cholishish. 

Jinon - jannatlar (birligi - jannat). 

Jovidon -abadiy, doimiy, mangu. 

Jurm - gunoh, jinoyat. 

z 

Zabon-til. 

Zabt-qo’lga olish, egallash. 

Zavol -yo’q bo’lish, so’nish, botish. 

Zako - zehnlilik, tez tushina olishlik, ziyraklik. 

Zalil -xor, faqir, tuban. 

Zalillik — xorlik, haqirlik. 

Zamima-yomon, yomonlashga loyiq, axloqi zamima-yomon 
xulqlar, yaramas odatlar. 

Zeroki-chunki. 

Zi -tirik, jonli. 

Zidd - qarshi, qarama-qarshi. 

Zillat - past, pastkashlik. 

Ziroat-ekin, ekish, dehqonchilik. 

Zoye’-yo’qolgan, nobud bo’lgan. 

Zoyil - o’chmoq, yo’q bo’lmoq. 

Zokir-yod qiluvchi, tilga oluvchi. 

Zohir- ko’rinib turgan, oshkor. 

Zohiran - yuzada, ko’rinishda, tashqi tomoni. 
Zohirparast-ishga yuzaki qarash, bir narsaning tashqi tomoniga 
e’tibor berish. 

Zulumot - zulmatlar, qorong’uliklar (birligi - zulmat). 


lyzo - ozor berish, uyaltirish. 

Imon - ishonch, e’tiqod. 
Inoyat-mehribonchilik, marhamat. 

Ins - inson, kishi, odam jinsi. 

Inqiroz - botish, orqaga ketish, tamom bo’lish. 
loda-qaytish. 

Irtiqob - kirishish, biror noo’rin ishga kirishish. 
Isloh -tuzatish. 

Istiqomat-turg’unlik, sog’lik, ishga chidamlilik. 
Istihbob-sevish, ma’qullash. 

Istehzo - masxara qilish. 

Itoat-bo’ysunish. 

Ifrot-oshirish, haddan oshish. 

Iftiro - bo’hton, tuhmat. 

Iftixor-faxrlanish, maqtanish. 

Iffat-poklik, tozalik, nomus, yomonlikdan saqlanish. 
Ixtiro’ - yangilik yaratish, o’ylab chiqarish. 

I’tiroz - qarshilik, kelishmaslik. 

Iqtidor — qodir bo’lish, qudrat. 

Ihtiroz - saqlanish, ehtiyotlanish. 


K 

Kabir-katta, ulug’, qudratli. 

Kavnayn - ikki dunyo. 

Kaj - egri, qiyshiq, qing’ir. 

Kazzob - yolg’onchi. 

Kalima - so’z, nutq. 

Kalom - so’z, gap, nutq. 

Kamol - to’lalik, mukammallik, talant. 
Karon -chet, chegara, qirg’oq. 

Kas - kishi, shaxs. 

Kasir- ko’p, mo’l. 

Kasolat - sustlik, bo’shashganlik. 
Kashf- ochish, topish. 

Kizb -yolg’on. 

Kin - dushmanlik, ko’rolmaslik. 

Kom -tilak, maqsad. 

Kor- ish, mehnat. 

Ko’shish - harakat, sa’y, tirishish. 


L 

Lafz - og’zaki so’z, ifoda. 

La’I - qizil rangli tosh, qizil lab. 
Lahja-sheva. 

Lison - til. 

Lobud - majburiy, bo’lishi shart. 
Lutf-muloyimlik, rahmdillik, marhamat. 

M 

Mabno-asos, o’zak, poydevor. 

Mavt-o’lish, vafot etish. 

Mavsuf-sifatlangan, maqtalgan. 

Magas-pashsha. 

Maziyyat - ortiqlik, ziyodlik. 

Mazmum -yomonlangan, nafratli, yomon. 

Mazhab - yo’l, ta’limot, maslak. 

Malak-farishta. 

Malomat-ayblash, yomonlash. 
Mamduh-maqtovli, maqtashga loyiq. 

Mamnu’ - man etilgan, taqiqlangan. 

Mamot-o’lim, vafot. 

Masmum - zaharlangan. 

Masrur-xursand, shod. 

Mas’ud - baxtli, saodatli. 

Matin - mustahkam, puxta. 

Matonat-qat’iyat, bardoshlik, chidam. 

Mafhum -fahmlangan, tushunilgan tushuncha. 
Mashru’ - 1) qonuniy, ruxsat etilgan, 2) boshlanish. 
Ma’rifat- bilim, bilish. 

Ma’siyat-gunoh, isyon. 

Maqbul -yoqimli, go’zal, ma’qullangan. 

Maqol - so’z, nutq. 

Mahv-yo’qolish, bitish, tugash. 

Mahjub - 1) yopiq 2) kamtar. 

Mahd-beshik. 

Mahkum - hukm qilingan. 

Moloya’ni - ma’nosiz, mazmunsiz. 

Mor-ilon. 

Moyayi zilli humodur- baxt-saodat asosi. 

Muboh - ruxsat etilgan ish. 

Muvaddat-do’stlik, o’rtoqlik. 

Muvashshah - bezatilgan. 

Mudohana - xushomadgo’ylik, laganbardorlik. 
Mukallaf — 1) taklif etilgan, 2) burchdor. 
Mulavvas-ifloslangan, palid, murdor. 

Munis - do’st, o’rtoq. 

Munislik - do’stlik, o’rtoqlik. 

Munofiq - ikkiyuzlamachi, oraga nifoq soluvchi. 
Murabbiy - tarbiyachi. 

Murid - 1) talab etuvchi, istovchi 2) ergashuvchi. 
Murofia-tortish. 

Muruvvat -1) mardlik, jasurlik 2) saxiylik. 

Murshid - to’g’ri yo’lga soluvchi, yo’l ko’rsatuvchi. 
Musammo - nomlanuvchi, ataluvchi. 
Musahhar-fath etilgan, bo’ysundirilgan. 

Musibat - qiyinchilik, og’irchilik. 

Musoviy-teng, barobar. 

Musovot-tenglik, barobarlik. 
Musohib-hamsuhbat, do’st, ulfat. 
Musrif-isrofgar, isrof qiluvchi. 

Mutaassir - ta’sirlangan. 

Mutafakkir- uzoq o’ylovchi, keng fikrli. 

Muxolasat - samimiylik, samimiyat. 

Mushohada - ko’z bilan ko’rish, ko’zdan kechirish. 
Mushtarak-umumiy, o’rtadagi. 

Muqaddas - pok, toza, nuqsonsiz. 

Muqobala - qarshi kelish, qarshi chiqish. 

Muhib -sevuvchi, do’st tutuvchi. 

Muhlik-xavfli. 

Muhokama - hukm qilish, bir fikrga kelish. 
Muhoraba - urush, jang. 

Muhtaram - hurmatli, aziz. 

Muhtasham - hashamatli, haybatli. 


N 

Nadomat-pushaymon qilish, afsuslanish. 
Nazar-qarash, ko’rish. 

Nazari ibrat - ibrat ko’zi. 

Nazokat- noziklik, adab, tarbiya. 

Nazofat - tozalik, poklik, ozodalik. 
Nazohat-soflik, tozalik, nuqsonsiz. 
Namimat - chaqimchilik. 

Nammom - chaqimchi. 

Turkiy guliston yoxud axloq kitobi 


Nafsoniyat - o’z shaxsiyatiga berilish, o’z nafsiga tortish. 
Nahy-qaytarish, man qilish, taqiqlash. 

Nifoq - kelishmovchilik, munofiqlik. 

Niqor-gina, dushmanlik, kek. 

Noyil - yetishmoq, erishmoq. 

Nor-o’t, olov. 


O 

Odob - yurish-turishdagi yaxshiliklar (birligi - adab). 
Olat - asbob, qurol (ko’pligi - olot). 

Olom -alamlar (birligi -alam), dard, tashvish, qayg’u. 
Orif-biluvchi, ma’rifatli, dono. 

Osiy-gunohkor, gumroh, isyonkor. 

Osor- belgilar, nishonalar (birligi -asar) 

Osuda - tinch, tashvishsiz. 

Otash - o’t, olov. 

Ofiyat - sog’liq, tinchlik. 

Oqibat-oxir, so’ng, natija. 


R 

Rajo - umid, tilak. 

Razzoq - rizq beruvchi, to’ydiruvchi, Xudo. 
Razolat- pastkashlik, tubanlik. 

Ranj - mashaqqat, mehnat. 
Raxovat-dangasa, tanparvar, ishyoqmas. 
Raqobat-qarama-qarshilik, musobaqa. 
Rahnamo-yo’l ko’rsatuvchi. 
Riyozat-qiynalish, mashaqqatlanish. 
Rioyat-e’tiborga olish. 

Roje’-qaytuvchi. 

Rom-bo’ysunish. 

Ruz- kun. 

s 

Sadoqat-do’stlik. 

Sadr- 1) ulug’ mansab; 2) boshliq. 

Sayyid -1) boshliq, yetakchi 2) Payg’ambar avlodi. 
Saloh-qurol-yarog’. 

Samara -1) meva, 2) natija. 

Saodat- baxt. 

Sarvat-boylik. 

Sarzanish - 1) koyish, jazo berish; 2) tanbeh. 

Safolat - pastkashlik, xasislik. 

Safohat-aqlsizlik, nodonlik, ablahlik. 

Saxovat - saxiylik, qo’li ochiqlik. 

Sa’y - harakat, tirishish, urinish. 

Sahv - xato, yanglish. 

Siloh -qurol, aslaha. 

Siroyat- yuqish, ta’sir qilmoq. 

Sobir-sabrli, sabrqiluvchi. 

Soil - so’rovchi, tilovchi, qashshoq. 

Surfa -yo’tal, ko’kyo’tal. 

Su’izan - birov haqida yomon fikr qilmoq, haqorat, qasd. 
Sunnat-qonun, odat. 

T 

Taaddi - zulm qilish, ezish. 

Taayyish — shodlik, hayotdan rohatlanish. 

Taarruz - qarshilik ko’rsatish. 

Taassub-fanatizm, shovinizm, dushmanlik, ko’rolmaslik. 
Tavozu’ -adablilik, o’zini past tutish, kamtarlik. 

Tavfiq - yordam, madad. 

Tadovi-davolash. 

Tajovuz-o’tish, chegeradan o’tish. 

Tazvir-firib, aldash. 

Takfir- kofir (ishonmovchi) deb hukm qilish. 
Talx-achchiq. 

Tama - ochko’zlik, qizg’anchiqlik. 

Tamiz-sof, toza. 

Taoli - yuksaklik, ko’tarilish. 

Turkiy guliston yoxud axloq kitobi 


Taraddud - ikkilanish, shubha, qat’iyatsizlik. 
Tafrit - ishga sustlik bilan qarash. 

Tashbih - o’xshatish. 

Tahammul -sabr, qanoat. 

Tahdid -qo’rqitish, do’q qilish. 

Tahlika-xavf, xatar. 

Tibb - meditsina, tabiblik ilmi. 

Tijorat - savdogarchilik. 


U 

Ubudiyat-bandalik, qullik. 

Uzr -1) kechirim, 2) bahona, sabab. 

Ulamo - olimlar (birligi - olim). 

Ulviyyat-baland martabalik, yuqorilik. 

Uluviyya - ulug’lik, oliy darajali. 

Uluviyat-yuksaklik, ulug’lik. 

Umron - obod, obodonchilik. 

Ummat - kishilar to’dasi, bir payg’ambarga tobe kishilar. 
Ummul xabois - yomonliklarning onasi. 

Umur- ishlar (birligi - amr). 

Uqubat-azob, qiyinchilik. 

Uhda -1) majburiyat, 2) javobgarlik. 


F 

Fano - tugalish, yo’q bo’lish, o’lish. 

Farz-shart, majbur. 

Fart - ortiqlik, cheksizlik. 

Fasod - buzilish, buzuqlik, ig’vo. 

Fasohat-so’zning ravshan, yoqimli bo’lishi, chiroyli uslub. 
Fatvo - shariat qonunlariga doir beriladigan yo’l-yo’riq, ko’rsatma. 
Fatonat - o’tkir zehn, ziyraklik, tez fahmlik. 

Fath - 1) ochish, 2) zabt etish, qo’lga kiritish. 
Faqir-kambag’al, qashshoq. 

Fido-qurbon qilmoq, bag’ishlamoq. 

Fisq - buzuqlik, axloqsizlik. 

Fiqh - islom diniy qoidalariga doir huquq ilmi. 

Fosid - buzuq ishlar bilan shug’ullanuvchi, fasodchi. 
Fohish -yomon ishlar qiluvchi, adabsiz. 


X 

Xalloq -yaratuvchi, Xudo. 

Xam-egilgan, bukilgan. 

Xandon - kuluvchi, shod, xursand. 

Xarj -chiqim, sarf. 

Xasosat-tama qilish, pastkashlik. 

Xasta - kasal, bemor. 

Xilvat - xoli, kimsasiz tinch joy 
Xilof-teskari, zid, haqiqatga qarshi. 

Xirad-aql, hush. 

Xiradmand -aqlli, dono, bilimdon. 

Xok-tuproq. 

Xoksor-tuban, past, kamtar. 

Xoliq - yaratuvchi, Xudo. 

Xor-tikan. 

Xudbin -takabbur, boshqalarni nazariga ilmovchi. 
Xulafo - xalifalar (birligi - xalifa), yordamchi, o’rinbosar. 
Xun-qon. 

Xurofot - uydurma, asossiz gaplar. 

Xurram - shod, xursand. 

Xusumat-janjal, dushmanlik, ziddiyat. 

Xush -yaxshi, ma’qul. 


Ch 

Charx - 1) aylanish, 2) ko’k, osmon, dunyo. 
Chashm - ko’z, chashmi ibrat - ibrat ko’zi. 
Cholishmoq - ishlamoq, mehnat qilmoq. 
Choh -chuqur, quduq, zindon. 
Chug’z-boyo’g’li, boyqush. 

Cho’x-ko’p. 

Turkiy guliston yoxud axloq kitobi 


Sh 

Shab-tun, kecha. 

Shaji’ - botir, jasur, shijoatli. 

Shafi’-vositachi, himoyachi. 

Shafoat-vosita bo’lish, v®sitachilik. 
Shaqovat- baxtsizlik, yaramaslik, yomonlik. 
Shahodat - guvohlik. 

Shiddat-qattiqlik, og’irlik. 

Shijoat-botirlik, dovyuraklilik. 

Shikasta - siniq, ko’ngli ozor topgan. 

Shorn - kechqurun, qorong’ulik. 

Shomil - yoyilgan, yoymoq, umumga tegishli. 


Ya 

Ya’s - ma’yuslik, umidsizlik, qayg’u. 


Q 

Qabohat - qabihlik, yomonlik. 
Qavl - gap, so’z. 

Qalb-yurak, dil. 
Qanoat-sabrlilik, chidam. 
Qarobat-yaqinlik, qarindoshlik. 
Qiroat-o’qish. 

Qotil — o’ldiruvchi. 

Quvvat-kuch, quvvat. 

Qusur- kamchilik, nuqson. 


G’ 


G’aniy-boy, badavlat. 

G’arib - kimsasiz, musofir. 

G’ubta - orzu, orzu qilmak, umid. 

H 

Hab - 1) dona, don; 2) no’xatdek yumaloq shakldagi dori 
(tabletka). 

Havlnok-qo’rqinchli, dahshatli. 

Hadis-so’z, gap. 

Hayo - uyat, sharm, or, nomus, adab. 

Halim - yumshoq tabiatlilik, muloyimlik. 

Hamoqat - ahmoqlik. 

Handasa - geometriya. 

Harisona - ochko’zlarcha, tama’gir. 

Hasab-soni, miqdori. 

Hasad - ko’rolmaslik, qizg’anish. 

Hasana - yaxshi, go’zal, chiroyli, yaxshilik. 

Hasosat- hushyorlik, ziyraklik. 

Hasud - hasadchi, ko’rolmaydigan. 

Haqorat-tahqirlash, so’kish. 

Hiddat - tezlik, o’tkirlik. 

Hikmat-falsafa, donolik. 

Hilm -yumshoqlik, muloyimlik, yuvoshlik. 

Hisor-qo’rg’on, qal’a. 

Hifz-saqlash, qo’riqlash. 

Hubb-sevish. 

Hukamo - hakimlar, donishmandlar, tabiblar (birligi - hakim). 
Husud - hasadchi, hasad qiluvchi. 

